
LICA. 


Mikula Andrinić, brodovlasnik. 
Lojza, njegova žena. 

Kamilo, njihov sin. 

Fortunato Barić. 

Lorenca, njegova žena. 
Marija, njihova kći. 

Pop Marko Borović. 


Dr. Miro, : 
Nando, | sjegova 
Jelka, raća. 


Berto Kuzmić. 
Rozina, njegova žena. 
Anzelmo. 

Dalo. 

Kaštulo. 

Šani, gostioničar. 
Ližijo. 

Stara Marta. 
Zvanić. 

Franić. 

Andrijana. 
Trgovački pomoćnik. 
Više muškaraca, žena i djece. 

PRVI ČIN. 


Soba u kući principala Mikule. Lijevo jedna, a desno 
druga vrata. U zatku u sredint veliki balkon, s ko- 
jega je pukao vidik na more 1 na daleke hrvatske 
gove. Desno uza stijenu divan, pred njime stol, sa 
strane fotelji t stolice. Izmedju balkona 1 vrata na 
lijevo starinska kredenca, u kojoj ima svakovrstnih 
inostranih t ponajvećma japanskih posudica od por- 
culana. Medju balkonom i lijevim uglom slike bro- 
dova, nad divanom portret Mikulina oca. U kutu na 
lijevo mali stočić, na njem vek sat pokriven sta- 
klenim zvonom. S jedne 1 s druge strane ure po jedno 
stakleno zvono s umjetnim cvijećem. 


PRVI PRIZOR. 
Mikula. Lojza. aa 
Lojza sjedi na divanu i uprijevši oba lakta o 
sto prislonila glavu o dlane obadviju ruku. 
Mikula (šeće odajom 1 puši iz lule): U što si se 
to opet zamislila? (Zojza se ne miče 1 ne odgovara.) 


Šuti, — — ne odgovara. Nije fajde, — kruto se za- 
mislila... Ali kuda? U što? Da nije možda kakva 
stara ljubav? Hm! Tko zna? — Tempi passati!... 


Lojza (Prekrsti se naglo): ..: i duha svetoga — 
Amen! Alaj Bog budi s tobom... Nikada od tebe ni 
mira, ni pokoja! Ni moliti mi ne daš — ter ne daš... 

Mikula (iromičkij: A da, — eto! Ti si molila! 
— To sam morao i slutiti. Ta kako bi drukčije i bilo?! 
(Stane ispred nje) Samo gledaj, da ne bi ta tvoja 
vječna petljarenja i moljakanja napokon i dodijala Bogu! 
Najzada i njegova će strpljivost, tako bar ja mislim, 
imati svoje granice, pa bi se moglo slučiti, da mu ta 
tvoja neprekidna zanovetanja .... 

Lojza: Ali, Mikulo, ne griješi duše! Kad ćeš da 
molim, ne ću li sada u trenutku, koji je tako odsuđan 
za cijeli život moga jedinoga sina! 

Mikula (&. g): Tako je! Veramente, ženidba 
nije nikakav mačji kašalj: Ja to znam iz iskustva. 
Ali ja ipak držim, da bi tvome sinu u ovom trenutku, 


kako ti veliš ,odsudnom“, puno više pomoglo nekoliko 


banaka po sto i. više fiorina...A?.,. 

Lojza: Za pet rana božjih, kako to govoriš? Ko 
da je sve u novcu! A zdravlje? A sreća? 

Mikula: To je sve krasno rečeno, ali priznat ćeš 
i sama, da ne bi ipak s gorega bilo, kad bi mu i ona 
donijela štogod sa sobom. 

Lojza: Nek te za to nije sbrb, ni briga. Što 
je naše, bit će i njegovo... Glavno je, da mu bude 
dobra... 

Mikula: Dobrota se, moja draga, ne jede ni va- 
rena, ni pržena. Tu treba groša, groša, a tih u nje 
nema, i ja ne mogu nikako da dokučim, kako moj 
gospodin sin nije mogao da i na tu okolnost svrne 
nešto više pozornosti. Toliko je najzada i zavrijedio 
naš položaj i naše ime. Nego ni po jada, da je barem 
uzeo djevojku prema svome mišljenju. 


. a ML. 
ze dar. e 


9 


Lojza: Ali ako mu je tako bilo sudjeno! Bog 
sam zna, koliko sam ga od nje odvraćala, a on ni 
čuti, već uvijek: ili nju, — ili nijednu. Zaman, protiv 
božje se volje ne može... 

Mikula: A — što ima Bog tu posla! Da si ga 


inače odgojila, bio bi drukčiji, — to je kao na dlanu. 
Lojza: I ti imaš srca ustvrditi takova šta?! Oh! 
Bože, ti sam znaš!... (Zaplače,) 


Mikula: Dašto, bez cmizdrenja nikud nikamo! 
Takove ste vi... 

Lojza: Onda zašto me bijediš s onoga, čemu ja 
nisam kriva? Jesam li ja ravnala njegovim odgojem ? 
Je li se ikada u tom pogledu slušala moja riječ? A da 
jest, drukčiji bi danas bio moj Kamilo... 

Mikula: Naravno, da se tebe slušalo, on bi bio 
danas najmanje kakav pater gvardijan na Trsatu, 

Lojza: Rugaj se ti — rugaj! Onako bi bar bio 
nešto, a ovako? Ovako nije ništa, — a tomu svemu si 
ti kriv. 

Mikula: Naravno, — ja sam svemu kriv. 

Lojza: Ti, da, ti i nitko drugi Da ga nisi dao u 
onakove škole, medju onakove fanatike, koji su onako 
grdno zavrtjeli njegovom mladom glavom, on ne bi bio 
zašao u ono crno iređentističko društvo i ne bi bio 
protjeran iz svih škola našega cesarstva. 

Mikula: Teške li nesreće! Ili misliš, da moraju 
svi ljudi biti profesori i liječnici, ili advokati? Moja 


draga! Ne misli, da je svijet u rešetu!... Onomu, tko 
je uman, tomu ne treba tek kojekakvih diploma, da se 
kroza svijet protura ... Tako je bilo i s Kamilom. Da 


je u njega luda glava, ne bi ga bili smjestili u onakve 
novine, kao što je to bila ,la Patria“. A naš Ka- 
milo i jest pravi ,žurnalista“. Ta i ti si sama uživala, 

kad nam je stigao onaj njegov lijepi članak: ,Gli esuli 
alla madre patria“. Kao i meni. tako su se i tebi ro- 
nile suze iz očiju, dok si čitala onaj krasni sastavak. 

Lojza: Istina, ja sam plakala, jer me sve, što se 
tiče moga sina, nagoni na suze. I moram reći: divila, 
sam mu se. 

Mikula: No napokon! A što bi tek bilo, da nisu 
novine propale! Nego to se sve dade još i popraviti. 
Jedino, što me muči, jest taj nesretni brak, taj nepri- 
rodni vez medju njim i onom beskućnicom, koju su 
Bog zna kakvim razvratnim panslavističkim idejama 
opojila njena braća, ona tri hrvatska hajduka ! 

Lojza (kao da bi uplašeno): Kakovi hajduci, Mi- 
kulo? Zaboravljaš li na brata joj župnika? 

Mikula: On je, što i oni drugi, ako nije i gori. 
Pop je, a to je dosta. 

Lojza: Ah, Mikulo, Mikulo, kad ćeš se već jednom 
dozvati pameti! (Sklopr ruke i klima glavom.) 


DRUGI PRIZOR. 


Predjašnji. Rozina s malim Tončićem. 


Rozina (ulazeći 1 vodeći dečka za ruku): Dobar 
dan, šiora Lojzo! Dobar dan, šior principal! (obazirući 
se, kao da se boji, da bi je tkogod mogao zateći) 
Došla sam samo za hip, da vas pozdravim i da vam 
se kod te velike prilike naradujem. Bog dao, bilo sretno 
vama, a osobito mladencima ! 

Lojza: Hvala ti, Rozino! Dao Bog i tebi! (Prigne 
se # poljubi dijete) Dodji, Tončiću, časak sa mnom! 
(Povede ga u sobu na desno.) 

Rozina (za njom): A šta! Za mene je već sve 
svršeno. Meni je, kao da sam već prestala živjeti. Sve mi 
je crno pred očima i u duši. Grubo je meni, vrlo grubo. 

Mikula: Sada govoriš tako, ali dok si se uda- 
vala, pjevala si drukčiju pjesmu. 

Rozina: Znam ja — to — sad plaćam ... Ali, 
šior principal, koliko se toga od onda izmijenilo! 

Mikula: Izmijenilo — izmijenilo... A zašto si 
se ti izmijenila! ... 

Lojza (vraćajući se s djetetom): Mikulo, čemu 
je mučiš? (Zončiću, podajući mu nešto slatkiša): Evo 
i tebi malo pira. 

Rozina: Reci: hvala! 

Tončić: Hvala! 

Mikula: Hvala! Hvala! Zašto ne: grazie? Kako 
to djavola učiš dijete? I još se čudiš, što je muž spram 
tebe grub! I ja bih bio, — bih, — tako mi svetoga 
Mikule! 

Rozina: Ta on ga je sam tome naučio! Nego 
druga su onda vremena bila... Ja sam u ono doba 
bila sretna, a bila bih i danas, da je Berto ostao, što 


'je i prije bio! Imao je lijepu službu, dobrih prijatelja, 


— pa nam je sve lijepo išlo, sve, doklem se ono nije 
vrgao u Talijane. 

.. Mikula: Uradio je, što mora svaki pametan čovjek 
da uradi, — eto! 

Lojza: Samo da bi sada bio pametan! Nego ja ću 
ga već ljudski ispsovati, neka mi samo dodje na oko... 
Možda već i danas, — ta i on je medju uzvanicima. 

Rozina (preplašeno): Ne, za Boga, šiora Lojza! 
Bože sačuvaj, da sazna, da sam se na nj jadala! Ta 
ubio bi me! On ne smije ni znati, da sam ovdje bila. 
Uhvatila sam evo ovaj čas, dok je on s drugima u 
crkvi kod vjenčanja. (žureći se) A sad idem, da me tu 
ne zateče. ("mckano) Još jednom, da vam čestitam. 
vam i mladencima. Zdravi su, mladi su i pametni, — 

Bog će im dati sreće, A ona je dobra, Jelka! Znam ju ja 
Perlica je ona, tiha, — prava golubica. (Začuju se 
koraci; u žaru) Nego evo ih, dolaze, — joj meni! 
(Ugledavši Lorencu 1 Fortunata, koji upravo u to 
ulaze, smirt se 1 uzdahne.) Hvala Bogu! 


TREĆI PRIZOR. 


Predjašnji. Fortunato i Lorenca. 


Lorenca: Lojzo, Lojzo, za čas su ti tu! Čula sam 
od strane crkve veliki žamor i buku. To vam je cijeli 
sajam, ljudi kao mravi... 

Rozina: Još jednom, bilo sretno! S Bogom, 
s Bogom! (4lanja se na sve strane.) Tončiću, hodi 
sa mnom. S Bogom! (Ode.) 

Lojza: Addio, Rozino. 


ČETVRTI PRIZOR. 


Predjašnji bez Rozine i Tončića. 


Fortunato: Mikulo, radujem ti se! 

Mikula: Meni? Ja se ne ženim. 

Lorenca: Ali velim vam, — pravi sajam... 

Lojza (gledajući na vrata, kroz koja je izašla 
Rozina): Uboga žena! Tako je, kad nije u muža pameti. 

Lorenca: Kad pomislim, kakav je ono bio jednom 
Hrvat!... Bože moj, kako se svijet mijenja!.., 

Mikula: Nije Berto lud. Zna on, kako mu valja 
živjeti. 

Lojza (fridje k prozoru): Neliš, da se je vjenčanje 
već obavilo, a njih jošte nema... 

Lorenca: Bit će velika stiska ljudi, pa dok se 
sve to razmakne, razredi... 

Mikula: Ludi svijet! Što ti-njega zanima... 

Lojza (nekako kao udivljeno): Moj Kamilo oženjen! 
Meni je to tako čudno!... 

Mikula (forugljivo): I meni... 

Lorenca: Bože moj, šta bih ja dala, da mi je znati, 
kako će im biti? On Talijan, a ona onaka Hrvatica! 

Lojza: Pitaš, kako će im biti? Lijepo, budu li se 
znali podnašati. Popuštat će morati jedno drugome, 
eto, — to je sve. U tom je napokon i sva sreća. 

Mikula: U čem? 

Lojza: Ta u tom popuštanju. 

Mikula: Ja ne bih popustio. 

Fortunato: Ni ja. 

Lorenca (porugljivo Fortunatu): Ne bi popustio? 
A zar si zaboravio, kakav si bio Hrvat, prije nego li si 
se oženio? 

Mikula: S nama se stvar imala nešto drugačije, 
je li, Lojzo? 

Lojza: Ja se nisam nikada prtila u politiku. 

Mikula: No dajmo, dajmo, ipak si više naginjala 
na onu njihovu stranu. 

Lojza: Bože moj! Jesam li ja kriva, što su me 
takovu odgojili? 

Mikula: I dijete mi je htjela pokvariti. Ali tu sam 
ustao ja i zagrmio: Stoj! Ja ne ću, da mi jedini sin 
bude tek kakvogod hrvatsko čobanče! 

- Fortunato (važno): Tako sam postupao i ja 
s našom Marijom. 
Lorenca (Zorugljivo): Pa eto, i ona ti se izne- 


vjerila. 
Fortunato (žacnuto): Tko to veli? 
Lorenca: Ja tebi. A eto, — gradi se, kao da ne 


zna ništa o tom. (Ožrene se k Lojer 1 Mikulin.) Oh! 
ciela pokora s tim blaženim djetetom! Knjige ju po- 
kvarile, — oni nesretni hrvatski romanci i poezije. 

Lojza: U istinu, mnogo se je već mladjega svi- 
jeta dalo u tu hrvatsku politiku... 

Mikula: Moj Kamilo je barem, što se toga tiče, 
tvrd kao hridina. Prava moja slika i prilika, — jedino, 
što je nešto suviše nježan, što ja, hvala Bogu, nisam. 

Lojza: Ah! nisi, ne! 

Fortunato: Ali dečko nije. kakov je prije bio. 
Sada se čini, kao da je donekle — kako bih rekao? — 
ohladnio, — što li? 

Mikula: Koješta! Premda nije nikakvo čudo, što 
mu glava nije sada onako posve na mjestu. Najzađa 
— ženi se, zaljubljen je. Ali počekajte, dok se u njem 
slegne ta vatra, pa ćete vidjeti moga Kamila, kakav je 
i prije bio. 

Fortunato: Ako ga žena ne pokvari. (/z vana 
se čuje žamor glasova.) 

Lojza: Tiho, — evo ih, — idu. 

Mikula (Fostunatu): Nije moj sin roda Fortu- 
natova ! 

Fortunato: Dragi moj! Žena je djavao, kad... 


PETI PRIZOR. 


Predjašnji. Kamilo, Jelka, Berto, Marija, nekoliko 
mladiča i djevojaka. 
(Kamilo 1 Jelka držeći se ispod ruku stupe pred Lojzu 
2 Mikulu.) 
Lojza: Djeco moja, Bog vas blagoslovio. Moj Ka- 
milo! (Raširi ruke t poljubi njega, pa Telku.) 
Jelka: Majko moja! 
Kamilo (zagrlr oca): Moj oče! 
Mikula: No, no, — čemu sve te cerimonije! 
Najzada — nego svejedno — daj! No eto, — tako... 

Jelka (ovije Mukuli ruke oko vrata): A hoće li 
meni biti dopušteno, da vas i ja nazivljem svojim 
milim i dobrim ocem? 

Mikula: Kako? No, daj, kada su takove con- 


venienze, — i ako ti je već do toga stalo, a ti 
me zovi, kako te volja. Samo ne previše cerimo- 
nija, — ja sam neprijatelj cerimonijama. 


Lojza: Budi bez straha, Jelko; pod našim ćeš 
krovom naći one, koje ti je smrt ugrabila; naći češ i 
oca i majku. Ti si odslije naša mila i draga kći. Jeli, 
Mikulo? 

Mikula: Da, da, ti si od sada naša kći, — kad 
već tako biti mora. 

Jelka: Hvala vam, hvala, — i vi ste moji! (Ogrlr 


Lojzu.) 
Mikula: Samo pamet, i hrvatsku politiku na. 
stranu, pa će sve dobro biti — A što je s vama 


mlada gospodo? 

Svi: Veselo, gospodine principale, veselo! 

Berto: Danas će biti živo, — a, kapitan: Mikula ? 

Lojza (zaprijeti mu prstom): Berto, pametan budi ! 

Marija (Mikuli).: Gospodine kume, danas ćemo 
zajedno zaplesati ,hrvatski“, jelte? (Uhvati ga oko pasa 
2 zavrti se s njime.) 

Mikula: A, gle djavola! Čekaj ti! — — A, vidiš 
li je! — Ala, daj mi mira. Tamo imaš mladjih, pa 
pleši s njima, ako ćeš i po tursku. 

Lorenca (Marijr poluprikorno): Marija! — — 
Oh, ova djeca! 

Jelka (ogledajući se okolo): A gdje su moja 
braća, da ih tu nema? 

Marija: Nandu je u crkvi nešto pozlilo i... 

Jelka (upade joj u riječ sva preplašena): Što 
veliš? Nandu pozlilo! — — Nandu — za Boga? 

Marija: Ali umiri se, nije ništa. Mala glavobolja. 
Miro — — gospodin Miro ostao je časak s njime dolje 
u vrtu. Malo svježa zraka — i sve će proći. A gledaj 
ju, kako se sva prepala. 

Jelka (Zotiše Mariji. Razgovaraju nijemo. Felka 
od časa na čas pogledava prema vratima.) 

Lojza: A sada, prijatelji moji dragi, znajte, da će 
naši mladenci za koji čas otputovati; zato ne smi- 
jemo da gubimo vremena, već ala svi za stol. (Mla- 
dići 1 djevojke kreću polako u sobu na desno.) 

Lorenca: Ivi ste dakle odlučili u Beč, &? 

Kamilo: Da. 

Berto: Čudnovato, Beč! A kako si došao do te 
misli, Kamilo? E 

Jelka (gledajući prema glavnim vratima): I jošte 
ih nema! 

Kamilo: Lijepo. Ja sam bio izabrao Napulj, a 
Jelka Zagreb, pa da ne bude krivo ni jednome, ni dru- 
gome, odabrali smo Beč, 

Lojza: I tako radite uvijek u životu. To je naj- 
bolji put k sreći. Uvijek po sredini, uvijek po sredini! 
(Ode u sobu na desno. Za njom svi osim Mikule, 
Berta i Kamila. Felka još jednom pogleda zabrinuto 
na glavna vrata.) 


ŠESTI PRIZOR. 
Berto. Mikula i Kamilo. 


Mikula (Kamilu, koji hoće da podje za Jelkom 
u dvoranu): Kamilo, — jednu riječ! 

Kamilo: Izvolite, oče. 

Mikula: Sinko, sad je već sve gotovo, — odabrao 
si, što ti je srce željelo, ja nemam ništa protiv toga, jer 
je moja želja, da budeš sretan. Ali čuvaj se, gledaj, pazi! 

Berto: I ja velim: — gledaj, pazi! 

Kamilo (začudjeno): Ja vas ne shvaćam ... 

Mikula: I ne zaboravi, koga si uzeo u kuću! Ja 
se bojim za tebe... 

Berto: I ja. 

Kamilo (4. g): Ja vas i opet ne shvaćam. 

Mikula: Ja se bojim, da ne ćeš biti dosta od- 
lučan s njom, pa će ona, vladati tobom — — toga se 
ja bojim, eto... 

Berto: I mene je toga strah. Pogledaj joj braću, 


— kakva su. 
Mikula: Pa i otac joj je bio svojeglav. On nije 
ni za što bio sposoban, — ali o politici je tlapio ne- 


prestano. A takova će biti i ona. Meni su pripovijedali 
oni, koji ju dobro znaju, da u cijeloj Istri nema tako 
fanatične panslavistkinje, kao što je ona. Prava Rus- 
kinja, — vele ljudi. Zato, Kamilo, — attenzion! 

Kamilo: Moja žena mene ljubi, to znam ; a znam 
i to, da će ona znati štovati i moje mišljenje. 

Berto: Ali to nije dosta... 

Mikula: Naravno, da nije dosta. Ona mora ne 
samo štovati tvoje mnijenje, već i misliti, kao i ti što 
misliš. Naravno, ta kako bi drukčije i bilo!... 

Berto: Molim te, ako mi svi Talijani gledamo u 
tebe .kao u svoga vodju i prvaka, zato moraš i ti da 
budeš našoj stranci u svem dobrim izgledom. Tali- 
janski se duh mora najsjajnije izvijati upravo s tvo- 
jega ognjišta! 

Mikula: To se razumije. Radi toga treba da 
gvoždje kuješ, dok je vruće. Ni časa ne smiješ pro- 
pustiti, čuješ, — ni časa! ... 

Berto: Glavno je pak, da je držiš daleko od braće, 
da ti ne okuže kuće. Ti ih znaš, kakovi su oni dušmani 


Car Emin: Zimsko sunce. 2 

svemu, što je talijansko. Pa još nešto, — ali bez za- 
mjere. Ja te na priliku nisam jošte čuo, da govoriš 
s njom drukčije, do li hrvatski, — a to se čini, Boga 


mi, kao da je ona već dobrano zagospodarila tobom, — 
dapače kao da te je već čak i pohrvatila. Je li tako, 
kapitane Mikulo? 

Mikula: Tako je. 


Kamilo: Zar je to zbilja vaša misao? A čime > 


sam ja zavrijedio, da tako o meni sudite? Nisam li ja 
onaj isti, koji sam i prije bio? Je li se u meni, bilo 
samo na čas, uzdrmala vjera u ideale, u koje su me 
uputili slavni moji učitelji i kojima sam posvetio toliko 
lijepih godina mladosti svoje? (blagim, alu deklama- 
žorvnim tonom): Ne, mili moji, cijelo moje biće — sve 
vam to gori, sve plamti ognjem, što ga u meni uspalio 
mili dah slatke riječi — italskog velebnog slova, kojim 
sam sav proniknut. Slavna riječ, koja tako nježno govori 
srcu, božanstveni zvuci, u kojima odjekuje sav čar la- 
tinskoga genija! I u vama se eto mogla poroditi misao 
(iza kulisa ,verglec“ svira bjesmu: O mia patria, 
si bella e perduta!), da bi se moja duša mogla 
oteti božanskoj muzici Danteova slova? (Sluša kao 
zanesen svirku.) Kako je to divno, kako je to božan- 
stveno! — Čini mi se, kao da sam se prenio duhom 
u ona zlatna herojska vremena, — u doba, kad je sva- 
čija srca osvajala ljupka pjesma Verdijeva. Zovni ga, 
Berto, zovni čovjeka, da ga vidim, da s njime go- 
vorim ... (Berto ide k prozoru i zovne: hej! i mahne 
rukom onomu, što je dolje, da gore dodje. Kamilo 
medju to krasnoslovi i tiho pjeva): O mia patria, — 
si bella e perduta... 

Mikula: Bit će zacijelo kakav Venecijan. Dat 
ćemo mu da pije, pa neka pjeva. Venecijani su svi 
rodjeni pjevači... 


sven 

ŠESTI PRIZOR. 
Prosjak i predjašnji. 
Prosjak (stjed čovjek bez lijeve ruke. Govori 


graničarskim naglaskom): Udijelite štogod siromahu 


starcu kljastu i nemoćnu. (Svr se zagledaju razočarani.) 
Udijelite, da u Boga nadjete! 

Berto: A odakle ste vi, čovječe? 

Prosjak: Iz hrvatske sam Like. Za mladih sam 
dana vojevao u Italiji i kod Custozze mi tane odnijelo 
ruku. Siromah sam i nemoćan, — udijelite štogod 
jadniku. 

Berto i Mikula (prasnu u smieh): To je lijepo! 
Alaj smo se na pravoga namjerili! (Odu smijući se.) 

Kamilo (učinr kao da će za njima, ali se vrati, 
pruži starcu darak 1 ode šuteći oborene glave.) 

Prosjak (za njim): Bog vam platio, gospodine! 
Pratila vas u životu sreća i dobro zdravlje! Ne znala 
vas tuga ni žalost, ni bol, ni muka, kao mene siro- 
maha! Bog Vam platio! (S lijeva ulaze Nando i Miro.) 


SEDMI PRIZOR. 
Predjašnji. Nando i Miro. 


Miro: A evo nam našega Ličanina, koji uokolo 
svira talijanske pjesme. 

Prosjak: E, nužda, gospodine! Nikoš sam odsi- 
jecao talijanske glave, sad pak gudim talijanske pjesme. 
Takova je sudbina moja. Udijelite darak, gospodine. 

Miro: Evo, starče, ali da mi više niste svirali 
talijanski ! 

Prosjak: Pa ne ću više. Da Bog plati! (Ode.) 

* 

OSMI PRIZOR. 
 Nando i Miro: 
Miro: No, Nando, kako je sa zdravljem ? 
Nando (Zoji se medjuto bacio na divan): Glava 
je već bolja, — tek tu — na strani srca — ja ni sam 
ne znam — nekakva težina — tjeskoba nekakva, — 
pa i ta nesretna drhtavica — sav se tresem... 


Miro: Čudno, kako ti je ono naglo pozlilo ! 

Nando: Nevoljan sam ti ja, Miro, brate, — pa 
me sve lako potrese. Tako je bilo i danas u crkvi. 
Vidjet sestru onako lijepu — onako milu... 

Miro: I to te uzrujalo! Ta naša je sestra uvijek 
lijepa i mila... ' 

Nando: Ali nikada mi se nije činila tako lijepa 
i tako mila, kao danas. I bio je čas, kad me nešto 
napalo, da poletim Kk njoj, da je zagrlim i ponesem 
karhogod daleko — daleko... 

Miro: A zašto, molim te? 

Nando: Jer mi srce zahvatila silna tuga za tom 
jedinom sestrom, za jedinim stvorom, koji me je od 
uvijek poimao i u kojem sam nalazio utjehu i nekakav 
slatki, umiljni, duševni mir. I pomisao, da mi se i to 
otimlje, stisnula mi srce do prave fizičke boli. 

Miro: Pa tko ti to otimlje? 

Nando: Taj nesretni brak. I ti kao da se čudiš! 
Ali ne uvidjaš li, da je sada sve svršeno, i da je naša 
sestra za nas izgubljena, odvojena od mene, od tebe, 
od sve braće, koja ne će nad njom imati više nika- 
kovih prava, niti prava na ljubav? A to isto je, bez 
sumnje, osjećao i brat Marko. Jesi li zamijetio, kako mu 
je glas vanredno drhtao, dok je na nju upravljao onaj 
posljednji, veliki upit? ' 

Miro: Moj Bože! Na što li ti sve ne pomišljaš! 
A ipak u svem tom ja ne vidim ništa drugo, do li 
samo ispunjenje najelementarnijega zakona, koji pri- 
rodom ravna. 

Nando: Eto ga s njegovom prirodom! Bez nje 
kao da i nema razgovora. Ai pitam ja: Gdje je srce, 
gdje misao, gdje osjećaj? — Ne, Miro, ti ne ljubiš 
sestre. Da je ljubiš, govorio bi drugačije. 

Miro: I ti veliš to meni, — svome bratu, kome 
znaš za svaki kucaj srca! — Nando, krivo mi činiš. 
Ja da ne ljubim dobre naše Jelko?! 

Nando: Ali onda kako da sebi protumačim  to- 
liku ravnodušnost i hladnokrvnost upravo sada, u tre- 
nutku, gdje ju faktično gubimo? Jer mi ju gubimo, — 
čuješ li? Ona nije više naša, — što više, ona nije ni 
svoja više... 

Miro: A, — koješta ! 

Nando: I ti možeš da o tom još i sumnjaš? 
Zar nema ona sada svoga gospodara, koga će biti 
dužna da sluša, — i to slijepo sluša? A ona će to i 
činiti — onako tiha i podatna, kao što jest. A-on ne 
će mirovati. On će jurišati na njeno uvjerenje, posizat 
će za onim, što ona krije na dnu svoga srca... 1 
ona će popustiti i ne će joj preostati drugo, no da 
svoju dušu toči u uspomenama na prošla vremena, 
kad joj je uz nas tako lijepo bilo... 

Miro: Ali ona ne smije da misli na to, ona ne . 
smije da boli, koje bi je može biti s te strane čekale, 
guši u starim uspomenama, u neprestanom žaljenju za 
onim, što je bilo. Morat će se braniti — i na svaku 
silu, koja bi išla za tim, da u njoj uguši ono, što je 
krvlju baštinila, morat će da odgovori odlučnim i jakim 
otporom ... 

Nando: Ali i taj bi otpor vodio uza sve svoje 


prividne uspjehe porazu njene sreće, toliko više, što > 


nema izgleda, da bi se Kamilo ikada mogao podvrći 
njenome mišljenju. Ta molim te, on, onakav zane- 
senjak, pa uz onakve savjetnike: oca i onoga otpadnika 
Berta!... Riječju, ja se bojim za budućnost naše Jelke. 

Miro: Ne tajim, — tvoja bojazan, Nando, nije 
posve bezrazložna, — ali je ipak preuranjena. Naj- 
zada — mi smo svi tu, — mi, njezina braća, — pri- 
pravni, da joj u svaki čas, kad bi to prilike od nas 
tražile, priskočimo u pomoć. U ostalom nije ni ona 
onako krotka i podatna, kako ti misliš; ima i u nje 
eneržije i prirodjene otporne snage; a u drugu ruku 
ne valja smetnuti s uma, da je Jelka žena, i da je 
Kamilo iskreno voli, pa se mi zato možemo mirne 
duše pouzdati u nju. Nije li tako? 


DEVETI PRIZOR. 
Predjašnji i Jelka. 


' Jelka (dolazeći s desna): Tako sam uznemi- 
rena... ja moram vidjeti... (Doletir k Nandu + za- 
gr ga) Ah! Nando moj, u kakovom sam ja strahu 
bila za tebe! Rekli su mi, da ti je pozlilo. Zbilja — 
činiš mi se, kao da si mi nekako bolan, moj Nando! 
Tebi nije dobro... 

Nando: Nije ništa, tek mi se malko zamaglilo u 
: glavi. Bit će od vrućine. Crkva bila prepuna svijeta .. . 

Ali velim ti — nije ništa. 

Jelka (smirenije): Hvala Bogu! I ja da nisam 
ništa opazila! Pa kako da i opazim u onakovu trenutku. 
A ti, moj Miro, tebi nije ništa, je li, da nije? (Zukavo) 
Jedino oči — tako se bar meni čini — kao da su ti 
nekuda nabrekle. Bit će od silne rabote, što su je imale 


“ ode 

uerkvi... [oči se utrude... A bilo je što i gledati, 
Marija je bila upravo prekrasna .. 

Miro: Evo ti je na. 

Jelka: No, ništa, ništa. Ali gdje je Marko, da ga 
jošte nema? (obazirući se u okolo, oprezno) Da vas 
nešto pitam: Jeste li zamijetili, kako mu je glas drhtao. 
dok je ono u crkvi blagoslivljao mene i Kamila? 

Miro: U istinu se činilo, da je vanredno tronut. 

Jelka: A znate li, zašto? Ja mislim, da sam po- 
godila. Je li vam kada naša stara Ane pričala o nekoj 
Luciji, koju je naš Marko još kao gimnazijalac van- 
redno volio? 

Nando: Ane mi toga nije pričala, ali ja sam to 
davno znao. 

Jelka: A meni nisi o tome ništa kazivao? 

Miro: Ni meni. 

Nando: A na što da kazujem? Marko je sada 
pop, — čemu da se takve stvari iznašaju! 

Jelka: Ali on ne mari za to. Mi smo već i raz- 
govarali o tom. 

Miro: Ti vragoljanko jedna! A što je on na to? 

Jelka: Nekoga sam ga dne zatekla vrlo dobre 
volje i stala sam ga onako iz daleka raspitivati o nje- 
govu djakovanju, a onda smo sve malo po malo prešli 
razgovorom na Luciju. On mi je sve iskazao, sve: i kako 
su se prvi put vidjeli, i kako su jedno drugome vjeru dali, 


“da će se uzeti, pa kako se sve prekinulo, jer je pokojna 


naša mama htjela, da Marko bude pop, a on, da pokojnoj 
mami udovolji, ostavio Luciju i pošao u sjemenište... 

Miro: I ti misliš!... 

'Jelka: Mislim, da je Marko i danas, dok me je 
vjenčavao, mislio na Luciju, koja mu je bila vrlo dobra, 
i na ljubav, koju je morao onako naglo prekinuti, pa 
je bio zato onako blijed i poništen. Ubogi Marko! 

Nando (4ojt se medjuto približio k balkonu): 
Evo ga, upravo ide. 

Miro: I ti držiš, da je on na to danas mislio? 
Moja Jelko! Kuda je tebe misao zanijela! (Wasmije se 
ljubežljivo.) 


DESETI PRIZOR. 
Predjašnji i župnik Marko Borović. 
Marko: Tu ste mi svi! Jelko! (Zagrli je. Stanka.) 
Jesi li mi sada sretna i zadovoljna, A, Jelko? 
Jelka: Kako ne bih bila, moj Marko! Moje je 
. Srce sada smireno; osjećam, kako mi je voljko i 


slatko... Samo je jedno, što mi donekle muti tu 
sreću moju, naime pomisao, da ne ću moći biti uvijek 
uz tebe, moj dragi brate. — Ti znaš, kako te volim, 


— ta bio si mi i otac i majka. 

Marko: A to i mene boli. Kad pomislim, kako 
će mi od sada kuća biti pusta i prazna, moje se srce 
upravo stisne od boli i tuge. Nego jedina mi je utjeha to, 
što sam te lijepo odgojio, a napokon i udomio. To je 
bila tako dugo teška moja misao. Ja sam se uvijek 
bojao, da bih mogao prije umrijeti, nego li... 

Jelka: Marko! 

Marko: E, pa da što! Ili misliš li, da ne će po 
mene smrt? Draga moja, ja sam ti već mali starčić. 
Pomisli, meni je bila dvadeset i jedna godina, kad si 
se ti rodila! To nije šala... Nego ostavimo to; sada 
je, hvala Bogu, sve dobro, samo mi ti budi sretna. 
(svečano) Mislim, da će i naša jadna mama na nebu 
biti zadovoljna sa mnom. Ja sam učinio, što sam 
mogao za sve vas. I eto, ti si, Jelko, udomljena, — 
Miro doktor, svoj čovjek, — a Nando, — no da, — 
jedini on... (Uzdahne.) 

Jelka: Bit će i on, — Nando je tako dobar. 

Nando: Ja nisam dobar, — ja sam nesretan. 

Marko (žrijekornim, ali blagim glasom): A ipak 
si svojoj nesreći krivac sam tiinitko drugi. Mogao si 
već biti odavno profesor, čovjek ugledan i vrijedan, a 
ovako... ' 

Nando (ogorčen): Vi me svi osudjujete, a ja znam 
sam, da pravo činim. Vi mi svi velite: Uči, svrši, — 
budi svoj čovjek. A ne znate, koliko sam puta bio pri- 
pravan, da obračunam s ovim dojakošnjim svojim ži- 
votom, kad eto, na jednom zgodilo bi se nešto, što bi 
me u jedan mah istrglo knjizi i ja ne bih dugo vremena 
mogao da opet prionem uz nauku. Koliko sam vam 
puta to iskazao, pa me ipak još ni sada ne shvaćate ! 

Marko: Ali to je zlo, brate, zlo i velika ne- 
sreća tvoja. 

Nando: Lako je vama suditi mi, ali dajte, kušajte 
samo iščupati iz moga srca, iz moje duše ono nešto, 
što me tjera i nagoni, da budem svagdje, svagdje, 
gdjegod se što radi o dobru domovine naše! Kušajte 
samo i vidjet ćete, da ćete prije iščupati srce moje, 
nego li da udušite u meni tajni taj osjećaj, koji po- 
kreće čitavim mojim bićem... 

Marko: Ali pomisli, što bi bilo od nas, što od 
naroda našega, kad bi svak radio, kao ti što radiš? 
Nego eto, brate moj, uza sve to nije ovo mjesto, ni 
zgoda, da te prekoravam. U drugu ruku ti si već 
prestar, da slušaš moje opomene, — ti si nepopravljiv ; 
— i ako je pisano, da i takav, kakav jesi, možeš biti 
na korist općoj stvari našega naroda, — neka bude 
blagoslovljeno sve, što sam za te dao i učinio, i što 
ću, ako mi Bog produlji život, još dati i učiniti. 

Jelka (zagritvši Marka i položvuši ruku na Nan- 
dovo rame): Tu te ja poznam, — dobri Marko! Čuvaj 

mi Nanda i štedi ga. On je tako drag, — on tako na- 
liči slici pokojne mame, — onoj velikoj slici, što visi 
u tvojoj sobi. I kad njega gledam, mislim, da vidim 
onu, koje se ne sjećam, da sam je ikada vidjela, ali 
.za koju mi srce veli, da bi me silno voljela. 
= Marko (ganućo): Da nam je sada ovdje, da nas 
može vidjeti — sve ovako sjedinjene! Uboga mati! 
Miro (položtv ruku Marku oko vrata): Mi po- 
zdravljamo njenu svetu sjenu, njenu dušu, dobro i milo 
njeno srce u tebi, brate, dobročinitelju i oče naš! 
Nando (koće da poljubi bratu ruku): Dobri Marko! 
Marko: No, što je to? Jeste li ga vidjeli? Ala ne 
budimo djeca! Bogu hvalite, a ne meni! Budite dobri, 
budite složni, ljubite se, a ljubite malko i mene, vašega 


staroga brata, drugo ja ne tražim... A sada ala! dosta 
je toga! (braneći se, da ga ne svlada tronuće) No 
dosta!... A gdje su drugi uzvanici? 


Jelka (jecajući): Tamo u dvorani. 

Marko (Miru 1 Nandu): Idite ivi tamo. Ja 
imam još nešto da kažem Jelci. Ostavite me časkom 
s njom na samu. (Sjedne.) 

.. Nando: Poljubi me, sestro! (Plače.) 

Miro (nesigurnim glasom): Naš dobri angjele! 

(Poljubi je. — Odu.) 


JEDANAESTI PRIZOR. 
Marko i Jelka. 

Jelka (čekajući, da Marko progovori. Klekne 
do njega.) Što ti je, Marko? 

Marko: Nije ništa, — časovita omaglica. Prošlo 
je, sad je opet dobro. Nego, Jelko, ja ne bih rado, da 
nas tko zateče; imam da ti nešto kažem, što ne bih 
rado, da svatko čuje. 

Jelka: Ti me plašiš! 

Marko: Primiri se, — — nije ništa. Tek neko 
staro spominjanje, za koje mi se tako zgodno čini, da 
ga sada iznesem pred tvoju dušu. Ti znaš, Jelko, kako 
je svršila naša dobra majka. Ti znaš, kako se je teško 
odijelila od ovoga svijeta, odijelila se teško zato, jer je 
sve nas neizmjerno ljubila. A patnje su njezine bile 
toliko veće, što je već od prije slutila svoju skorašnju 
smrt. I jednoga dana, malo iza toga, što je tebe na 
svijet dala, pozvala me k sebi, te mi kao najstarijemu 
sinu odala svoju tešku slutnju i s njom skopčani strah 
i bojazan. Nije se ona bojala smrti radi sebe, — nju 
je jedino plašila misao: komu da vas ostavi. Ti si bila, 
Jelko, istom na svijet došla, Miru bilo devet, a Nandu 
petnaest godina, — svi ste još bili nejaki i neopskrbljeni. 
Komu da vas povjeri! Otac je u ono doba dugo i 
često bivao izvan kuće, a uz to je i sam bio slabašan i 
boležljiv... To i jest najvećma mučilo našu pokojnu 
majku te ju natjeralo, da me k sebi pozvala — i čuj! 
— Preda mnom se srušila na koljena i molila me i 
zaklinjala, neka joj obećam, da ću uvijek nad vama 
bdjeti i da vas ne ću zapustiti nikada. I ja sam joj 
sve. obećao, — sve, ali to je još nije primirilo. I htio 
sam je pridignuti sa zemlje, ali se ona nije dala. Ona 
me rukama obuhvatila oko koljena i jecajući, pre- 
trgnutim riječima odala još jednu želju, a ta bijaše: 
da podjem u sjemenište, — jer da ću samo kao sve- 
ćenik moći posvetiti sve svoje sile i svu svoju ljubav 
vama i vašoj sreći. To mi je govorila majka i govoreći 
to plakala, gorko plakaka ... 

Jelka: Uboga mati! ' 

Marko: Teška je. to bila kušnja za srce moje. 
Bio sam onda mlad i... Nego što da duljim? Kako 
da odbijem tu zadnju želju bolesne majke? Poslušao 

sam je i prekinuo sa svijetom i sa — svojom srećom. 
Pošao sam u sjemenište... a malo zatim pozvali me 
k njenoj smrtnoj postelji. I čas prije, nego je izdahnula, 
pritegla me je k sebi i molila me, da joj još jednom 
ponovim obećanje, da ću se za vas uvijek brinuti i da 
vas ne ću nikada zapustiti. A zadnja joj bila riječ, 
Jelice, — tvoje ime... S tim imenom izvinuo se iz 
njezina mukotrpnoga tijela i duh njezin... 

Jelka: Dobra majčice moja!... (Zaplače.) 

Marko: A ja sam učinio, koliko sam mogao, 
samo da udovoljim svome velikome obećanju. Ija sam 
strepio nad vašim glavama, nad vašom budućnošću. 
A tako je i u ovom svečanom trenutku. I sada moja 
duša ne može, a da ne drhtne nad pomišlju: kako će 
ti, sestrice moja, biti u novom životu, u koji si sada 
uljezla? Jer zlo, koje bi po nesreći imalo da tebe 
stigne, neprestano bi tištilo moju grud; ono bi mi bilo 
kao opomena pokojne majke, da nisam dosta uradio i 
pripazio oko tvoje sreće. Oh, da znaš, kako je meni 
sada pN duši... 

Jelka: Ali, Marko, čemu ta bojazan? Kamilo je 
tako dobar, on me tako vruće ljubi... (Marko gleda 
u tlo 1 ne odgovara. Felka snuždeno): No, ja znam, 
što tebe muči. Kamilo nije od naših. I nije, ali on 
je meni sam dosta puta kazao: ako može tek puko 
štovanje zbližiti dvije mišljenjem oprečne osobe, ko- 
liko će ih tvrdje i čvršće vezati ljubav, koja jedina 
ne poznaje granica, ni zemalja, ni naroda, već raski- 
dajući sve običajima i vjekovima nametnute spone, 
slavodobitno prelazi preko svih prirodnih i umjetnih 
zapreka. To veli on — Kamilo, — a ja sam uvjerena, 
da će topli dah moje ljubavi rastopiti puno toga, što 
je još u krutom stanju naslagano na dnu njegova srca. 
Ja sam već i počela da radim u tom smislu, i eto — 

i ako Kamilo i gleda na sve ono, što mu ja o tome 
govorim, s dobrostivim osmjehom, ipak mogu reći, da 
sam već u njegovim očima zamijetila plamova udiv- 
ljenja, kad sam u svom zanosu slavila lijepu riječ 
majke i slavu zemlje naše. 

Marko: Kako mi gode te tvoje mile riječi! Poznam 
ja tebe i uvjeren sam, da ćeš uvijek ostati naša, — 
je li da hoćeš, Jelko? 

Jelka (sa smiješkom): Da čija? 

Marko: Ti mi se smješkaš, Jelko, a još ćeš se 
i jače smijati, kad ti kažem, kako me je često puta u 
ovo potonje vrijeme napala misao, da bi nas ti mogla 
zaboraviti... zapustiti... 

Jelka (?riujekorno): Marko, kako to govoriš? 

Marko: No da, — to je sve onako — — kako 
bih rekao? — — — mo, ludo je to, što ja govorim, 
— — da, ludo, je li, Jelko? Kako bi ti mogla zabo- 
raviti nas, svoju braću, svoje ljude? Ne, ne, — ti ćeš 
se uvijek sjećati lijepih dana, što si ih sprovela uza 
svoga staroga brata, ti ćeš se uvijek sjećati onih li- 
jepih večeri, kadno si sa mnom pjevala one lijepe naše 
pjesme i slušala moja pričanja o prošlosti naših ljudi 
i imena našega. Ti ćeš se uvijek sjećati svega toga, — 
je li da hoćeš, Jelko? A ne ćeš nikada zaboraviti, da 
tvoja braća — a i svi naši ljudi — da imaju mnogo 
neprijatelja, koji neprestano vrebaju na ovu našu tužnu 
Istru s grdnom namjerom, da nam je ugrabe i da satru 
i unište sve. što je u njoj naše. Jo li, Jelko, ti ne ćeš 
nikada dopustiti, da se pred tobom grdi sveto naše 
ime, ti ćeš uvijek 'čuvati u svom srcu ljubav prema 
našemu rodu i prema našoj Istri, — je li da hoćeš, 
mila sirotice moja? (2roz plač 1 smijeh) Ni što ja to 
govorim !.. Ne, — ne, ti ne ćeš, pa koliko te silili, — 
ti ne ćeš nikada zatajiti sveto hrvatsko ime... 

Jelka: Ali, Marko! ... 

Marko (drhćućim glasom): Pa i ako te Bog 
obdari blagoslovom svojim, — čuvaj mi, Jelko, djecu, 
sjeti se oca i majke i braće svoje. Ne otkidaj djece 
svoje od nas, od staroga stabla porodice naše. Budi 
naša, Jelko, uvijek naša, i znaj, da ima jedno srce, 
jedna grud, na kojoj će lijepa tvoja glavica svagda i 
u svako doba naći odmora, uporišta i utjehe. A sad 
idi! Moje je srce s tobom, sestro! Dragi Bog neka te 
blagoslovi! (ZZoće da podje.) 


DVANAESTI PRIZOR. 
Predjašnji i Kamilo. 


Kamilo: Jelko, vrijeme je, da se spremimo na 
put. (Marku) I na vas čekaju u dvorani. 

Marko (sfisne mu ruku 1 hoće da mu nešto kaže, 
all ne može. Toš jednom pogleda Jelku, — priđušeno 
zajeca 1 ode.)] 

Kamilo (Pridje k Telci, zagrlit je 1 poljubi). 
Moja Jelko ! 

Jelka (drhćućim glasom): Kamilo! 

Kamilo: Što želiš, dušo? 

Jelka /..g.): Hoćeš li mi biti uvijek dobar? 

Kamilo (Poljubi je živo): Hoću, zlato moje! 

Jelka: Meni i mojoj braći? 

Kamilo: I tvojoj braći. 

Jelka (fiho kolebajući se): Kamilo! 

Kamilo: Dušo moja? 

Jelka (sve fiše): A drugoj mojoj braći? 

Kamilo: Kojoj braći? 

Jelka (bosve fiho): Mojoj hrvatskoj braći u Istri? 
(Kamilo obori glavu.) Hoćeš liinjoj biti dobar? //Ka- 
milo šuti. Stanka. Jelka zajeca.) 

(Zastor.) 


DRUGI ČIN. 


Soba u Šanijevoj gostioni. S lijeva jedna, a s desna 

druga vrata. U zatku u sredini staklena vrata. Na 

desno sofa prevučena kožom, pred njom sto 1 nekoliko 

stolaca; na suprotnoj strani pisaći stol. Na stijenama 

slike, što predočuju vazne gorske krajeve. Sa svake 

stvane vrata; u sredini bo jedno oveće ogledalo. U 
uglovima posude s paomama. 


PRVI PRIZOR. 
Miro, Nando i Šani. 

(Pozormwea ostane časkom prasna. U dvorani svira 
glazba finale duetta: ,Oh! che la morte ognora“... 
Pri svršetku zaori stlan pljesak. Kroz vrata na lijevo 

izadje najprije Nando, za njime Miro.) 

Miro (sustavi se na pragu # zovne) + Šani! Šani ! 

Sani (12 nučra): Komanda, sinjore! Zi be- 
fehlen? (Sčupi na pozornicu.) 

Miro: Vi ste danas neprestano oblijetali oko nas 
i mamili nas na večerašnji vaš koncerat, uvjeravajući 
nas, da će vojnička glazba medju ostalim odigrati ta- 
kodjer i nekoliko hrvatskih komada. Medjutim mi još 

uvijek čekamo, da se to vaše obećanje ispuni. Kažite 
vi meni, kako da se to tumači? 

Šani: Aber visen Zi... la ša... šnate... 

Miro: Ja vas pitam, da vi meni kažete, kako da 
se to tumači! 

Šani: Aber visen Zi... šnate...ja...ja... 

Miro: U kratko: hoće li doći obećani hrvatski 
komadi na red? Da, ili ne? 

Šani: Aber špeter, špeter... Kvanto dutto finito ... 
Javol, javol. Kada ales fertig, dan muzika krovatiš ... 
Javol ... javol! 

Miro: Što? ,Špeter“, kada bude sve gotovo? 
Onda neka glazba vama udara, a ne nama. U ostalom 
ja ne ću da se dulje s vama natežem, već čujte: Ili 


dajte glazbi nalog, da odmah iza odmora zasvira koji 


hrvatski komad, ili... ili... 

Šani: Aber, visen Zi... šnate. . Talijani! grose ra- 
bija! (Maše rukama, da pokaže, kako će se ovi ljutiti.) 

Miro: A, dakle njih se vi ipak plašite! Dobro, da 
znamo i to. Počekajte samo, pa ćemo vam i mi dati po- 
voda S naše strane, da i s nama računate; a da to nisu 
samo puste prijetnje. dodjite, da vidite, kako će na jedan 
naš mig svi naši ostaviti vašu dvoranu, da se u nju 
nikada više ne vrate. Nando, sa mnom! (Učini kao da 
će u dvoranu, no Šani se zaleti preda nj 1 sustavi ga.) 

Šani: Bitte... bitte... bitte... tutto pono... 
tutto pono — muzika sonare krovatiš. Per mej duš! 
Sonare muzika krovatiš. 

Miro: Možemo li povjerovati vašim riječima ? 

Šani: Javol, javol! ' 

Miro: Prvi komad iza odmora bit će dakle hr- 
vatski ? 

Šani: Javol, javol! Ferfluhte kombinacion! (Ode 
hvatajući se za glavu.) 

DRUGI PRIZOR. 
Nando i Miro. 


Miro: I tako ćemo se mi eto još i ove večeri 
naužiti lijepe naše pjesme. Do svega se dolazi, glavno 
je, da se pokaže nešto odlučnosti. Dan danas — sve 
što si mekši, to te jače sažimaju, dok ne sažmu iz 
tebe i krv i sok, koji ti daje život. 

Nando: Ali ja bih ipak želio, da nas ti ljudi štuju 
i cijene upravo zbog nas samih, a ne ovako na silu. 

Miro: To bi i jedino pravo bilo, ali, moj dragi, 
proti odvratnomu umišljanju i preuzetnosti naših na- 
rodnih protivnika nema drugoga lijeka do eneržije, i 
to krepke i odlučne eneržije. 

Nando (s negodovanjem): Ah, ta eneržija! 

Miro: Eneržija, — da, — eneržija. Jesmo li mi 
krivi, da oni, što od vijekova na nas vrebaju, ne će 
da znadu za nikakvu ljubav, ni za ikakvu medjusobnu 
snošljivost? Jesmo li mi krivi, što je načelo: Velika 
riba male jede — još i sada u svome jeku? Kad je 
tako, a mi se branimo: branimo se svojom snagom i 
eneržijom, koju nam je Bog dao. (8laže) Nego, kako 
da to shvatiš ti, Nando, ti, koji si tako dobar i nježan, 
ti, koji živiš za sebe, za onaj krug svojih dalekih iđeja! 

Nando (gorko): Oh! d&, — kako bih ja to i 
shvatio ... 

Miro: Evo ga na, — već je uvriedjen! No, nemoj 
tako, Nando. Ti si tako plemenit i tako poletan i svak 
znade, da ti nemaš drugih misli, do one o domovini, 
drugih želja — do one, da tvomu narodu bolje bude. 
Ti i plačeš... jest, brate, — ja sam te vidio, gdje 
plačeš nad sudbinom naroda našega. Tek se pita, što 
ima naš narod od svega toga? Kakve li koristi, kakve 
li hasne? 


Car Emin: Zimsko sunce. 3 

Nando: Jesam li ja kriv, što me svijet ne: pojmi 
i ne shvaća? Istinita je bol, iskren je jad, što me muči 
radi zla udesa zemlje naše, i taj jad, tu gorku pečal 
ja bih htio da ulijem, da sugeriram svemu našemu 
narodu, da i on spozna, da vidi, kako smo mi bijedni, 
kako smo jadni i nevoljni. To bih ja htio, to je svrha 
moga djelovanja, moje pjesme, moga života. Jest, jer 
samo u narodu, koji je svjestan svoga jadnoga polo- 
žaja i podredjene svoje uloge, što je igra u kolu čovje- 
čanstva, moći će tek uzavreti žuč i takav će samo 
narod biti spreman da skoči, da se na život i smrt 
bori, da se bilo kako domogne izlaza iz toga nesret- 
noga položaja, te da se dovine žudjene nezavisnosti 
i slobode. A kako i čim hoćete da to postignete vi 
ljudi hladna srca, vi, vi — pusti praktičnjaci? 


Miro: Zovi nas, kako te volja, ali poreći nam ne: 


možeš, da ima i u nas nešto ljubavi prema ovoj jadnoj 
zemlji, koja je i nas rodila; ali mi hoćemo svoju do- 
movinu jaku, gralljenu na čvrstu temelju punu života, 
iz kojega će svć brizgati toplom krvlju, a ne senti- 
mentalnim suzama. Mi hoćemo da naša domovina impo- 
nuje svijetu, — čuješ li, Nando? Svijet nas ne će po- 
štediti zato, što smo nekoč bili jaki i veliki! On hoće 
da računa s nama, kakvi smo danas. Svijet je zao, 
svijet je grabežljiv. Zato i sva naša politika treba da 
stoji u tom, da se ne damo proždrijeti, i baš zato 
treba da, stojimo na praktičnom i jedino čvrstom te- 
melju, koji opet ima da se osniva na velikoj ljubavi 
spram rodjene grude, — je li tako, Nando? A ako to 
vrijedi za cjelokupnu našu hrvatsku domovinu, toliko 
više ima da vrijedi za ovu našu malenu. Istru, koju 
moramo očuvati našemu jeziku i našoj otačbini. Tako 
je, moj Nando... a ti pjevaj nadalje i uspaljuj i uz- 
diži dušu i srce puku, drži budnu svijest u narodu, 

idi svojim putem, ali idi uz bok svome bratu prak- 
tičnjaku. Naš put je isti, kao što je isti i cilj. Jest, 
put je naš isti — i sve će zavisjeti od toga, kako se bu- 
demo mi popunjavali medjusobno, jer samo od takvoga 
duševnoga ravnovjesja u našemu narodu zavisjet će i 
njegovo dobro. A sada amo ruku i složno naprijed! 
Pjesma i proza ujedinjene, zadahnute istim duhom ... 


TREĆI PRIZOR. 
Predjašnji i Marija. 

Marija: Gospodine Miro, gospodine Miro! 

Miro: Izvolite, lijepa gospodjice ? 

Marija (pPreplašeno): Tamo u dvorani sve vrije. 
Pročulo se, da će odmah iza odmora glazba zasvirati 
neke hrvatske pjesme, pa se Talijani silno ljute. Oso- 
bito se na Vas srde, jer drže, da je sve to Vaše djelo. 
I groze Vam se; zato me Jelka sva preplašena poslala, 
neka Vas potražim i neka Vas u njezino ime zamolim, 
da što prije ostavite ovu kuću, da se ne bi dogodila 
kakva nesreća. I ja Vas molim, gospodine Miro, — ču- 
vajte se, — oni su upravo bijesni... pa bi mogli... 

Miro (sa smiješkom, mirno): Primirite se, dobra 
gospodjice, ne će oni meni ništa učiniti. Znam ih ja. 
Ta nisu oni nikakvi Talijani, već naši ljudi, naša krv... 
a naši su ljudi svuda kao jaganjci... 

Marija: Ali oni Vam se groze... 

Miro: Čine oni to već odavna, ali ja se ne dam 
prestrašiti. U: ostalom ... i opet velju, tu i nema ni- 
kakva straha. Pas, koji laje, ne grize. Takovi su ioni, 
a takvi smo i mi svi. Bučimo, lupamo, ali da izvršimo 
ono, čime se grozimo, za to u nas nema ni volje, ni 


odlučnosti. 'To izvolite Vi kazati našoj Jelci... Lijepo 
*k 


36 


nam je primirite i recite joj, da je u ostalom ' Galosa 
od mene misao, da ikoga izazivljem. 

Marija: Ja ću je primiriti, ali Vi se čuvajte .... 
radi... radi Jelke... Vi znate, kako Vas ona voli. Ne 
žalostite je više, nego li je i sama žalosna, — t& vi 
i sami, da joj nije najbolje . 

Nando: Na žalost, mi smo to. i sami opazili i 
nikada nismo mogli doći do prilike, da je zapitamo za 


razlog onoj mračnoj sumornosti, kojom je sva kao oba- 


vijena. Mi rijetko zalazimo Kk njoj, a i ona k nama; 
ta Vi znate, kako stari na nas. poprijeko gleda. U 
ostalom uvjereni smo, da bi i njoj mučno bilo odati 
nam svoju tugu; — ona zna, koliko je volifno, pa nas 
ne bi htjela ražalostiti. Nego, gospodjice, možda je 
Vama poznato, što muči i tišti našu dobru sestru? 

Marija: Ona nije o tome nikada govorila sa 
mnom, ali ja sam koješta doznala od svoje "majke, 
kojoj je kuma Lojza povjerila više toga, i mogu Vam 
reći, da kuma Lojza nema riječi, da je se nahvali, i 
veli, da bi sve upravo prekrasno išlo, kad ne bi imala 
jednu pogrešku. 

Miro : Pogrešku ? 

Marija: Jest, a ta pogreška — naravno, to govori 
kuma Lojza — stoji u tome, što svaki put, kada kum 
Mikula stane grditi Hrvate, Jelka zapadne u tako du- 
boku tugu i mučaljivost, da joj se lijepo vide suze, 
kako joj rone niz lica. Kuma Lojza je kazala, da je 
ona Mikulu često puta prekorila s toga; ali..zna se, 
kakav je grubijan kum Mikula, i on bi još i više grdio 
i napadao. Kad je takav, takav je, — veli kuma Lojza, 
— i Jelka da bi morala uzeti to u obzir, pa ne mariti 
za ono, što on bubnja. 

Miro: I Vi mislite, da je u kame uzrok onoj sjeti 
i sumornosti naše Jelke? 

Marija: Ima toga još i više. I Kamilo će imati 
tu svoj dijelak. Kuma Lojza je naime pripovijedala, da 
je on od neko doba amo postao vanredno čudan. Tako 
se na priliku kadšto dogadja, kad Mikula stane grditi 
Hrvate, da vam Kamilo na jednom skoči, daih brani... 

Miro i Nando: Ah! 

Marija: Da; — a opet drugi put, kada kum Mi- 
kula započne, da na novo sipa sve zlo na Hrvate, onda 
mu se pridruži i Kamilo i u svemu mu povladjuje, a 
to, reći bi, da Jelku najljuće boli, jer je u takovim 
časovima, kako kuma Lojza pripovijeda, sva blijeda i 
poništena i kroz cijelo vrijeme, dok takvi razgovori 
traju, njezina ramena neprestano podrhtavaju. 

Nando: Jadna moja sestro!. 

Miro: Ali kako da se tumači. to Kamilovo dvo- 
lično držanje ? 

Marija: To ne zna ni sama kuma Lojza. Ona 
veli, da prije nije bio takav. On se, kaže, od neko doba 
ovamo često zamišljava i neprestano da pretražuje u 
obiteljskim spisima, a i nju — kumu lLojzu — često 
napada s veoma čudnim pitanjima. Tako ju na priliku 
i ovih dana ispitivao, kako joj je bilo, dok je bila mlada, 
u kojem je jeziku općila sa svojim roditeljima, pa onda 
o našem mjestu: da li se je i u staro vrijeme govo- 
rilo u njem toliko talijanski i stotinu takovih stvari. 

Miro: Čudno, zaista čudno! A s Jele — govori 
li s njom kadgod o tome? 

- Marija: Reći bi, da ne govori. Tako je barem 
ona meni sama rekla. Ja sam je naime jednom izne- 
nadila pitanjem: A kako se slažete vas dvoje? Ti 
Hrvatica, a on Talijan? — na što mi je ona odgovo- 
rila, da oni o tome nikada ne razgovaraju. No to mi 
je rekla nekuda tako sjetno, kao da žali, što joj nije 
dano, da o tome s njime razgovara. 

Nando: I to je eto ono, što joj leži na srcu, 
pritiščući joj ga poput teška kamena. Nije druge, naša 
sestra nije sretna, — to sam ja već davno slutio. 

Marija: Zato gledajte, da joj barem Vi ne pro- 
uzročite kakav novi jad, kakvu novu žalost. Osobito Vi, 
gospodine Miro. Ona zna, kako su oni drugi kivni na 
Vas i da gledaju samo, kako bi Vas uništili. Stoga se 


ona boji i strepi za Vas. Štedite je, gospodine Miro! . 


Miro: Kako ste Vi dobri! 

Nando: Preporučujemo Vam, gospodjice, svoju 
sestru. Budite joj dobri i tješite je i čuvajte nam je! 
Ona je u nas jedina... 

Marija: Ne bojte se. Eto i sad se vraćam k njoj, 
da joj dojavim, kako je sve u redu i kako mi je go- 
spodin Miro obećao, da će biti... dobar i poslušan .... 
Je li tako? A sada s Bogom! (Odae.) 


ČETVRTI PRIZOR. 


Miro i Nando. 


Miro (gleda za Marijom): Krasno i milo dijete! 

Nando: Kako je dobra! Kako voli Jelku! Pai 
tebe voli, Miro, — čuješ li? Ja to znam, pa i svijet 
nagoviješta o tome koješta. 

Miro: Ah, šta — svijet! Što se sve ne govori 
medju ljudima! 

Nando: Da, ali u ovom slučaju... Nego, Miro, 
da se to obistini, vjeruj mi, svi bismo bili tako sretni, 
a najvećma Jelka... 

Miro: Ali ti i ne pitaš, da li ona mene voli!... 

Nando (sa smiješkom): Za nju sam više nego li 
uvjeren, a ti si se sada sam odao. 

Miro: Ja nisam kazao ništa... 

Nando (ushićen): Krasno, — prekrasno! Da se 
to zgodi, Marija bi se još i više privinula k Jelci, pa 
bi još i bolje bdjela nad njom. Jer znaj, naša Jelka 
treba nekoga, tko bi nad njom bdio. Vidiš i sam, da 
nije sretna. Nju nešto mori i grize. Ta pogledaj je, ka- 
kova je. Kuda je dospio onaj. njezin veseli izražaj lica 
i mili onaj osmijeh! Sve se to izgubilo pod oblakom 
nesklada osjećaja, koji ju tište. A tko je više zvan, da 
taj oblak rasprši, nego li nježna ruka druge jedne 
sestre? A ta druga sestra, taj angjeo čuvar naše uboge 
Jelke — mogla bi biti samo Marija, — tvoja žena. 
Miro, ja bih rada, da se to zbude, pa ti već sada 
želim najbolju sreću... 

Miro (stisne mu ruku): Moj Nando, moj pjes- 
niče! (Čuju se glasovt.) 


Nando! Tiho! ... Neko dolazi... Po glasu rekao 
bih, da su oni, — Kamilo i onaj otpadnik. I jesu, — 
eno ih. Izidjimo, da nas ne vide... Ovuda, — ovuda... 


da se ne sretnemo s njima! 

Miro: Ali, Nando, to je kukavština. 

Nando: Naša sestra moli... (Povuče ga za sobom, 
Ieidju na srednja vrata.) 


PETI PRIZOR. 
Kamilo, Berto, Šani. 

Berto: I vi ćete dopustiti, da se večeras u vašoj 
gostioni hrvatski svira? 

Šani: Ja... aber... visen Zi.. la ša.. šnate... 

Berto: Ali vi ste nama dali poštenu riječ, da se 
hrvatski svirati ne će, čujete li! 

Šani: Ja majn Got! Ti trugi! (Maše ru- 
kama, da pokaže, kao.da bi se srdili.) Ja morala 
— korpo te pako! 

Berto: Ali to je za nas uvreda i Vi nas time 
odbijate, — razumijete li? Ili Vi mislite, da ćemo mi 
Talijani podupirati kojekakve dotepuhe, koji hoće da 
medju nama šire panslavističke pjesme? 

Šani: Aber.um Gotes vilen, vas zol ih 
den mahen! Uni tira de qua, — andere tira 
de la Še muzika krovatiš, non fijen Ta- 
ljani, und še muzika talijaniš, non fijen 


Hrovati Hudič nohamol! Mi štar štufi Mi 


havere uni tešti kuši grosi... ja... per 
mej duš! Una krante, krante glava... mi 
štar come uno miništerio de prešidente de 
Austria mit ale dize nacioni. Ferfluhte kom- 
binacion! (Ode) 


ŠESTI PRIZOR. 
Predjašnji bez Šanija. 


Berto: I to nam je sve zafrigao onaj hajduk... 
onaj Miro. Da ga nije on nagovorio, gostioničar ne bi 
zacijelo došao na to, da se večeras svira hrvatski. 
Nego na nama je, da mu pokažemo, da smo i mi tu. 
Tu treba postupati odlučno, odrešito — i osujetiti to 
treba, čuješ li? Osujetiti.. 

Kamilo: Polako, Dasta: samo polako! Čemu da 
se žestiš? Pa da bi zašto, no za dvije, tri pjesme! 
Ostavi ih, — neka im bude... 

Berto: Koješta ! 

. Kamilo: Pa zašto ne, kad već uživaju u takvim 
pjesmama... ; 

Berto: I to govoriš ti, — ti, Kamilo? 

Kamilo: No da. Što je pravo, — pravo je. 

Berto (začudjeno): Sanjam li, ili to govoriš ti 
odista? ; 


| 

Kamilo: I ti se tomu čudiš? 

Berto (ogledajući ga): Ja te naprosto ne ras- 
poznajem više. Ta je li moguće, da bi tako mogao 
govoriti onaj Kamilo, koji nas je još nedavno znao 
usplamćivati zanosnom i ushitnom riječju i srca nam 
poticati na oduševljenje, a duše dizati k velikomu 
idealu jedne i slavne domovine naše? Ne, taj Kamilo : 
ti nisi, — nisi... 

Kamilo: I nisam. 

Berto (vanredno začudjen): Što čujem? Ja sam 
to tek onako nabacio, — a ti?. 

Kamilo: Pa si pogodio, — vidiš! 

Berto (frašne u bučan smijeh): Krasna šala! On 
da nije više onaj, koji je i prije bio! Ha, ha, ba, ha! 

. Kamilo: Ja shvaćam to, što ti ove moje riječi 
nekako strašno zvone; ali ja bih ipak želio, da me do 
kraja saslušaš. Već je dosta dugo, što mi se u sre 
uvukao nekakav tajni nemir, i ja nisam imao dosele 
snage ni odlučnosti, da to ikomu povjerim. Nego rekao 
bih, da je sada došao čas, da i to iskažem, i to tebi, — 
samo tebi. Mi se već, Berto, znamo od neko dvije go- 
dine, a poznavali smo se i davno prije, kada su nas oni 
razlozi, o kojima bi u ovaj mah bilo suvišno govoriti, 
držali jošte odvojene jednoga od drugoga. Ali od kada 
si ono prešao k nama, ja sam imao prilike, da te bolje 
upoznam, i kolikogod me je ona tvoja metamorfoza... 

Berto /žacnui): Kamilo! Valjda me ne misliš 
vrijedjati? ' 

Kamilo: Naprotiv. Ja sam htio tek da napomenem, 
da premda mi se je ona tvoja nagla promjena nekako 
čudnom prividjala, ipak sam te u kratko tako vruće 
zavolio, da sam se i sam tomu čudio. Bilo je, — a i sada 
je nešto u tebi, što me vanredno privlači na tvoju stranu, 
te moram priznati, da milijega prijatelja od tebe nemam. 

Berto (2laže): No napokon! Reći bi, da je već 
sada nešto bolje! 

Kamilo: I to me moje vruće i iskreno nagnuće 
spram tebe nuka, da tebi samomu otkrijem ono, što 
se u mom srcu već od nekog vremena kuha i mota... 

Berto: Iskaži dakle, ali hitro, jer da ti iskreno 
kažem, takvi mi se razgovori s tobom ni najmanje ne 
mile... a 

Kamilo: Ti si nešto prije napomenuo, da ja nisam 
onaj, koji sam nekoč bio. I nisam. Ja sam od neko 
doba s&m sebi postao tako čudan, tako tudj, nekuda 
kao razdvojen, i moja duša kao da se rascijepala na 
dvoje, te ćutim, kako se iz nastaloga rascjepa diže u 
mojoj nutrinji velika sumnja: da li sam ja u istinu 
onaj, kakvim se sam prikazujem i kakvim me drugi 
prikazuju. Ti me shvaćaš, Berto? 

Berto: Ti si, Kamilo, bolestan, — eto, to je sve! 


Kamilo: Ja ne znam, što je; ali to znam, da. 


me ta čudna i mučna misao već odavna progoni. Ta 
mi misao dovodi pred duševno oko drevnu prošlost, 
a fizičko se oko moje tada i nehotice diže na portret 
djeda moga, na onaj portret, što visi — ti znaš — u 
našoj odaji za primanje. 

Berto: No, a onda?... 

Kamilo: A kad ga tako gledam, meni se sve 
prividja, kao da se njegove oči jače rastvaraju, i kao 
da u njima čitam prijekor ... 

Berto: No, nisam li ti rekao, da si bolestan? 
Djeda mi napominješ, — onu zagonetnu naturu, onoga 
pretjeranca, koji je imao obraza, da četrdeset osme 
godine sam sastavi i prvi potpiše spomenicu, kojom je 
tražio, da se Lovinj pripoji Hrvatskoj? U ostalom nije 
on to učinio sam iz svoje glave. Tu je imao svoje prste 

njegov prisni prijatelj kanonik Mikulčić, — i sve, što 
je činio, činio je pobudom i nagovorom toga kanonika. 

Kamilo: Ali on je ipak ostao do svoje smrti 
pravi stari Ilirac, kakav je bio i u mladosti svojoj... 
Ja sam to razabrao iz pisama, što ih je za vrijeme 
apsolutizma pisao prijatelju kanoniku. Kakove su to 
bile misli, Berto! m 


Berto: Misli, što mu ih drugi upiljili u glavu, — 
eto!... ' 


Kamilo: A moje misli? Od kuda pak one meni? 


Berto: Od kuda? Ta od oca, od kojega si ih 
krvlju naslijedio. 

Kamilo: Pa da je i tako, od kuda mome ocu te 
misli? Je li i on naslijedio te misli od svoga oca, 
djeda moga? Nije, — on ih je pošao tražiti po svijetu. 
Da, on je po svijetu pobrao te misli svoje i nazore; po 
kavanama i novinama pokupio ih je. I tu me eto na- 
pada sumnja, da takvo što ne prodire duboko u dušu 
i ne ostavlja u njoj dubljih tragova... Po tom ni 
misao, koja pokreće moju nutrinju, nije mogla da s te 
strane zadobije obilježje talijanskoga duha. 

Berto: Ali ti si, Kamilo, bolestan. To su tlapnje 
— i ništa drugo, do li puke tlapnje. 

Kamilo (zanoseći se svojom mišlju): A majka? 
Bila je kći prostoga roda i nije umjela talijanski; a 
kako je otac od nje tražio, da pred gostima, a osobito 
sa mnom govori talijanski, to je često izmed nje i oca, 
dolazilo do velikoga nesuglasja. Ona se branila, i kako 
je bila dobra, govorila mu, da će se već i tomu na- 
učiti, neka se strpi samo... Ali nije išlo. Počela bi 
talijanski, ali riječ bi joj odmah skrenula na, hrvatski. 
Tako i meni, dok sam bio djetetom, i eto još mi je i 
sada živo u pameti, kako mi ono jednom pri stolu, 

pred nekim stranim gostima izmakla neka hrvatska, 
riječ. Čini mi se, da i sada gledam oca, kako je na to 
sav problijedio i pogledao me tako, kao da će me očima 
probosti. Kad su pak gosti izašli, on se mašio šibe i 
izbio me do krvi. Doletjela od nekuda majka, da me 
brani, ali u zao čas po sebe; grdno se on proderao na 
nju i dobacio joj sav crven od ljutine : Čobanko jedna, 
misliš li ti, da sam te ja za to priveo pod ovaj krov, 


da mi dom okužiš svojim gnjilim govorom? Tako si: 


mogla govoriti prije, dok si u gori koze pasla, ali ni- 
pošto ovdje, — a najmanje pak s mojim djetetom!... 
Majka nije na to odgovorila ni riječi. Poniknula je 
nikom i sva zastidjena od onoga, što joj je otac pred- 
bacio, gorko zaplakala. Ali je u isti mah osjetila, da 
je učinila na žao ocu, koji ju je ipak, ne mareći za 
njeno skromno podrijetlo, uzeo iz prave i istinske  lju- 
bavi, — nju, pustu i neznatnu siroticu. I sakrivši ru- 
kama lice, ona se srušila pred oca na koljena i jecajući 
umolila ga, da joj oprosti, obećavši mu, da će u buduće 
popraviti sve, što je do tada propustila. Moga je oca 
na to ljutina minula, on ju pridigao sa zemlje i poljubio 
u lice. Nego moja je sudbina bila riješena: Ja sam 
odmah za tim morao na- daljnji odgoj u Trst... i eto 
— kakav sam se odanle vratio . ; 
Berto: Ja nisam bio tako srat Mene su Švi 
čije odgajali. Dali me u hrvatske škole i napunili mi 
glavu veliko-hrvatskim idejama. Ali je moj zdravi razum 
prevladao ... i ja sam danas ono, što jesam. 

; Kamilo , (Zojt neprestano slijedi samo svoju 
misao): Pa i to, kudgod okom svrnem, svuda i svagdje 
nalazim samo takve stvari, iz kojih govore hrvatski 
tajni glasi. Imena sel&, krajeva, potoka, uvalica, draga, 
polja, šuma, hridina, bregova i humova — sve su samo 
hrvatska. A takovi su i ljudi, pa i oni, koji s nama 

drže. I tako sve to uzeto u jedno baca moju dušu i 
moje srce u veliki nemir. Sumnja slijedi za sumnjom, 
a moje se srce sve većma slabi, stari utisci, što ih 
je prije poprimilo, jedva da odoljevaju navali novih 
dojmova; riječju — ja živim u neprestanoj borbi sa 
samim sobom, u vječnom talasanju vanredno oprečnih 
osjećaja. o 

Berto: Dosta je dakaka Ja ti i opet velim: ti si 
bolestan. Jest, bolestan si, — to je kao na dlanu. A 
znam ja, gdje je izvor toj bolesti. Tebe je, Kamilo, za- 
Tazila žena, čuješ li? 


Kamilo (odlučno): Nije istina! Jelka nije ništa 
kriva. U ostalom medju nama ne dolazi nikada do 
sličnih razgovora . 


p? Berto: A ja sidi, da je kriva... Ako nije 
kriva izravno, a ono svakako neizravno sikće ona u 
tvoju krv otrov, koji je rastrovao i rastrojio cijelo tvoje 
biće i učinio te posve drugim čovjekom. A to je sve 
njezin utjecaj, — i ti još veliš, da nije ništa kriva! Jad- 
niče, zar si obnevidio, da .ne vidiš, kuda te ona vodi! 
Zaslijepljeni čovječe, preni se i otresi se te grdne ku- 
kavštine. (ZČamilo daje znakova neustrpljivosti.) Miruj 
ine prekidaj me!...-Da, kukavština, nedostojna tebe, 
tvoga imena, mlošaja i glasa, što ga uživaš u našoj 
stranci. Ne, ti nisi vrijedan ni dostojan povjerenja, što 
ga naši ljudi polažu u tebe, ni ljubavi, što je goje 
spram tebe, ni nađa njihovih. Kamilo, Kamilo, — kamo 
je tvoja pamet, tvoj razbor! Što li sve ne učini žena! 
< Kamilo: Ali, Berto! ... 

Berto (smijući se porugljivo): No, sada. ti ne 
preostaje drugo, — no da na sebe navučeš ono ši- 
roko bijelo ruho kakovoga hrvatskoga mužeka, pa da 
podješ tamo kamo u Slavoniju, da tamo... Ha, ha, ha! 

SEDMI PRIZOR. 
Predjašnji, Dalo, Kastulo, Marta, Zvanić i više ljudi. 


Svi (nahruptvši naglo): A, evo gospodina Kamila! 

. Dalo: Baš nam je drago, što smo Vas našli. Pro- 

čulo se naime, da će. glazba iza odmora svirati sve 

same hrvatske komade, pa treba da se dogovorimo, 
što nam je uraditi. 


Kapitan Kaštulo: Vi ste, šior_ Kamilo, pametni * 


i učeni, — Vi nas svjetujte ... 

Jedan trgovački pomoćnik: Ja bih bio za to, 
da se demonstrira! 

Berto: Tako je! 

Kamilo: Ne, prijatelji moji, ja ne bih tako. Ako 
ste već došli, da u mene tražite savjeta, a vi me slu- 
šajte; ne pravite bruke. Ta čemu? Nije vrijedno. 

Kapitan Kaštulo: Bravo, šior Kamilo! Vi mi go- 
vorite baš _iz duše. Koja nam korist od zviždanja i 
demonstriranja ! 

Kamilo: A moglo bi doći i do većega zla. Stoga 
najbolje — mir. 

Neka žena: Pravo je, pravo, šior Kamilo! Jedna, 
riječ, pa druga, — i eto na jednom klanja i krvi. 
A čemu? 

Stara Marta: Pa proti komu ćete demonstri- 
rati? Zar proti onim jadnim soldatima tamo, koji se 
cijelu bogovetnu večer muče i nađimlju, pušući u one 
svoje djavolje strumente! Jadni soldati! Njima je i bez 
toga tako mučno! Bog zna. koliko vremena nisu vidjeli 
majke! Ah, kako se je meni ražalio onaj mladi soldat, 
što je preda mnom sjedio i sav nabreknut i crven u 
licu puhao i puhao u onaj svoj veliki trombon!... 
Ubogi dečko ! 


47 


Zvanić: Da ste je vidjeli, kako se je ljutila, dok 
se ono pljeskalo i tražilo bis od kojega komada! ,Mi- 
rujte! Ostavite nevoljnike u miru!“ vapila ona gotovo 
na sav glas i dva me je puta udarila po ustima, dok 
sam ono vikao: bis! bis!... A, ženo! ženo! ((Svz se 
smiju.) 

Stara Marta: Vama se lako smijati, ali da vam 
je ondje sjedjeti i puhati... Ubogi ljudi! A osobito 
onaj od trombona! Onako mlad!... A kako naliči 
našemu Pepiću, koji je sada u Poli! Bog zna, da li 
pozna onaj od trombona našega Pepića... 

Zvanić (smijući se): Ona misli, da svi soldati 
moraju poznati našega Pepića... 

Dalo: Nego što ćemo sada? 

Kapitan Kaštulo: Da, što ćemo sada? 

Trgovački pomoćnik: Vratiti se u dvoranu — 
to nikako! 

Više glasova: Nikako, ta rugali bi nam se... 

Dalo: Po tome bi možda najbolje bilo, da idemo 
tamo u onu dvoranu, tamo... (Pokaže na vrata desno.) 

Berto: Dobra misao. 

Svi: Zbilja, — lijepa misao. 

Kapitan Kaštulo: Ali i ostali treba da dodju. 

Trgovački pomoćnik: Doći će i oni već. Prin- 
cipal Mikula mi je rekao, da će doći za nama, čim 
povečera. 

Dalo: A Vi, šior Kamilo? Hoćete li i Vi k nama? 

Berto: Naravno. Je li, Kamilo? 

Kapitan Kaštulo: Pa tko će, ne će li naš šior 
Kamilo! Ta on nam je sve, što imamo: naša čast 
i dika. 

Kamilo (sfisnuv Kaštulu ruku): Previše ste lju- 
bazni, kapitane Kaštulo. Tolike hvale nisam ničim za- 
vrijedio. Nego, dakako, doći ću i ja tamo k vama... 

Svi: Bravo, šior Kamilo! Bit će zabavno. Ala 
hajdmo! (Zjevajući: ,Nella patria di Rossetti 
non si parla che talian“ polaze polako u dvoranu 
na desno.) i 

Mali Jožić: Ja ne idem tamo, — idem slušati 
muziku. 

Njegov otac: Jožić, ala marš nutar! Dat ću ja 
tebi hrvatske muzike! /Zovuče ga stlom za sobom.) 


OSMI PRIZOR. 


Kamilo i Berto. 


Berto: Pogledaj samo ovaj narod. Kako te to 
sve voli! Kako je sve spremno, da posluša. svaki tvoj 
mig, svaku tvoju riječ. I takovomu bi ti narodu htio 
da okreneš ledja? 

Kamilo: Ja to nisam kazao. Samo sam govorio 
o.onim nekim sumnjama, koje me salijeću osobito u 
časovima, kad se na moje srce zgrnu razni utisci, što 
dolaze iz svijeta, za koji mi mnogo toga govori, da 
mi nije posve tudj. 

Berto: Ali ja ti velim, da su sve to tek kojekakva 
pusta maštanja, koja nisu ništa drugo, do li plod bo- 
lesnih tvojih moždjana, ili što je još vjerojatnije: zle 
posljedice utjecaja tvoje žene na tebe. 

Kamilo: Ali rekao sam ti, da ona u sve to ni 
najmanje ne ulazi. 

Berto: A ja opet velim, da ulazi. Nego najzad 
to je prilično svejedno. Glavno je, da se ti izliječiš. 1 
zato je nuždno, da svemu tomu pogledaš oštro. u lice. 
Pred tobom se eto odjedanput razgranila staza, kojom 
si do sada išao. Ti stojiš tu kao na nekakvu raskršću : 
treba najprije de se odlučiš, kojim ćeš putem udariti. 
Ono, što je u tebi zdravo, moralo bi ti. kazati, da je 

tvoja sreća jedino na putu, kojim si do sada stupao. 
Ali u tebi ima i mnogo bolesna, a to te bolesno tajnim, 
zmijskim šaptom mami na drugu stazu, kojom ti ne 
smiješ — ne smiješ ići. I odista, Kamilo, ruku na srce, 
pa mi kaži: Što bi ti na priliku počeo, da se najednom 
nadješ na hrvatskoj strani, okružen Hrvatima? Kako 
bi se snašao u krugu njihovih misli, njihovih težnja? 

Kamilo: Ali ja ne velim . 

Berto: Ništa! Što ne veliš daš mogao bi reći 
sjutra. Što bi ti dakle sada, da se najednom nadješ 
na strani hrvatskoj, — medju Hrvatima? Kako bi se 
mogao snaći medju njima — ti, koji si sav zadojen 
latinskom kulturom, koji si sav prožet velikim mi- 
slima i činima velikih Talijana, — ti, koji se tako 
rado raznježiš ljupkošću talijanske riječi, koja je od 
uvijek podražavala sva tvoja čuvstva, potičući ih na 
nebesko osjećanje nedostižnih ljepota! Što bi ti takav, 
kakav si jošte i sada, medju ljudima, koji su ti tudji 
po svem: po ćudi i mišljenju i običajima, pa i jezikom ? 
Kakvu bi ti duševnu hranu mogao crpsti od onoga 
maljušnoga naroda bez prošlosti, bez sadašnjosti i bez 
budućnosti? Oh! Kamilo moj, ostani, gdje si i sada, 
uštedi sebi tolika razočaranja! . 

Kamilo: Ali kakva rozočenanja Ta ne vidiš li 
me? Ja sam onaj isti od prije. Nego, Berto, govori ... 
govori... Tvoje riječi padaju na ostatke mojih sumnja 
poput teška olova, te mi se čini, kao da ih u prah 
pretvaraju ! 

Berto: Da, uštedi sebi tolika razočaranja! Razo- 
čaranja se obično skupo plaćaju, a tebi ih ne treba. — 
Hrvati? Treba ih poznati, kao što ih ja poznam, — 
ja, koji sam tolike godine živio medju njima, s njima 
mislio, osjećao i radio. Kako je maljušan taj narod, 
pa ipak kako su veliki i brojni poroci, što ih u sebi 

krije! Pogledaj ga u javnom, pa i u zasebnom njegovu 
životu, hoćeš li u društvu, ili pod njegovim krovom, — 
on ti je svuda jednak, svuda izbijaju na vidjelo nje- 
gove zle strane, grdne mane, u kojima se rodio, u ko- 
jima živi, u kojima će i umrijeti. 

Kamilo: Naprijed, Berto, naprijed! 

.Berto: Pogledaj ga, kakav je: servilan i do skraj- 
nosti nizak i puzav pred onima, koji mu kao psetu 


dobace kakovu košticu, ne mareći, što ga pri tom ne- - 


milo guraju i biju; a gledaj ga opet, kad se nalazi u 
svom krugu, gledaj mu jal, zagrižljivost, mržnju, zavist, 
težnju za razdorom, za neslogom, svadjom. 1 pogledaj 
ga, kakav je bez poleta, bez duha, bez osjećaja za 
.išto, što se diže nad običnu njegovu razinu, i bez lju- 
bavi za ono malo, što ima, i pogledaj njegovu nemoć, 
da stvori išto trajno, lijepo i veliko; pogledaj njegovu 
nesposobnost, da sam sobom upravlja, njegov nehaj, 
njegovu raspuštenost i lakoću, kojom, pošto se mnajeo 
i napio, sklanja glavu svoju pod tudjinski jaram. 
Kamilo: Govori, Berto, govori... Kako mi to raš- 
čišćuje dušu od onih natruha, što su još netom na nju 
padale! Kako sam ja sve to idealnije shvaćao, a kako 
me to, što mi ti kazuješ, odaljuje i odvaja od toga! 
Berto: A kako je uzahan pogled njegov na svijet, 
na sve, što se oko njega zbiva! Zaman ćeš u njega 
tražiti odlučnosti, ustrajnosti i jake volje. Sve je u 
njega tjesnogrudnost, predsude i — dim, — sam dim. 
A pogledaj, kako se sam u sebi izgriza i kako propada 
od poroka baštinjenih od najvarvarskijih horda, koje 
su po njem kroz vijekove gazile. Pogledaj mu siro- 
maštvo, uboštvo, kojemu je opet uzrok u lijenosti i 
rasipnosti. Pogledaj, kako i ono malo njegovih moguć- 
nika od njega otpada, pa ni isti njegovi velikaši ne će 
da znaju za njega, jer im je uza nj tijesno, zadušljivo, 

mučno. A što bi ti, Kamilo, medju narodom, koji nema 
nikakovih uvjeta, da se ikada pridigne, i koji je uz to 
još surov, divlji, zloban, da i zloban?... 


DEVETI PRIZOR. 
Predjašnji i Jelka. 


Jelka (uleti s krikom na Bertove posljednje rt- 
ječi): Ne vjeruj, Kamilo, ne vjeruj, ne vjeruj! (Ovije 
mu ruke oko vrata 1 čvrsto ga drži, kao da se b0jt, 
da će joj ga tko oteti.) Nije ono istina! Kamilo, ne 
vjeruj, ne vjeruj! Hrvati su dobri, oni su tako dobri, 
Kamilo, — ne vjeruj mu, ne vjeruj! Naši su ljudi 


. dobri, jadni su i nesretni, ali dobri su oni, — meni 


vjeruj, meni. Je li, Kamilo, ti ćeš vjerovati meni, a 
ne njemu? On govori tako, jer mora, jer se prođao ... 
prodao ... 
Berto (oštro): Gospodjo, vi me vrijedjate. 
Jelka: Da, vi ste se prodali, prodali ste se. Ka- 
milo, meni vjeruj, meni... 
Berto (upadajuć u riječ): Gospodjo, još jednom... 
Kamilo: Molim te, Berto, ostavi nas časkom same. 
Berto (dobaci Yelci pogled pun mržnje i bijesa. 
Ode desno.) 


DESETI PRIZOR. 
Kamilo i Jelka. 

Kamilo: Ti si prisluškivala? 

Jelka: Ne hoteći, Kamilo. Bila sam u strahu radi 
tebe, pa sam pošla, da te potražim. Tako sam slu- 
čajno sve čula, što ti je onaj zlotvor... 

Kamilo (ošfro): Zabranjujem ti, da ga u mojoj 


prisutnosti vrijedjaš. On je moj najbolji prijatelj. 
*k 


Jelka (Zotiše blagim glasom): Mi on nije, on ne 
može... ne smije biti tvoj prijatelj... 

Kamilo: Zar možda zato, što je vama svima za- 
zoran i što ga se svi bojite? 

Jelka: Ne, Kamilo, ni moja, braća, ni oni, koji 
s njima jednako misle i osjećaju, ne boje ga se ni 
malo, a ne boje ga se zato, jer u njih ima dosta snage 
i odlučnosti, da suzbiju svaki pokušaj, svaku spletku 
onoga izdajice ... 

Kamilo (oštro): Još ti jednom velim... 

Jelka: Ali, Kamilo, ta on i jest izdajica. On je 
još pred dvije tri godine bio isto tako zauzet za hr- 
vatstvo, kao i ja, kao i moja braća, kao i svi oni, koji 
su s nama jedni. Ali naša se stvar, Kamilo, pomiče 
polako naprijed, mi imamo svu silu svakojakih ne- 
prijatelja, — ne ljuti se, Kamilo! --- tako, da treba, 
puno požrtvovnosti, puno samozataje i ustrajna naporna 
rada onima, koji hoće da se s nama i za nas bore. A u 
njega svega toga nije bilo, a k tomu bio se podao i raz- 
vratnu životu — i tako se eto slučilo, i on: se najednom 
našao na strani onih, koje je do tada iz dna duše mrzio 
i prezirao, da im od tada služi za Judin groš. 

Kamilo: Izmišljotina. On da se je prodao! On 
radi iz vlastitoga uvjerenja... treba ga samo slušati, 
kad govori... A ako vas je zapustio, uradio je to 
stoga, jer mu uz vas nije bilo pravo mjesto. Što bi on 
medju vama?! 

Jelka (gorko): Tako? Ah! Kamilo, kako ljuto bole 
te tvoje riječi! Nego ja znam, — ti nisi zao, — iz tebe 
ne govori mržnja, već onaj crni zloduh. On je tobom 
ovladao, kako je ovladao i jednim dijelom našega puka, 
medju koji je zasijao sjeme kobna razdora. Ali neka! 
Naši su ubogi ljudi prošli do sada dosta teških i ve- 
likih muka i borb&, pa se nadaju u dobroga Boga, da 

će i to kakogod prebrditi, za to se oni i ne boje njega. 
Ali ako ga se oni ne boje, bojim ga se ja, Kamilo, jer 
je on meni na putu do tvoga srca, koje bih ja htjela 
ganuti i njegove kucaje predobiti za našu pravednu 
misao. A to mi on priječi, to mi on otimlje. Na putu 
je on mojoj sreći, i za to i samo zato gase bojim... 

Kamilo: Ti me slabo poznaš, kad misliš, da bih 
se ja dao skučiti pod ičiji utjecaj, pa dolazio s tvoje, 
ili s njegove strane. Ima u mene dosta vlastite snage, 
da suzbijem svaki pokušaj, koji bi bio naperen protiv 
moga osjećanja i uvjerenja. A što se tvoga hrvatstva 
tiče, znaj, da meni nije ni na kraj pameti, da žrtvujem 
svoju budućnost, svoje ime, svoju čast, najbolji dio 
svoje duše nekim nejasnim, mutnim ciljevima, utopi- 
jama neznatna narodića, s kojim me ništa ne veže, pa 
je suvišno — (ošćro) i za mene do skrajnosti uvred- 
ljivo, ako me za moja čuvstva i osjećaje itko na načun 
pozivlje, a navlastito moja žena. 

Jelka: Ali, Kamilo, kako možeš... (Zajeca). 

Kamilo: Pa d&, — tako je, i ja toga dulje trpjeti 
ne ću, čuješ li? (Stanka; mekše 1 blaže:) Nego eto, ja 
znam, ti ćeš to shvatiti i uvidjet ćeš, da tako mora, 
biti, pa naravno ... No, no, Jelko, ne plači... Eto — 
bio sam nešto grub, — oprosti, ne ću više... Daj mi 
ruku i budimo dobri... je li, Jelko? 

Jelka (jecajući): Kako si dobar! 

Kamilo (ćišim € blažim glasom): T ti si dobra, 
stoga će nam biti lako, da izravnamo ovu nesuglasicu, 
koja je eto poput crne sjene stala medju nas. A tu 
sjenu treba da raspršimo odmah, dok je vremena, i to 
prije, nego li nas ođijeli i odvoji. Jer, dušo moja, mi 
se odijeliti ne smijemo. Ta mi se tako ljubimo, je li, 
Jelko, da se ljubimo? 

Jelka: Kamilo, ti i ne znaš, kolika je moja ljubav ! 

Kamilo: Ja slutim, Jelko, veličinu te ljubavi, ali 
sva ta njena veličina, kako je ja sebi pomišljam, imala 
bi tek da zasine u žrtvi, koju bi ti imala prinijeti 
mome srcu, koje tako žarko za tebe bije. Budi, Jelko, 
moja, di, sva moja, i tvoje misli neka se splinu s mojim 
mišljenjem, s onim mišljenjem, koje me je do sada 
vodilo, i koje će me voditi i u buduće kroz cijeli moj 
vijek. I tvoja čuvstva, Jelko, i tvoji osjećaji neka budu 
u vječnom skladu, u krasnoj harmoniji s mojim .osje- 
ćajima, radosti i tuge neka nam budu zajedničke i 
neka na strunama srdaca naših izvode iste titraje, iste 
zvuke. (zanosno) Pruži mi, Jelko, ruku, ja ću te vo- 
diti kroz samo cvijeće, što ga je kroz vijekove proizveo 
divni, vilinski gaj — perivoj Evrope; pruži mi dušu 
i srce svoje, ja ću ih okupati u česmi najveličajnije 
poezije, kojoj je otac Dante. Jelko, budi moja, otresi 
ge i odreci svega, što je do sada mutilo tvoju lijepu, 
krasnu dušu. Budi moja, Jelko, moja, i to sva, sva... 

Jelka (šuti, stoji poniknute glave.) 


JEDANAESTI PRIZOR. 


Predjašnji i Berto. 


Berto (uleti naglo): Kamilo! Kamilo! 

Kamilo (Zecnuv se): Što se zbilo? 

Berto (držeći u ruci pesmo): U ovaj čas stiglo 
mi je iz Poreča ekspresno pismo, u kome mi javljaju, 
da je na jučerašnjoj sjednici našega političkoga društva 
proglašen kandidatom za skore izbore u našem mjestu 
— pogodi, tko? 

Kamilo: Kako da pogodim... 

Berto: No — ti, ti, Kamilo! Pomisli samo, kakva 
je to čast! Ti primaš, naravno? Dopusti mi, da ti ja 
prvi čestitam: Živio, naš budući zastupniče ! 


CT 

Kamilo: Ali, Berto! ... 

Berto: Kolike li sreće! Kolike li sreće! Ej, tko 
će se sada s principalom Mikulom ! Idem, da mu prvi 
dojavim veselu vijest! (Ode lijevo.) 


DVANAESTI PRIZOR. 


Kamilo i Jelka. 


Kamilo: Čini mi se, kao da padam iz oblaka! 
Ja — zastupnik! Kakav je to osjećaj ! Što mi ovo podi- 
lazi sreem i cijelom mojom nutrinom? Nekakva čudna 
raskoš ... meni je tako ugodno. Toliko povjerenje — 
tolika čast! Jelko, slušaj, kako mi srce živo bijo. No, 
a što je tebi? (Jelka stoji nepomično 1 ukočeno gleda 
u £10.) Kakav je to oblak, što se i opet nadvio nad 
tvoje čelo? Tebi je žao? Ti ne uživaš u radosti svoga 
muža? Ah! I to sada, sada, kada bi jedan tvoj zagrljaj, 
jedan tvoj cjelov mogao da najdivnije zapečati ovaj 
veliki dogadjaj! (Ona podigne na nj oči 1 gleda ga 
dugo, — po tom obori glavu i uzdahne mučno.) 


TRINAESTI PRIZOR. 


Predjašnji, Mikula i Berto. Za tim Lojza, Lorenca, 
Fortunato i Marija. 
Mikula: Što čujem? Moj Kamilo zastupnik, — 
moj Kamilo! 
Berto: Kapitane Mikulo, tu vam je pismo, — 


. izvolite ga pročitati . 


Mikula: A, Kamilo? Je li moguća? (Zagrli ga.) 
Pa zašto ne bi bilo! Bravo, Kamilo! Kolike li časti! 
Altroke, da si držao s onim hrvatskim petljarima 
tamo! (Lojzi, koja u to dolazi:) Vidiš, stara. Poljubi 
ga, — bit će deputat, čuješ li? 

Lojza (fr:dje Kamilu i poljubi ga): Ma — je li 
istina? Moj dobri Kamilo! Kako te časte! Deputat? Veliki 
gospodin! Ma bravo, bravo! Na Trsat ću ići, budeš li 
izabran, na Trsat! Lorenca, čuješ li? Moj Kamilo deputat! 

Mikula (Fortunatu): A, Fortunato, što ti se čini? 

Fortunato: A Bože moj, ta on je kao stvoren 
za to. Pokaži mi u našem mjestu jednoga, koji bi mu 
bio dorasao znanjem, a i položajem, jer zaludu, kod 
izbora kao i svuda u životu: argent fait la guerre. 
Nego svakako — velika čast... 

Lorenca: I te kakova! Deputat ! 

Kamilo: Ali, ljudi božji, vi zaboravljate, da prije 
svega moram biti izabran ... 

Berto: To prepusti meni. A sada sa mnom! Tamo 
u dvorani čekaju nas sakupljeni svi naši. Hajdmo k njima, 
da svi zajedno proslavimo taj krasni dogadjaj. To će 
nam biti ujedno i najbolja i najljepša zadovoljština za 
uvredu, koja će se za koji čas nanijeti našemu narod- 
nomu dostojanstvu. 

Mikula: I ja to velim. Ostali su dakle svi u onoj 
drugoj dvorani? Bella idea! I mi bismo već odavna 
bili došli, ali ona signorina ondje (Pokazuje na Ma- 
viju) nije se nikako dala. 

Lorenca: Jedva smo je nagovorili, da ide s nama. 

Marija (koja se je odmah, čim se je pojavila, 
stisnula k Želci): Ali ja ne idem ni sada tamo (/o- 
kaže na desno), ne idem, — pa Bog! 

Lorenca: I ti bi ostala sama ovdje? (Pokazuje 
na dvoranu levo.) ' 

Marija: Kako sama? Ima tamo svijeta kao mravlja. 

Lojza: Ala, Marija, poslušaj mamu ! 

Marija: U svem da, ali u tome ne. Ja sam amo 

došla, da slušam muziku i hoću da je se naslušam. 
o vidjenja! (Ufeče u dvoranu lijevo.) 

Lorenca: Marija! Marija! Ah! Ovo dijete bit će 
moja smrt! 

Fortunato: Ja idem za njom, — pa ću... 

Lorenca: Ah! dragi ti, ostani tu, — onakva, kakva, 
jest, ona bi još vrstna bila i tebe tamo zadržati. 

Berto: A sad hajdmo. 

Mikula (Kamilu): A kad budeš izabran, sve ću 
stare butilje dati donesti na kuvertu. Ala nek se puca! 
(Fortunato + Lorenca odlaze prvi, a za tim Mikula 
2 Loza.) 

Berto (Jelci): Milostiva će gospodja učestvovati 
takodjer u toj rijetkoj slavi svoga muža? (Ode.) 

Kamilo (%elci): Zar.ne ideš i ti s nama? 

Jelka: Ostavi me časkom. Ja sam kao ubijena. 
Nije mi dobro. Doći ću već poslije. 

Kamilo (uzdahne): Utaman, — moja sreća ne 
može biti potpuna. Nikada! (Ode.) 


ČETRNAESTI PRIZOR. 


Jelka za tim Marija. 


Jelka (sfusti se na stolcu, sakrije sebi rukama 
lice 1 ostane neko vrijeme ukočena, kao bez misli, bez 
čuvstva. VNajedanput zaore 12 susjedne sobe poklici: 
Eviva Kamilo! Ona se strese, ustane, raskolači oči, 
nekoliko puta naglo koraci, zagleda se u vrata, na koja 
je bio izišao Kamilo, učinit, kao da će tona tamo, pa 
se sustavi, još jednom obuhvati lice rukama t zajeca.) 

Marija (dolazeći oprezno): Otišli! Hvala Bogu! 
Jelko! Što je tebi? Ti plačeš. 

Jelka (lactuši jo; ruke oko vrata): Marijo, kako 
sam ja nesretna! 

Marija: Uboga Jelko! Ja te shvaćam, — tebi je 
teško ... 

Jelka: On...on... taj zloduh nesreća je njegova 
i moja. On mi ga kvari i od mene odbija... Ah! 

Marija: Da tko drugi? Kamilo je dobar, u njega 
je jako dobro srce i dobra duša. Sam od sebe on te 
ne bi nikada ražalostio ... a da nema onoga drugoga, 
koji ga se drži kao sjena, Kamilo bi već zacijelo 
bio naš. 

Jelka (gleda je dugo, a po tom kao pogodjena 
nenadanom mišlju): Naš? — Ti veliš: naš?... Ali, 
Marijo, ni ti nisi bila od uvijek naša? 

Marija: I nisam. 

Jelka (govoreći žurno): A kako je došlo do te 
promjene? Marijo, govori... kazuj! 

Marija: Ja ni sama ne znam, kako. Valjda onako 
samo od sebe. 

Jelka: Ali — povod...nekakav je povod morao 
biti. Možda ljubav, Marijo? Zašto odvraćaš od mene 
svoje lice? Zašto obaraš oči? Iskaži mi sve, iskaži kao 
sestri svojoj... 

Marija: Pa kad bi bila u istinu ljubav? Da, ja 
sam ga upoznala, ali ne pitaj, koga! — i tako sam ga 
zavoljela, da...da...da mi se srce sve rastapa, kad 
samo pomislim na nj... Ali ti mi se podsmjehuješ, 
Jelko?... ' 

Jelka: Govori, govori dalje, — to mi tako godi. 

Marija: I svaki njegov kret, svaka se njegova 
riječ urezuje u moju dušu; i krug, gdje se on kreće, 
i mjesto i tlo, kuda ide, — sve mi je to jednako i 
milo i drago. Osobito riječ... ona njegova plamna i 
žarka riječ. Po njem sam ja zavoljela hrvatski jezik, 
koji meni zvuči ljepše, nego li ikoja pjesma, skladnije, 
nego li ikoja glazba. I ja tu riječ ljubim, Jelko, i kad 
ne bih u njoj uživala, to bih smatrala velikim grijehom. 

Jelka: Što si kazala? 


59 


Marija: Pa da, kad i ne bi hrvatski jezik bio 
sladak i mekan, kao što jest, meni bi on bio drag i 
mio već stoga, što je to njegov jezik. Mislim, da jei 
dužnost ljubiti ono, što ljubi onaj, koga ljubimo. (Jelka 
ponikne glavom.) 


PETNAESTI PRIZOR. 
Predjašnji i Miro. 

Miro: Jelko! Jelko! — svuda te tražim. Nosim ti 
vijest, koja će te, uvjeren sam, vanredno razveseliti. 

Jelka: Vijest? Kakva vijest? 

Miro: Pročitaj ovu brzojavku. Netom sam je 
primio. ' 

Jelka (pročita brzojavku 1 srušt se na stolicu): 
Još i to, još i to! 

Miro (preneražen): Što je to, Jelko? 

Marija (dvgnuuši brzojavku, što je ispala Jeli; 
Miru): Mogu li? 

Miro: Izvolite! — Ali, Jelko, što te je to najednom 
napalo ? Tebi kao da nije milo, što me stranka ovako 
počastila? Ili si zlo čitala? Odlučili kandidirati mene 
za saborskoga zastupnika, čuješ li... 

Marija: A to je upravo ono, što je boli. Ta borba 
medju Vama i Kamilom ... Jer Vi valjda i ne znate, 
da će njega birati Talijani... 

Miro (u čudu): A, je li moguće? Sad mi je sve 
jasno... U tom slučaju ja odklanjam ... naravno... 
moram odkloniti... ' 

Jelka (ustajući): Ne, Miro, — ti ne smiješ toga 
učiniti; tolike žrtve ja ne tražim od tebe. Meni će biti 
teško, — ja znam, ali tvoja budućnost!... Ne, ne, ti 
ne smiješ odkloniti te časti... Tebe trebaju ... a ja 
ću već nekako... (Obori glavu 1 uzdahne.) 

Miro: Dobra sestro! 

Jelka: Miro, ti primaš, je li, da primaš? 

Miro: Ali kako će biti tebi, sirotici, u tom boju 
izmedju muža i brata? Kako će tvoje srce moći da 
izdrži u silnoj smjesi tolikih oprečnih osjećaja, što će 
ih taj boj zacijelo izazvati u tebi? 

Jelka: Bog će me krijepiti, Miro, ali ti primaš, 

je li? 
Miro: Ako je nužno i ako već drukčije biti ne 
može, učinit ću, što budu od mene tražili oni, kojima 
dugujem posluh. Nego ako bi mi bilo dosudjeno, da 
pobijedim, ta će pobjeda biti za moje srce najveća žrtva, 
što sam je ikada položio na oltar nesretne naše zemlje. 
Jelko, ja primam ... i u ime bijednoga naroda našega 
u Istrija te molim: Prosti nama, sestrice, već sada sve 
one gorke pečali, što će ih tvome na dvoje rascijepa- 
nome srcu donijeti ovaj jadni bratoubojnički boj. 

Jelka (frumit ga za ruku i gleda mu razmiljeno 
u lice): Kako vas ja sve volim, o moj Miro! 

Marija: Evo na, sad će slijediti očitovanje ljubavi, 
kako se čita u knjigama! Nego dosta je toga, a Vi, go- 
spodine Miro, znate li, što? Meni je vrlo milo, što će 
Vas birati, jer ću Vam i ja moći priskrbiti jedan glas, 
— znate li? — i to glas svoga staroga djeda Anzelma. 
Dobri nonić čini sve, što ja hoću, pa će učiniti i to. 

Miro: Lijepa Vam hvala! — Kako ste ljubazni! 
I to je već nešto — taj glas Vašega djeda, premda bi 
meni tako milo bilo, kad bih mogao računati takodjer 
i na jedan Vaš glas, gospodjice!... 

Marija: E, kad bismo mi žene imale pravo glasa! 

Miro: Ali ovaj put iznimno, gospodjice, Vi imate 
taj glas... Vi imate glas, koji bi mene vanredno usrećio. 
(Stanka) 

Marija (gleda ga sprva s udivljenjem, a po tom 
čas s nerazumijevanjem, a čas kao da pogadja nje- 
govu misao.) 

Jelka (foloži jednu ruku Mariji oko vrata, a 
drugom pritegne brata za rame 1 zbliživši im naglo 
glave ostane neko vrijeme s njima u zagrljaju.) 

Miro: Marijo, kako Vas već dugo volim!... 

Marija: Kako je to naglo došlo! ... Jelko, ti si 
kriva... 

Jelka (zagrli je): Samo mu budi uvijek dobra! 

Marija: A on meni? 

Miro (zagrli je): Moj angjele! 

Jelka (fupo gledajući preda se; u sebi): Dužnost 
je ljubiti ono, što najvećma ljubi onaj, koga ljubimo . .. 
Dužnost... rekla je... dužnost. 


ŠESNAESTI PRIZOR. 
Predjašnji i Nando. 


Nando: Sad će početi! Odmor je na izmaku. 
Svi u dvoranu! Ala, — ne gubimo vremena! ... Naš 
svijet je silno nestrpljiv. Jedva izgleda čas, da započne 
glazba. Hajdmo! 

Miro: Hajdmo dakle! (Ođe s Marijom.) 

Jelka (Vandu, koji hoće da podje za njima): 
Nando, molim te samo trenutak ... imam da ti nešto 
kažem ... 


SEDAMNAESTI PRIZOR. 
Jelka i Nando. 

Jelka (Podje do vratd, da se uvjeri, jesu li već 
otišli. Časak Zopostane na vratima, po tom se naglo 
zaleti do Nanda 1 baci mu se u navučaj): Nando moj, 
— ja ne mogu više, ne mogu, ne mogu! 


Nando (prestravljen): Za Boga, Jelko, što se 
zbilo! Govori! (Stanka. — S desna dopiru poklici: 
Eviva Kamilo!) Što je to? 

Jelka: Što je? Ti ine znaš? Tamo je on, moj Ka- 
milo. Oteli mi ga, Nando, ugrabili mi ga, on nije više 
moj, on je njihov, njihov... I čast su mu iskazali, birat 
će ga zastupnikom — njega, razumiješ li? Njega, — 
moga muža! I on je odvojen od mene, i ja od njega, 
— nesretan on, nesretna ja... tužna sreća. naša! 
(Iznutra se ponavljaju jekliot: Viva Kamilo!) Čuj, 
sve ga časti, sve ga slavi, — a on ne može da tu čast 
potpuno uživa, jer nema mene blizu. A ja bih ipak 
morala biti tamo, uz njega, i toplom i blagom riječi 
morala bih zasladiti njegovu sreću, pa eto, što činim, 
gdje sam?! Zašto nisam uz njega, što me drži ovdje?! 
Moja dužnost bila bi da ljubim sve, što on ljubi, jer ja 
ga volim ... čuj. ja ga obožavam, svoga Kamila! Pa što 
radim? Bože, daj mi spoznati, da činim krivo, prosvi- 
jetli me, Bože, i daj, da ispravim, što sam — propu- 
stila! Bože! (Zarida.) 

Nando: Ali, Jelko! Draga sestro moja, ja te ne 
shvaćam, primiri se i iskaži mi, što te mori. 

Jelka (kao da u sebi govori): ,l ja tu riječ 
ljubim, i kad je ne bih ljubila, i kad ne bih u njoj 
uživala, ja bih to smatrala velikim grijehom.“ — A ja? 
Što činim ja? 

Nando: Jelko, tebi nije dobro, kakve su to riječi? 

Jelka: To je rekla ona, — Marija; ona je kazala, 
da je njezina dužnost, da ljubi sve ono, što ljubi onaj, 
koga ona ljubi. A ja, Nando, a ja?! 

Nando: Jelko, ja drhćem, ja kao da shvaćam. 

Jelka: Ali zar ću ja uvijek trajati ovakav život? 
Zar ću ja svoju sreću za uvijek žrtvovati mislima, što ste 
mi ih vi ucijepili u dušu, — vi, — samo vi i nitko drugi?! 

Nando (izgubljeno): Jelko! Jelko! 


Jelka (kao izvan sebe): Ja više ne mogu! busa 
sam se opirala, dosta sam se borila, ali više ne mogu, 
ne... Tamo je moj muž, tamo je moja ljubav, rmoj 
život, moj cijeli svijet, — njemu ću se ja vratiti, uza 
nj hoću da živim, i svoje misli, svoje srce, svoju dušu 
— sve ću to postaviti pred njegove noge, sve ću dati, 
samo neka on meni ostane, — jer ja bez njega, bez 
njegove cijele i potpune ljubavi živjeti ne mogu. 

Nando (X. 2): <Jelko, Jelko ... 


Jelka (fridušeno): I ja sam te zvala, Nando, 
da ti se izjadam, da u tebe tražim utjehe, okrepe i 
oslona. Ti mi moraš pomoći, drugoga nemam, komu da 
otkrijem srce svoje. Ti si i sam nesretan, — pomozi, 
Nando, pomozi! Tvoja riječ. moći će mnogo. Ja sama 
ne mogu ništa, ti me svjetuj, ti mi reci riječ, i ja ću 
biti mirna, ja ću biti sretna. Reci mi: Jelko, odreci 
se svega, slijedi svoga muža u svem, misli njegovom 
dušom, osjećaj njegovim srcem, — to mi reci, Nando! 
I onako, Nando, za nas je istarske Hrvate sve svr- 
šeno, naš narod ne će nikad biti sretan; on je malen, 
njega sve mrzi, njega će drugi zatrti, on ima toliko 
neprijatelja, njegova je borba uzaludna, on se ne će 
održati, ne će i ne može, on je izgubljen... Nando, ti 
plačeš, Nando (zagrli ga), ti plačeš... i tomu sam — 
ja kriva, ja sam te ražalostila ... Nando, prosti, prosti, 
— tvoja Jelka je tako nesretna! (Zaplače.) 

Nando (iza stanke): Ah! kako je to boljelo!... 
Nego eto, — prošlo je. Ali ti mi ne ćeš više nikada 
govoriti tako, je li, da ne ćeš, Jelko? 

Jelka: Prosti, Nando, — u meni kao da je sve 
prelomljeno, moja se pamet kao ukočila, da ni sama 
ne znam, što govorim, — ja sam tako bijedna. 

Nando: Znao sam, da ono nije dolazilo iz srca. 
I neka nije. Bilo bi to tako strašno, tako grozno! Ta 
što bih onda ja, što Miro, a što Marko, naš dobri 
Marko, koji je sav kao utučen, od kad te je izgubio! 
Nego hajde, sad je prošlo. (Odahne.) Ti si rekla: Naš 
je narod izgubljen. — To je bila vrlo zla misao, — 
to ti je zacijelo prišapnuo crni nekakav zloduh. Naš 
narod izgubljen! Naš lijepi i dobri narod! I njega da 
će satrti! Nema te sile, nema, nema. Koliko je poku- 
šaja bilo, pa eto ga, — on stoji — čvrst i nepomičan 
kao dub. Čvrst stoji narod naš na blagoslovljenom tlu 
otačbine naše, gotov, da za svoju obranu zarine nokte 
svoje u rodjene hridi i da ih se drži. U njega je sva 
sila žilavosti i snage, što su je naslagali u njem vje- 
kovi. Sve je to u njem ukorenjeno, kao što je ukore- 
njena i ljubav prama zemlji, koja nas je rodila. A ta 
je ljubav gorostasna: Ona je u svačijoj duši, u svačijem 
srcu, da, i u srcu onoga jadnoga našega čovjeka, koji 
nema čime ni da se prehrani. Gorostasna ljubav, koja 
obuhvaća sve: i zemlju i more i gore i doline, crne 
izdrte hridi i lijepe glatke ravnice — sve, sve obu- 
hvaća ta ljubav. A pobudjuje ju zora, kada nam zemlju 
udahnjuje ružičastim dahom svojim, pobudjuje ju sunce, 
kad na lazurni talas našega nemirnoga mora siplje 
svoje zlato, pobudjuje ju i suton krajnjim daškom dana, 
koji zamire, a pobudjuje ju i mjesec i zvijezde, koje 
onako odaljene i onako goleme trepteći i sa blaženim 
osmjehom gledaju na zemlju našu. 

Jelka: Kako si mi drag! Kako plamte cči tvoje! 
Kako sav naličiš na pokojnu majku našu!... 

Nando: I majka naša je već čestica zemlje naše, 
— iona je već prah u prahu. I taj prah mora za 
nas biti svet, mi ga moramo ljubiti i zato nikada ne 
dopustiti, da tudja stopa po njem gazi. Je li, Jelko ? 

Je li, sestro moja, ti ćeš uvijek ljubiti tu zemlju i taj 
naš sveti hrvatski prah? 

Jelka: Ah, kako lijepo govoriš! Ja se kajem, 
Nando, ja se kajem... 

Nando: A tebi će, Jelko, biti teško... ja to 
znam. Ti ćeš trpjeti puno, puno. Na tvome će srcu 
biti uvijek otvorena rana, u koju će zarezavati ljutom 
oštricom oni, koje treba da ljubiš. I jadan će biti život 
tvoj, tužna će biti duša tvoja. Ali naša će zemlja biti 
ponosna tobom, naši će ljudi ljubiti trag, kojim budeš 
išla, — a tvoj brat, siromašni hrvatski pjesnik, koji 
na svijetu nigdje ništa nema, — on će ti oko muče- 
ničkoga tvoga čela savijati vijenac, na kom će se kao 
najljepši alemi sjati suze tvoje i kao rubini blistati na 
njem kapi srca tvoga. Da, lijepa moja mučenice, tebi 
će biti teško, tvoja će žrtva biti velika, ali toliko za- 
vredjuje od svakoga od nas ova bijedna i tužna, ali 
tako lijepa domovina naša. (Glazba u dvorani na lv 
Jevo zasvira: Liepa naša domovino!) Eno, počeli 
su! Čuješ li ono ushitno i zanosno klicanje i pjevanje ? 
To je naš ubogi i bijedni istarski patnik, koji tako 
pozdravlja majku, zlatnu domovinu svoju Ne prolaze 
li te, Jelko, čudni srsi, puni prelesti, puni neiska- 
zana milja? Što gledam? Tvoje se oči raje i na usne 


“se tvoje spušta smiješak tiha blaženstva!... Jelko, ti 
si naša, — naša si, naša! Sa mnom, sestro, — idimo 


i mi tamo u naše jato, u naše kolo, podjimo, da i mi 
pozdravimo svim srcem i svom dušom svojom lijepu 
našu domovinu! /Promi je za ruku t hoće da je po- 
vede za sobom, — ona se črgne, pogleda prema vra- 
žima dvorane na desno, ostane časak kao kolebajući 
se; iza kratke borbe podje za bratom u dvoranu na 
lijevo.) 
(Zastor.) 


[ou 


Car Emin: Zimsko sunce. 


TREĆI ČIN. 


Pozornica predočuje mali trg uz more, od kojega ga 
dijeli bijelo igalo. S lijeve strane igala dižu se goleme 
hriđine, poviše njih cesta, koja se polako gubi. Inače 
zaprema lijevu stranu pozovmice komad vrta, Pripo- 
jena ovelikoj zidanici — gostiont Nijemca Šanija. 
Na pročelju gostione u sredini prostran ulaz, nad 
njim cimer s natpisom ,Restaurazion“. Iza zidamice 
uska ulica, a za njom niz jednostavmih pročelja 
manjih kućica, koje teku uporedo sa cestom lijevo. 
S desna Mikulina Ruća, lijepa elegantna zidanica, 
za njom vrt, koji se spušta malone do samoga igala, 
od kojega ga dijeli put, što vodi na desno. Na 
žalu leže pvitognute dvije barke, dočim se više na 
desno vide mreže obješene na prjiečkama. S jednoga 
; drugoga vrta Širi se nad pozornicom lovorovo 1 
drugo granje. Pred Mikulinom Rućom izvasao kroš- 
nati divlji kesten. Podno kestena kameni stol i sje 
dala. Na suprotnoj se strani diže golema murva, a 
bred malim se kućicama na lijevo iznad ulaza ras- 
blele široke ,drajde“. More je mirno. Otoci Krk 1 
Cres s dosta jasnim konturama. 

PRVI PRIZOR. 
Mikula, Lojza i Jelka. 


Mikula (gušt 12 lule 1 šeće.) 
Lojza i Jelka (ukažu se iza ugla lijevo. Jelka 


Je na pogled nekako snuždđend; — ide oborene glave; 


u ruct 10; molitvenik.) 

Mikula (L0721): Iz erkve, je li? 

Lojza: Da odkud? : 

Mikula (1707%1čk1): Pa naravno. Osobito pak danas, 
kada ti biraju sina! Kako bi ti propustila pomoliti se, 
da bude izabran!... 

Lojza: Ta kako bih... 

Mikula: No rekao sam ja... U ostalom to će 
mu puno pomoći... vanredno mnogo ... Crna pameti ! 

Lojza: Mikulo, Mikulo, stari lutorane! Kad ćeš 
se jednom dozvati razlogu, a? Zar se ne bojiš grijeha 2 
Gledaj samo, da te ne stigne prst Božji! (Zamakne u 
kuću, Felka za njom.) 


«DRUGI PRIZOR. 
Mikula i Dalo. 


Mikula: Prst Božji! Ha, ha, ha! Lude li pameti! 
(Vočiv Dala, koji se pojavi iza ugla lijevo) Hej, Dalo, 
kako stojimo? ' 

Dalo: Jednako. Osamdeset mi, — osamdeset oni. 

Mikula: Ajajaj! A koliko je još naših? 

Dalo: Ima ih, ima, ali ima dosta i njihovih. 

Mikula: Koliko li ih to djavo nakotio!.., 

Dalo: Niču, Boga mi, da se ne zna, kako ni od 
kuda. Kao gljive... velim vam. 

Mikula: Infamija! A kuda si to upravio? , 

Dalo: Idem po staroga Ližija — dužan mi je, — 
pa mora s nama. i 

ER 

Mikula: Bravo, Dalo, bravo, i žuri se, da te drugi 
ne prestignu. Znaš, kakvi su ono djavoli. (Dalo ode.) 
Infamija! (Sćanka.) Infamija! 


TREĆI PRIZOR. 


Mikula i dva ostarija gospodina. 

Prvi gospodin (držeći u rukama novine): I opet 
jedan atentat u Trstu! 

Drugi gospodin: A? A na koga? 

Prvi gospodin: Na namjestničku palaču! 

Drugi gospodin: To je strašno! Jošte nisu ušli 
u trag onome atentatu na Maksimilijanov spomenik i 
već... ' 
Mikula (gleda za njima): I ovi će zacijelo s njima! 
Na što je to došlo! Da je na moju, sve bi ih strpao u 
kanuo, pa... (opaziv Šanija na vratima gostione) Hej, 
digo, mister Šani! 


ČETVRTI PRIZOR. 
Mikula i Šani. 


Sani: Komanda, sihnore? 


Mikula: Hajte gane parada, a, mister Šani? 


Šani: Javol, oči grose festa! Her Kamilo 
teputato... 

Mikula: Olrajt! 

Šani: Mi ga fato bestelen palončini rosi farba, 
pianki farba und griine farba. Grose luminacion! Ja, per 
mej duš, Hrovati, bu, bu, bu (žožazuje, kako će se lju- 
čiti) ale cornig! Grose rabija! (Smuje se.) 

Mikula: Hajte trink... trink! A, mister Šani ? 

Šani: Se Her Kamilo epnrisio, mi čapa oči uno 
krante raušo. Mi ga pona pira... ekcelente pira. (Zare 

ruke.) Mus lustik sajn, kapitano Mikula, mus lustik 
sajn... Javol, javol, kapitano Mikula, pim, pum! Hudič 
nohamol! — Krante gešefto, krante gešefto! (opazrv 
Mira) Ferfluhte kombinacion! Doktor Miro! Mi škampa, 
mi škampa! ... (Uteče u gostionu.) 


PETI PRIZOR. 
Mikula i Miro. 


Mikula (opazt Mira, koji se je s nekoliko 1z- 
bornika pojavio iza ćoška na desna): Ha, eno onoga 
antikrsta ! 

Miro (12 podaljega): O, k& nova, kapitan Mikula? 

Mikula: Lijepo vrijeme! 

Miro: Baš lijepo, hvala Bogu! 

Mikula: Komu lijepo, komu crno... 

Miro: Kako komu, kapitane Mikulo... Vama 
uvijek lijepo, jer ste vazda dobre volje... 

: Mikula (u sebi): Toliko ti... 

Miro: Zdravi bili, kapitane Mikulo, meni je ići. 

Mikula: Idite, idite, dobra sreća! 

Miro: Bit će i to, ako Bog da. (Ode.) 

Mikula /za njim): Hrvatski vraže, presjest će 
ti, čekaj malo! Ali moj sin? Gdje je? Šta radi? Drugi 
se za nj ubijaju, a on... (zovne) Kamilo! (Stanka. 
Kamilo! j 


ŠESTI PRIZOR. 
Mikula i Kamilo. 


Kamilo Pojave se na balkonu): Vi ste me 
zvali, oče? 

Mikula: Sidji, imam da ti nešto kažem .,. 

Kamilo; Odmah. (Vestane ga.) 

Mikula (sdm): Osamdeset mi, osamdeset oni. 
Ne bi bilo ni zlo, kad ih ne bi onaj drugi za sobom 
vodio cijeli bataljun ... Koliko Ji ih je nalovio! A moj 
sin... 

Kamilo (sfupr pred Muikulu): Evo me, oče. 

Mikula: Koga djavla radiš gore! Svi lete — tko 
amo, tko tamo, — a ti u kući sam kao kakav pu- 
stinjak. Ili valjda čekaš, da Bog učini čudo, pa da ti 
nekoliko glasova baci iz oblaka dolje. Dragi moj, stara 
je riječ: ki spi, taj ne ji! Inutile, dan danas tko 
hoće da do čega dodje, mora da se vraški lomi i pre- 
vija. Nije to tako lako... ' 

Kamilo: I vi biste silom htjeli, da se ja na- 
težem i ubijam o nešto, što je mojoj duši tako daleko, 
tako tudje. 

Mikula: Ne bilo ti primiti!.. Silio te nije nitko... 

Kamilo: Došlo to u čas, kad nisam mogao odbiti. 

Mikula: A sada bi mogao odbiti, je li? Rado bih 
znao, zašto? Valjada za to, da imaš više vremena ba- 
viti se onim starim izglodanim pergamenima, gnjilim 
crijepovima i razbitim kamenjem, kojim si mi nakrcao 


kuću... Lijepa zabava! ... Upravo zgodna za čovjeka 
tvojih godina. Još ti treba samo preslica, — pa si 
gotov... 


Kamilo: Je li moja krivnja, što moja duša ne 
će nikako da miruje, već neprestano radi, premišlja, 
pretražuje, ispituje i prosudjuje, dovadjajući sadašnjost 
u svezu s dalekom prošlošću, s tamnim izvorima poko- 
ljenja, medju kojim sam izrastao? ... Meni se... 

Mikula: Lijepo pokoljenje! Da sam znao, da ćeš 
biti takav, bio bih te poslao u goru, da s tim poko- 
ljenjem koze paseš. (Okrene se k dečku, koji se u to 
Zribližio,) Što će ovaj deran ovdje? 


vi 

SEDMI PRIZOR. 

Predjašnji i dječak. 
Dječak (s košarom u ruci, — Kamailu): Ovo 
šalje otac. — Veli, da ima i drugih iskopina, ali da 


bi trebalo, da vi sami gore dodjete. 
Kamilo: Pa doći ću još možda i danas. (Ožvori 
košaru i izvadi dva komada isklesana kamena. Dječak 


ode.) 
OSMI PRIZOR. 


Predjašnji bez dječaka, za tim Berto. 

Mikula (gledajući kamenje): Nidim li dobro? 
Svi sveci i svetice Božje! Ali, sinko, ti si se u istinu 
pomamio! (Smuije se) Famozo! Famozo! (opaziv 
Berta, koji dolazi s lijeva): Digo, Berto, Berto, daj 
pristupi mrvu bliže... Ne će ti biti žao... i ne će, 
vjere mi. j 

Berto: Evo me! Što je? 

Mikula: Pogledaj de, što naš budući deputat 
drži u ruci. 

Berto: Kamenje?!... (Prasne u smijeh.) 

Mikula: Ali to nije ništa. Imao si još čuti onu 
dugu čitulju o nekoj svezi sadašnjosti i prošlosti, o 
nekim izvorima, i tko bi ti znao izbrojiti sve one 
velike i teške riječi, što mi ih je taj gospodin netom 
izbubnjao. Sve strijele nebeske ! 

Berto: I tima sitnarijama bavi se glava naše 
stranke u času, kad nam tlo ispod nogu gori i izmiče. 

Mikula: Pa i kakvim sitnjarijama! Tricama, reci, 
tricama, nedostojnima zrela i razborita muža. 

Kamilo (koji cijelo to vrijeme ogledava kamenje): 
Nikakve trice, već sumorna misao, koja me još uvijek 

proganja, misao, koja od neko doba poremećuje ravno- 


težu duše i srca moga... ona je mene uputila na ove 


starinske ostanke ,.. 

Berto: Ne razumijem ni slova. 

Mikula: Ni ja. 

Kamilo: Da mi to tko drugi kaže, — ali ti, Berto, 
ti, kome sam nedavno otkrio sve, i tu svoju misao, i 
tešku sumnju, koja me tako muči... iti da me ne 
shvaćaš ? 

-Berto: Ali mi smo tu misao i tu tobožnju tvoju 
sumnju bacili već davno u ropotarnicu, — ti se sjećaš... 
prigodom onoga koncerta, i eto, ja sam držao, da si 
već potpuno izliječen, a kad tamo... 

Kamilo: Bilo je to tek onako na oko. I ja sam, 
priznajem, mislio, da su onim tvojim riječima u meni 
pokopane sve sumnje i da je u mojoj duši za uvijek 
uspostavljena predjašnja ravnoteža; ali kad tamo, već 
drugi dan iza onoga našega razgovora — ona se misao 
u meni iznova pojavila i bacila sav moj unutarnji život 
u još težu sumornost čitavoga mi bića. Utaman je bilo 
svako moje nastojanje, da joj se oprem i da je se 
otresem, jer sve što dalje, to je ona zlokobna misao i 
s njom skopčana sumnja sve to većma rasla i rasla. 
Nije bilo dana, a da ne bi nadošlo štogod, što bi moju 
sumnju izazvalo i jače me u njoj ukrijepilo. A tako 
bijaše i ovih dana, kad sam se uspeo do ruševina 
»Knežgrada“, gdje sam i opet našao nepobitnih dokaza, 
da ljudi, koji su toliko proganjani, nisu tu od juče, već 
da oni imaju pravo na tu zemlju, s kojom ih vežu 
duboko ukorijenjene sveze, protegnute i na mnogobrojna 
pokoljenja, što su se tu na ovom tlu izmijenila u raz- 
doblju od preko tisuću godina... 

Berto: Možda su i ti napisi kakav dokaz tomu? 

Kamilo: Vjerojatno! 

Berto (fodrugljivo i sažalno): Ubogi Kamilo! 

Mikula: Sinko, sinko, jesu li to misli čovjeka, 
tvojega znanja i ranga, a? 

Kamilo: Čemu me prekoravate? Jesam li ja te 
misli usjekao sebi u glavu? Jesam li ih ja tražio? One 
su same došle, čujete li? Same su došle! 

Mikula: I ti da si moj sin? I ti da si moja krv? 


DEVETI PRIZOR. 
Predjašnji, Dalo i Ližijo | nešto seljaka, Zvanić. 


Berto (opazviši Dala): Hej, Dalo, da bravo, 
samo hitro. 
Dalo (dolazeći ulicom s desna vodi Ližija ispod 


ruke): E, imam ga već, — sad idemo u vojsku! 
Berto: Bravo! — Samo da ne zadocniš. 


Ližijo (Da/u): Šior, ne bi li se moglo kako dru- 
gačije, a? 

Dalo: Kako drugačije? Rekao sam vam: ili gla- 
sovati, ili s imanjem na dražbu. Jedno od toga dvoga! 
Cujete 1i? 

Ližijo: Čujem, čujem, — da bi tako ne čuo! 
Ali meni je teško, šior, — što će naši ljudi, kad me 
vide! . 

Neki ljudi ffojave se iza ćoška na desno): A gle, 
— i Ližijo s njima! ... Lijep ste vi čovjek, Ližijo ! 

Zvanić: Ostavite mi oca, — starac je, ne mučite 
ga više, nego li je i sam izmučen. 

Ližijo: I to mi se imalo dogoditi sada, — u času, 
kadno sam već jednom nogom u grobu! Ostario sam 
i osijedio i nikada nisam dao glasa Talijanu, a sada, 
sada... moram. (Dalu:) Ali, šior, — imajte smilo- 
vanja spram uboga starca, mana, pustite me kući. 
(Ljudi se razidju,) 

Zvanić: Da, pustite ga, pustite starca... 

Dalo: Koješta! — Ala, dosta je toga... Avanti! 

Mikula i Berto: Tako je! Bravo, Dalo! 

Ližijo (Zvamniću): Sinko moj, gledaj, kako je to, 
kada čovjek nije sam svoj! Zato radi, sinko, osovi se 
na svoje noge, otkupi sebe i svoje i budi sam sebi go- 
spodar, da te ne budu gonili, kao što evo gone mene 
starca siromaha. (Zvamć ga zagrin.) 

Dalo: Hoće li već jednom biti kraj tima ćaku- 
lama! Ala sa mnom, — naprijed! (Uhvati ga za ruku.) 

Ližijo: Idem, — neka vam je moj glas. 

Dalo: A sada: allez, marš! (Primi ga za lakat 
€ ode lijevo, za njima Zvamić.) 


DESETI PRIZOR. 


Berto, Kamilo i Mikula. 

Mikula (smijući se): Hej, taj se razumije u 
posao, a? 

Berto: Dalo? Kremenjak je on, da mi ga tražiš, 
— nego što je tebi, Kamilo, kuda si se to opet zamislio? 

Kamilo: Pred očima mi je onaj starac, ono nje- 
govo dobro i umiljato lice, onaj mučni i patnički izražaj 
njegovih očiju, njegove riječi, — sve, sve, sve se to. 
usjeklo u moju nutrinju. Prava žrtva sile, grube i od- 
vratne sile. A ja mrzim silu, mrzim je to više, što 
upravo njom i po njoj hoćete da pridignete mene i 


da me položite na podnožje, kojim već sada drma bijes | 


uvrijedjena naroda. 

Mikula (szditj: Ali u koga se ovo vrglo? Ka 
generacion ! Pi! Pi! 

Berto: Ti mrziš silu? A da te ja malo pitam: 
Što bi bilo od svijeta, da nema sile? Nije li izvor svega, 
što je nad nama, pod nama i u nama, — upravo u 

sili? Sila je, moj dragi, ona golema struja, koja vodi 
čovječanstvo svedjer naprijed i naprijed, obarajući i 
lomeći uz put sve, što bi ju moglo spriječiti u slavo- 
dobitnom njenom toku. Ti mrziš silu? A sila je — Bog! 

Mikula: Giusto! Giusto! Sila je Bog. Čuješ 
li? Ovako se govori! 

Berto: Slabići, neznatni i nemoćni ljudi nepri- 
jatelji su svemu, što potiče k napretku. Borba, što je 
mi vodimo danas oko tvoga imena, — i ona vodi 
k napretku. A budući da joj se onaj nemoćni, neznatni, 
slabi starac, bez uvjeta za život, hoće da protivi, sama 
se od sebe namiće nužda, da ga primimo za vrat te 
da ga silom bacimo na onu stranu tezulje, koja ima 
da pretegne k napredku. 

Mikula: A, čuješ li? Ja, koji nisam prošao tvoje 
Škole, uvidjam, da mora biti tako. 

Kamilo: A ljudi slabi, nemoćni i jadni — zar 
oni ne bi smjeli imati ni prava na opstanak ? 

Mikula (šeće gore dolje): K8 generacion! K& 
generacion ! 

Berto: Dokle su napretku na putu, naravno da 
nemaju. A upravo je tako nekako i s Hrvatima, u Istri. 
Zašto su oni tu? U koju svrhu? Što su oni do sada 
doprinijeli općemu napretku? Nepotrebni su, et0, — pa 
je posve pravo, što sav napor civilizovanoga dijela pu- 
čanstva ove zemlje ide za tim, da se sile na mir, ili 
ako i samo pokušaju malo pridignuti glavu, da se 
s mjesta ukrote, a ustreba li, i — uduše.., 

Mikula: Tako je! Trulu smokvu tresni u vatru, 
neka izgori! Tako sam i ja uvijek radio na brodu. 
Mornara, koji mi nije bio za posao, ili bi mi se u čem 
god suprotivio, iskrcao bih u prvoj luci, neka vozi, 
kuda ga voda nosi. A gle, on se tomu čudi! Povero 
mondo! — Kš generacion! 

Kamilo: Ja se ne čudim, ja samo kažem, da je 
meni sve to tako tudje, i da sve to, umjesto da smanji, 
— ono još i povećava nemir moje duše... Osudjujte 
me, korite me, kudite me, recite mi, da sam smiješan, 
da je sve ovo, što govorim, glupo i ludo, — ali ja 
drukčije ne mogu. Ja osjećam, ja ćutim, da vas ne 
razumijem, da vas ne shvaćam i da se sve više oda- 
ljujem od vas. I sve, što vam mogu reći, jest to, da 
neprestano žuđim i čeznem za mirom, za onim pravim 
mirom, koji je mojoj duši tako potreban... 

Mikula: Na Trsat idi k fratrima... tamo ćeš 
naći mira, koliko te volja. 

Kamilo (ogorčen): Oče, vi se šalite ... Ne dajem 
vam krivo, — ima misli, koje bi čovjek imao da krije 
u sebi i za sebe, — a ne da ih otkriva i izlaže pred 
onima, koji ne će, ili ne mogu da ih shvate. ( Uzme 
kamenje 1 zamakne u kuću.) 


JEDANAESTI PRIZOR. 
Berto i Mikula. 


Mikula: Jesi li ga čuo? 

Berto: Tomu je svemu žena kriva, — znam, 
kako je to... 

Mikula: Misliš? 

Berto: O tom sam uvjeren. 

Mikula: Možda i nemaš krivo. Prije nije bio 
ovakav. Kš! ni iz daleka! 

Berto: Ja sam uvjeren, da je ona ovladala njim 
i njegovim mislima. On je ljubi, — ali prave sreće 
nema, a uzrok je tomu upravo u razročnosti njihova 
mišljenja. A on ide za tim, da svoje mišljenje dovede u 
sklad s mišljenjem njezinim, i na žalost — on je već 
do sada na tom putu i predaleko i prekrupno zastranio, 

Mikula: Bit će, kako ti govoriš; ali ja mislim, 
da će već biti bolje, bude li izabran. Najzada — svaki 
čovjek ima u sebi jednu malu mrvicu ambiciona, 
— to je već čovjeku u naravi, Nego, a proposito: 
Kako stojimo? Ima li koliko nade? 

Berto: Ima i — nema. Glasovi su nam svi pre- 
brojeni. Sa starim Ližijem domogli smo se opet jedna- 
koga broja glasova: mi 126 i oni toliko. Odlučit će 
pak glas staroga Anzelma. : 

Mikula: Aj, aj? (Dočeše se za uhom.) Pasja 
noga, — vidiš, — to je zlo! Ona ga je hudoba malone 
sasvim smutila. 

Berto: A ja sam upravo došao, da govorim 
s Jelkom, neka ona nagovori staroga, da glasuje za 
Kamila. 

Mikula: Ona da ga nagovori? Ti si lud! 

Berto: Ostavite vi to meni. Ne dolazim valjda 
goloruk ... Nego — eto mi žene. Što će ona tu? 

Mikula (Zogleda ga; na lice mu pao izražaj 
nerazumijevanja. Zaklima glavom 1 videći Rozinu 
zamakne u kuću.) 


DVANAESTI PRIZOR. 

Berto, Rozina, mali Tončić i više djece. 

Djeca (viču za malim Iončićem, koga Rozina 
vođi za ruku): Juda! Juda! 

Rozina: Dajte djetetu mira!... Vidite, kako 
plače ! 

Djeca: Juda! Juda! 

Mali Tončić (plače.) 

Rozina: Ala, djeco, — budite dobri! Ne plači, 
Tončiću, ne plači. 

Berto (učini, kao da će navaliti na djecu): 
Čekajte . . . 

Djeca (odu pjevajući): Bio proklet izdajica 
svaki domovine! 


TRINAESTI PRIZOR. 
Berto, Rozina i Tončić. 


Berto: No, čemu se ovuda povlačiš? 

Rozina: Tražim te svuda... rado bih... 

Tončić: Mama, ja nisam Juda! 

Rozina: Nisi, drago moje, nisi, — nego daj, ne 
plači... Berto, ja sam došla... 

Berto: Žuri se! (oćresito) Ja nemam vremena. 

Rozina (/ovuče ga na sredinu pozornice): Ne 
bih rado, da nas tko čuje... Berto, ja bih te nešto 
molila, ali ne za sebe, — ta šta bih ja molila za 
sebe!... ne, ne... meni je do djeteta... Daj, Berto, 
— nemoj, da nas svijet proklinje... 

Berto (srdifo): I ti si me za to tražila? 

Rozina: Ali čuj me do kraja... Primiri se, eto 
— ja ni sama ne znam, kako bih započela, meni je 
glava kao da bi na tisuću komada... meni tu (Po- 
kaže na glavu) tako strašno šumi, ja već ne znam, ni 
što bih molila, ni, ni... (Zajeca.) 

Berto: Ako si bolesna, a ti idi kući i lezi, a ne 
zabavljaj mi tu! Jesi li čula? 

Tončić (plačući): Mama, ja nisam Juda! 

Rozina: Berto, čuješ li? Zar ti ne para srce i 
dušu tužba ovoga ubogoga djeteta? 

Berto: Marim ja za dječije drečanje! Nego eto, ili 
s mjesta kaži, po što si amo došla, ili idi svojim putem. 

Rozina: Ah! Berto, kako ne ćeš da me razu- 
miješ... ' 

Tončić: Mama, ja nisam Juda! 

Rozina: Čuješ li, Berto? Kudagod se okrenemo, 
sve so na nas nabacuje pogrdnim povicima, a maloga 
nam svi proganjaju i neprestano za njim viču: Juda! 
Juda!... 

Berto: Zašto ih ne lupiš? Zašto ih ne... 

Rozina: A i oko kuće nam se cijelo jutro kupe 


i sustavljaju ljudi i sve nas proklinju, — osobito tebe, 
Berto... Ah! kako te strašno kunu!... 
Berto: Neka kunu... znak, da me se boje. U 


ostalom — marim ja za njihove kletve, kao i za nji- 
hove blagoslove. 

Rozina: Berto, ja te zaklinjem ... 

Berto: Što zaklinješ? 

Rozina: Budi, Berto, što si jednom bio... Bili 
smo tako sretni... 

Berto (Porugljivo oponašajući je): Bili smo tako 
gladni! ... 

Rozina: Bili smo tako sretni i zadovoljni. Dru- 
gačije su onda bile tvoje misli... Ti si i trpio za 
stvar, proti kojoj se sada boriš, Berto... 

Berto: No — pa što sam imao od toga? Mene 
su radi one velike demonstracije protiv talijanskih ta- 
bela bacili u tamnicu, i moja je karijera za uvijek 
bila uništena... (grubo) Da nije toga bilo, ja bih bio 
danas čovjek, čuješ li? Čovjek bih bio, odvjetnik, što li? 

Rozina: Pa dali su ti službu, Berto... 

Berto: Lijepa služba odista... općinski tajnik... 
(VNasmije se trbko.) 

Rozina: Kad ni sami nemaju više... Pa mi 
smo ipak živjeli... 

Berto: Jesmo, ali kako? Ni za na zub meni ni 
tebi. — Slavna beriva... uvjeti, da bi uz njih i pas 
crk6. Pa onda — kakvi zahtjevi! Cio dan u onom 

mračnom, vlažnom i gnjilom uredu! Pa onda stotinu 
gospodara: sad se klanjaj lijevo, sada desno! Pa da bi 
kome! A onda ona zavisnost o ljudima, od kojih mnogi 
ne znadu potpisati ni imena svoga! Ne — ne, — ja 
nisam mogao da to podnesem, meni je tamo bilo tijesno, 
pa mi je milo, što sam se za doba otkrižao. Sad sam 
barem svoj čovjek... mene cijene, — moj se glas 
sluša, ja tu zapovijedam, pa i drugačije mi nije zlo. 

Rozina: Ali, Berto, — sramota ... 

Berto: Kakva sramota? Što mi tu klepećeš o 
sramoti? Je li rad sramota? Nije! — A ja radim za 
onoga, koji me plaća. Ima li tu kakve sramote ? 

Rozina: Berto, ti si muž, ti više znaš i umiješ, 
ali se ipak meni čini, da svaki rad nije jednako vri- 
jedan. Berto, raditi zlo —- grijeh je... 

Berto: Pa tko ti kaže, da ja zlo radim? Da je 
tako, ja bih danas sjedio u zatvoru, a kad tamo, evo 
me slobodna kao ptića. A to je znak, da u mom radu 
nema zla. 

Rozina: Nisu tako, Berto, zvučile tvoje riječi 
onda, kad si se ono vratio iz zatvora. Ti se sjećaš, 
kako su te dočekali naši ljudi. I slavili te i uzvisivali, 
a ti si stao izmedju njih i podigao si glas i rekao: 
,Siromah sam, ali svoje slabe sile posvećujem jadnomu 
narodu našemu.“ — Ah! Berto, koliko bih ja dala, da 
se opet vrne ono lijepo doba, one večeri, kad si mi 
pun zanosa čitao lijepe naše pjesme i sav oduševljen 
pripovijedao o svojim osnovama, o velikim osnovama 
cijeloga hrvatskoga naroda, a ja sam se, dok sam to 
slušala, opajala i ushitom sam gorjela, a to je u meni 
i ostalo, Berto, i to se je prelilo u ovo naše dijete... 
Moj Berto, pomisli na naše dijete, smiluj mu se, ne 
daj, da se svak na njega nabacuje blatom i grdnim 
uvredama, a sve radi tvoga grijeha. 

Berto: Kakvoga grijeha! Ti luduješ! — Gdje je 
taj moj grijeh... 

Tončić: Mama, ja nisam Juda... 

Rozina: Čuješ li? 

Berto (Tončiću): Šuti! (Rozini): A ti znaj, da 
sam te dugo i predugo slušao i da je već meni tih 
tvojih prodika dosta, čuješ li? To bi lijepo bilo! Ili 
misliš, da sam ja radi tvojih babljih skrupula voljan, 
da trpim glad i da oskudijevam? 

Rozina (sklopivši ruke i kao izgubljena): Molim 
te i zaklinjem te, kako se Bog moli i... 

Berto: Velim ti, dosta je toga! 

Rozina (sklopi ruke): Berto! Ako sam ti ikada 
ljubavi svojom zasladila koji čas, za taj blaženi čas i 
za milu glavicu ovoga našega djeteta — zaklinjem te: 
Okani se svega i budi, što si nekoč bio. Vrati se svojim 
starim mislima i osjećajima, vrati se, Berto, k svojima, 
koje si ljuto uvrijedio, ali koji će ti to oprostiti, ta 
naši su ljudi dobri, tako dobri!... I dobro će ti biti: 
ja ću raditi danju i noću, kidat ću od usta svojih, 
samo da mi ti ne oskudijevaš, ni ti, ni dijete naše. 
Ta ja vas oboje tako volim, vi ste mi sve, što imam 
dobra na svijetu, i za ovu moju ljubav, Berto (dacr se 
Pred njega na koljena), zaklinjem te, smiluj se nama 
i onima, koji se bore za pravednu i Bogu dragu i 
svetu stvar... Daj, Berto! 

Berto (Beddušika): Šuti! Ti buncaš! Ti luduješ! 


«Kako bih ja mogao? Otidji, — otidji! I šuti, velju ti, 


šuti, da te nitko ne čuje, čuješ li? (ARozina jeca.) 
Otidji, — ti si guja, tvoje su riječi otrov, ti si bolestna! 
Otidji, nesretnice ... otidji i ne napastuj me... razu- 
miješ li? 

Rozina (raširivši očajno ruke): Berto, zaklinjem 
te... 


Car Emin: Zimsko sunce. 6 

Berto (k. g): Prestani, — ženski vraže! Dosta je 
toga! Ne ćeš me premamiti — ne, ne. Ja moram po- 
bijediti, čuješ li? — I ova će pobjeda odlučiti o cijelom 
mom životu, — ti još ne znaš toga. (“zše) Današnji poraz 
bio bi moj poraz, moja propast. Tako mi pisali oni, ko- 
jima služim. — Ja znam: oni hoće da me se riješe, ali 
ja ću ih se držati, jer mi je uz njih dobro; držat ću ih 
se kao priljepak, čvrsto i čvrsto, je si li čula? I zato 
moram danas pobijediti — i jao onom, koji mi se nadje 
na putu, jao! jao! A ti — otale! S mjesta! Otale! 

Rozina: Berto, nemoj, nemoj! Mi ćemo odavlen, 
ja ću raditi, bit će nam dobro, — Berto, nemoj, za 
Boga, nemoj ... 

Berto: Otale, velju ti... ili... 

Rozina: Smiluj se ovome djetetu! 

Berto (gurne je u rame. Ona jaukne 1 stro- 
vali se na tle) Sve strijele! Ti tražiš moju propast! 

Tončić (vapi): Mama! Mama! 


ČETRNAESTI PRIZOR. 
Predjašnji, Jelka i Lojza. 


Jelka: Za Boga, što se zbilo? 

Berto: Ništa, — poludjela! 

Lojza (bodiže Rozinu): Rozino, Rozino! Sirota, 
gle, kako je blijeda! (ZZoće da je povuče za sobom u 
kuću. Jelka 107 pomaže.) 

Berto (7elci): Gospodjo — jednu riječ! 

Jelka (oštro): Čemu? 

Berto: Imam, da nešto s Vama govorim. 

Jelka (4. g.): Sad nije tomu vrijeme. 

Berto: Stvar je prešna. 

Rozina: Ostani, Jelko, — daj! 

Jelka Rozina i Tončić (odu u kuću). 

PETNAESTI PRIZOR. 
Jelka i Berto. 

Jelka (prijezirno 1 oštro): Govorite, — što želite 
od mene? 

Berto: Gospodjo, ono, što imam da Vam kažem, 
za Vas je od vanredne važnosti. 

Jelka (X. g): Molim, samo žurno... 

Berto: Ton Vašega govora i Vaše neraspoloženje 
spram mene rješavaju me svakoga daljnjega okolišanja. 
Gospodjo, odlučni se čas približuje, kad će se pokazati, 
da li je izborna sreća bila na strani Vašega brata, ili 
na strani Vašega muža. Meni je pak vanredno stalo 
do toga, da ta sreća prevagne na stranu Vašega muža. 
Gospodjo, Kamilo mora biti danas izabran, — znate li ? 

Jelka: Taj mi se Vaš zapovjedni ton vanredno 
svidja. 

Berto: Gospodjo, taj Vaš ponos... 

Jelka: Vi to zovete ponosom ? (prijezirno) Kako 
Vas volja. 

Berto: Prijezir dakle? Izrugavanje, što li? Ali ja 
Vam dajem riječ, da ćete ga okajati. 

Jelka: Vi se grozite? 

Berto: Ja Vas samo upozorujem na ono, što bi 
moglo nadoći. Gospodjo, još jednom: Vaš muž mora 
biti danas izabran. Ja velim: Mora — i mora! A da 
do toga dodje, nužna je u prvom redu Vaša pomoć. 

Jelka: Moja pomoć? (Vasmije se suho.) 

Berto: Da, Vaša pomoć! Prvanja moja misao bila 
je tražiti od Vas, da sklonete brata... 

Jelka: ... da se odreče kandidature? Lijepo ! 

Berto: Pogodili ste, ali to bi sada bilo suvišno. 
Kamilu, da prodre, treba još samo jedan glas. Do Vas 
je, da mu taj glas pribavite. 

* 

Jelka: I kad bih mogla, ja toga ne bih učinila. 

Berto: Ni pod koju cijenu? 

Jelka: Ni pod koju. 

Berto: A da Vam kažem: Gospodjo ! Od rezultata 
današnjega izbora zavisit će daljnja sreća Vašega muža, 
— što biste Vi na to? 

Jelka: Ništa, jer nisam ludo dijete, da se dam 
zaplašiti Vašim riječima. 

Berto: Nemojte tako. Vi znate, da se ja nikada 
rado ne šalim. Što rekoh, ne porekoh, a do Vas je, da 
odlučite o daljnjem udesu svoga muža. 

Jelka (fonešto uznemirena): Mi što tražite od 
mene... Vi... Vi... 

Berto: Rekoh Vam: Učinite, da bude danas po- 
bjeda na strani Vašega muža. 

Jelka: A ja Vam i opet velim: Nikada! 

Berto (zazjaren): Ne ćete? Ali znajte, da će 
kucnuti čas, a taj nije daleko, te ćete uzalud prokli- 
njati taj Vaš ludi i izprazni ponos. Još imate kada. 
Ne ćete? 

Jelka: Vaše su grožnje lažne, kao što je lažno i 
sve drugo, što Vi govorite i radite. Nisam dijete i 
velim: Ne ću! 


Berto (bijesno): Ne ćeš? Vraška ženo! — Ti 
hoćeš moju propast... Platit ćeš to, — čekaj! 


Jelka (žreplašeno): Za Boga!... (Uzmakne za 
nekoliko koračaja.) 

Berto (#rubo): Čujete li? Još Vam jednom, i to 
posljednji put velim : Gospodjo. pazite, što radite, jer će 


biti kajanja, teška kajanja! Hoće, duše mi. (Va cesti 


lijevo ukažu se Marija 1 Anzelmo, koga ona vodi 
ispod ruke.) Vidite ih!... već idu. Marija i stari An- 
zelmo. Glas onoga starća odlučuje. Po tom: ili sada, 
ili već nikada. ž 

Jelka: Ja velim: Nikada! 
Berto (vadi 12 žepa pismo i pokazuje joj ga): 
Evo ovdje u ovom pismu stoji odsuda Vašega muža. 


Jelka (usplahirena): Lažete... Moj muž... on 
nije... Vi lažete! — Vi... 
Berto: Tu su Vam, — sad je vrijeme... (Poža- 


zuje pismo). Odsuda! (Ode naglo.) 


ŠESTNAESTI PRIZOR. 
Jelka, Marija i stari Anzelmo: 


Marija (12 podaljega): Evo nas, Jelko, i mi idemo 
u boj. 

Anzelmo: Pod stare dane, — A, šiora Jelka, što 
Vam se čini? ' 

Jelka (gleda za Bertom, nemarno): A lijepo, 
lijepo, kapitane Anzelmo. 

Marija: A što je tebi, Jelko? (Primi je za vuku.) 
Kako ti je ruka hladna! 

Anzelmo: Ali je za to srce vruće. Ha, ha, ha! 
No, kada će, ne će li sada! Mladi ste, — blago Vama... 

Marija: I blijeda si nekako! /Ziše) Zar ti je žao, 
što sam djeda nagovorila, da glasuje za Mira protiv 
Kamila? 

Jelka: Meni? ... Nije... Zašto bi bilo? Nego 
tako... nekako mi je... u glavi... ali ne... ne, 
sad je prošlo... Dakle, Vi idete... je li? 

Anzelmo: Idemo, da. Ali Vaš Kamilo se ne će 
valjda ljutiti na mene? 

Jelka (nemarno): Kamilo? Ah! da, — neće... 

Marija: Ali tebi nije dobro? 

Anzelmo (pogleda u nebo): Bit će drugo vrijeme. 
Ja ćutim u kostima jugovinu... 

Jelka (4. g): Vrijeme, da, drugo vrijeme... a 
Vi idete? ... 

Marija (brimi je opet za ruku): Jelko, — ti 
drhćeš... 

Anzelmo: Bit će mala febrica ... valja se čuvati, 
— oktobar mjesec je zločest... Vlaga, zločesta arija, 
u jednu riječ: čuvat se valja... 

Jelka: Ali meni nije ništa... 
plašio... on, — ali... 

Marija: Tko — on? (fiša) Berto? A što ti je 
kazao? 

Anzelmo: Što? On, vagabundo? On, niškoristi? 

Jelka: Tako mi nešto dobacio ... ali velim Vam, 
nije ništa... ludosti njegove. 

Anzelmo: Huncut nijedan! 

Marija: I mene je pogledao tako ružno, kao da 
će me proždrijeti očima. 

Anzelmo: I tebe? Beštija! 

Jelka: Ali tko da se osvrće... (Zaustavi riječ 
1 zamukne.) 

Marija: Naravno, on se samo grozi! A mora biti 
bijesan. Ja sam naime čula, da ga Talijani ne će više 
plaćati, ne podje li mu za rukom, da prodre kod da- 
našnjih izbora. 

Anzelmo: Zato so on toliko i nateže! Nišćet ter 
nišćet. Nego, Marijo, ajdmo mi, — da ne zadocnimo. 

Marija: Bravo, noniću! Vidiš ga. Jelko, kakav 
mi je moj nonić! Sve ga je strah, da bismo mogli 
zakasniti. Prava hrvatska korenika! — Je li, noniću? 

Anzelmo: Ti si ona — prava, — ti! 

Marija: A sad ajdmo... (XZamilo se pojavi na 
vratima. Iz nutra glas Mikulin) Ha, eto Kamila! 
Idimo, noniću, bitro, da nas ne stigne. — S Bogom, 
dušo! (Ode, vodeći Anzelma ispod ruke) 


on me je pre- . 


87 


SEDAMNAESTI PRIZOR. 
Jelka i Kamilo: 


Kamilo (na vratima): No, — idem, idem... 

Jelka (flaho): Kamilo!?. 

Kamilo (ue odgovora. Oboriv glavu zamišljeno 
krene dalje.) 

Jelka (za njim sustavivši ga): Kuda si upravio ? 

Kamilo (sfane 1 dugo je gleda): Tebi je nešto... 

Jelka (uzbudjeno): Nije mi dobro, strah... me 
je... 


Jelka (naglo): On ti se zagrozio ... 
Kamilo: Tko to? 


Jelka: On, — onaj zlođuh — Berto... Pokazao 
mi i nekakvo pismo... 


Jelka: Rekao je, da je u onom pismu tvoja 
propast... 

Kamilo: Propast? 

Jelka: Da, i još mi je kazao, da te čeka veliko 
zlo, ako... 

Kamilo: Ako?... 

Jelka: Ako mu ne pribavim glas staroga Anzelma. 

Kamilo: A ti? 

Jelka: Kako sam mogla! 

Kamilo: No, pa čemu uzdišeš sada? 

Jelka: Razumijem tvoj prikor, — ali da znaš, 
kako ja sva drhćem... (Uzdahne) Ah! kako se ispu- 
nila zlokobna Markova slutnja!... 

Kamilo: Kakva slutnja? 

Jelka: I ona njegova bojazan, da nam ovaj naš 
brak ne će donijeti sreće , ,. Kako se sve to ispunilo! .., 

Kamilo (nakon stanke): It, — ti si... ne- 
sretna?!... 

Jelka: Kako vidiš!... Kamilo, — zašto smo se 


Jelka: Od kada smo zajedno, nikada jednoga 
lijepoga časa, nikada jednoga vedroga dana! ... A tako 
ni od one večeri, a ipak ti još ni sada ne znaš, kako 
je ono bilo, koliko sam trpjela i kako nisam mogla 
odoljeti velikoj i miloj pjesmi roda moga... 

Mikula (s grozora): I još si tu!? Za čas će biti 
sve gotovo, a oni?... Šta će svijet, kad vidi, da te 
tamo nema! Svak će reći, da si se sakrio od straha, ili 
stida... Che generazion! 


Kamilo: Evo me, idem. (Mikule nestane.) 
Jelka: Kamilo, ne idi, — ja te molim...neidi... 
Kamilo: Čemu taj strah?! 

Jelka: On ti se tako grdno zagrozio... Ono 
pismo!... 

Kamilo: Ne bojim se ja njega, ni ikoga... Pusti 
me... Meni jeići... 

Jelka: Zaklinjem te, Kamilo, ostani ... mogao bi 
dopasti zla, — moje srce sluti. — Na biralištu će biti 
svakakih iskaza... 

Kamilo: Pusti ih, neka navaljuju... Možda će 
u kreševu moje srce naići na žudjeni mir... (Moće 
da ode.) 

Jelka (drži ga): Ali za moju ljubav... Ka- 
milo!... 

Kamilo: Za tvoju ljubav? Da znaš, na što je ta 
tvoja ljubav dovela srce moje i što je ona sve u njem 
podjarila ... Tvoja ljubav? (Vasmije se suho.) Spome- 

nula si onu večer, onaj koncerat, a sjećaš li se, kako 
sam te onom zgodom vruće zaklinjao, da budeš sva 
moja!?... A znaš li, kad bi me ti bila slijedila u 
svem, čuj, — u svem, da bi danas moja duša i moje 
srce uživalo tihi i blaženi mir, što ga u meni narušili 
tvoji pogledi, tvoj glas, uzbudjujući u mojoj nutrini 
neku čudnu jeku, koja je bacila moju dušu i moje 
srce u ovako jadno i tužno stanje! (Ođe naglo.) 
Jelka (kao okamenjena): Ah! Zašto, zašto smo 


OSAMNAESTI PRIZOR. 


Jelka, Rozina i mali Tončić. 


Jelka (ostane časkom zamišljena, gledajući svedjer 
za Kamilom. Odjednom se sva strese 1 opaztvši Ro- 
zinu, koja u to s malim Ti ončićem izlazit 12 Mikuline 
kuće, pristupi R njoj naglo): Rozino, — jednu riječ! 

Rozina: Jelko! Ti drhćeš! 

Jelka: Nije ništa, — nije ništa! Tek... Nego, 
Rozino, daj, da te nešto upitam. Čuj! — Je li tvoj muž 
imao kada spram tebe kakvih tajna? 

Rozina: Prije nikada... Ali zašto to pitaš? 

Jelka: Htjela bih znati, da li ti je kada govorio 
o nekom grijehu, ili prestupku, što bi ga bio nekoč 
počinio moj Kamilo? 

Rozina: Što te to najednom napalo? ... Nije on 
meni o tom govorio nikada... 

Jelka: Ni o nikakvom pismu, u kom bi napi- 
sano bilo, da... 

Rozina: Ne znam ti ja za nikakvo pismo... 
(Kratka stanka. Rozina se odjednom udari prstom 
bo čelu.) Ha, — čekaj... ovih dana... 

DEVETNAESTI PRIZOR. 
Predjašnji i više mladića. 

Mladići /ulaze s desna Žjevajući: ,Istrane 
bijedni“...) 

Svi: Živili naši! (Mladići se skupe u hrpe i ži 
vahno razgovaraju.) 

Jelka: Svršeno je! To su naši, — Mirovi su to 
ljudi... 

Rozina: Majčice božja! Što ću ja jadna sada! 
Meni je uteći, jer će za čas nahrupiti svijeti... (Hoće 
da podje.) 

Jelka (zadrži je): Stani! Ti si rekla, da ovih 
dana... 
' Rozina: Da, poradi onoga pisma... (Razgova- 
vaju nijemo.) : 
Mladići (zafjevaju): Vrbniče nad morem, 
visoka planino! 


DVADESETI PRIZOR. 
Predjašnji i Šani. 
Sani: Bravo, burši! Star lustig! Lustig! 
Svi: Lustig, lustig, mister Šani! Olrajt! 
Sani: Bravo, burši! Bravo! Ki čupato fiasko, h ro- 
vatiš oder talijaniš? 
Svi: Talijaniš, talijaniš . . 

' Sani (u sebi): O, ferfluhte kombinacion ! (glasno, 
bljesnuv rukama) Mi ga ditto... Ja znala, ja znala, 
per mej duš, ja znala! Šifijo hrovatiš! Bravo! Bravo. 
ih gratulire. Sifijo hrovatiš! 

Svi: Živio! Živio! 
Bani: Majne hern, ih habe ajne fane, ajne ban- 
diera, javol, javol! Bela farba, rote farba und — und 

— und blau farba... javol, javol! — Počekaj malo, 
ajn moment. (Zamakne u kuću.) 

Svi: Bravo, Šani! Bravo, Šani! (Swuju se + taru 
sebi ruke od veselja, po tom se razgovaraju.) 

Jelka: I ti veliš, da je bio veseo, kad je našao 
ono pismo. 

Rozina: Ta velim ti, sav se kao preobrazio i 
kliknuo: Sad ga imam! 

Jelka: I ti ne znaš, što je bilo u onom pismu? 

Rozina: Ne znam... 

Šani (razvija na prozoru veliku hrvatsku tro- 
čojmeu): Šifijo! Hurra! Šifijo, šifijo! Hurral 

Svi: Živio! Olrajt, olrajt! 

Jedan glas: Čovječina je Šani, kakvih imade malo. 

Drugi glas: Napokon smo se ipak namjerili 
jednom na tudjinca poštenjaka. 

Šani (dolazi na pozornicu, gledajuć zastavu): 
Šen, lepo, — vas? Per mej duš! 

Svi: Bravo, Šani? 

Šani: Atešo apisl trinkn... Hudičl — Vas —? 
Pona pirra, komt, komt!... 

Svi: Olrajt! Ala naprijed! (opaztoši Mira, gdje 
dolazi) Živio naš zastupnik! (Odu u gostionu.) 

Šani (s žapom u vuci): Šifijo! Šifijo zapustnik! 
Šifijo! (Zamakne za mladićima.) 


DVADESET I PRVI PRIZOR. 
Jelka, Rozina, mali Tončić i Miro. 
Jelka (ugledavši Mira): Miro?! — Što se zbilo... 
Tako naglo! ... Rozino, ja se sva tresem... 
Rozina: Ali primiri se, za Boga! Pogledaj ga 
samo, kako je veseo i kako mu se oči iskre! Nego — 
ja idem.,, Za čas će ovud nahrupiti sva sila svijeta. 

Kamena mi sreća, gdje moram da se krijem od svjetla 
i ljudi! rUzđahne.) Jelko, s Bogom! 

Miro: Kuda to, Rozino? 

Rozina: Sakrit se moram, — ta znaš, kako mi 
je! A tebi, Miro, čestitam, — vjeruj mi, od srca če- 
stitam ... Ti znaš, da ja nisam kriva. Još jednom: 
radujem ti se... 

Miro (s/isne joj ruku): Hvala, Rozino! Bog će 
dati, pa će, jednom i nama svima biti bolje, — hoće! 

Rozina: Bože daj! (Udalji se žurno vodeći Ton- 
čića za ruku.) 


DVADESET I DRUGI PRIZOR. 
i Jelka i Miro, 


Jelka: Ti ovdje u ovo vrijeme? 

Miro: Ne čudi se. Ja sam tamo voć obavio svoju, 
a ovamo me privukla misao na tebe, moja Jelko... 
Bojim se nereda, — napadaja, koji bi te mogli raniti 
u srce. Naši su ljudi, premda pobjednici, vanredno 
ogorčeni na protivnike, pa i na Kamila... 

Jelka: Zašto na njega? 

Miro: He, tko će protiv provale strasti razjarena 
puka! Našim je ljudima mučno, u njima već dugo 
ključa žuč i ogorčenje, pa eto dodje dan, kad se sve 
to izlije i iskali ne pitajući, tko li je kriv, tko li nije. 
U ostalom — ja sam već do sada upućivao naše, da 
tvome Kamilu štede dom i starce roditelje, pa sam 
upravo za to došao amo, da zapriječim svaki iskaz, 
svaku uvredu, koja bi se možda... 

Jelka: Hvala ti, Miro! To će i Kamilu biti milo. 

Miro: Nego što je s tobom? Još mi nisi ni čestitala. 

Jelka (pruži mu ruku): Oprosti, Miro! Da znaš, 
kako mi je u duši mučno i mračno!... 

Miro: Što je opet? 
Jelka: Ja ni sama ne znam... Nekakav tajni 
glas, nekakva slutnja. 
Jelka: Ali tii ne znaš... Berto se zagrozio... 
On će, kaže, Kamila... (Povede ga na lijevo. Mužar 


zatutnji prvi put. Razgovaraju mijemo. Mužar za- 
čutnji drugi put.) 

Miro: A eto je — s njenim slutnjama! 

Jelka (Povede ga na lijevo pozornice.) 


DVADESET I TREĆI PRIZOR. 
Miro, Jelka, Mikula i Lojza. 


Lojza: Što je to? 

Miro: Naši slave pobjedu, šioro Lojzo. 

Mikula: I vi ste došli za to amo, da nam to 
dojavite ? 

Jelka: Nije; Miro se boji, da bi mogla ovuda na- 
hrupiti svjetina i počiniti kakav nered... 

Mikula: Za to smo mi tu. Da dodje do zgode, 
znali bismo se i mi braniti tako, da nama ne treba 
nikakvih paladina. 

Miro: Ali, kapitane, Vi zaboravljate, da ja imam 
u Vašoj kući sestru. 

Mikula: Ona ima muža, — on ima da se za nju 
brine i nitko drugi, — jeste li čuli? 

Lojza: No, Mikulo, ti ne znaš no rogoboriti. (/o- 
tiše Miru) Dobro ste učinili, što ste došli. Ljudi ima 
svakojakih, moglo bi u istinu biti zla. (Mužar zagrmi.) 

Mikula: Pukao! Ali neka! Jošte nije zadnja re- 
čena! A gle — i onaj armirajzner ondje izvjesio je 
hrvatsku zastavu. A nedavno mi je govorio, da će... 
Pi! mondo ladro! Pogani svijet! (U fo doleti Nando 
kao bez duše.) 

DVADESET I ČETVRTI PRIZOR. 
Predjašnji i Nando. 


Nando: Nesreća, velika nesreća! Jelko, sestro... 

Jelka: Što je? Govori! Kamilo? (Svr se zgrmnu 
oko njega.) 

Nando: Uhapsili ga... žandari... 

Jelka (vrisne): Majčice moja! Kamilo moj, Ka- 
milo! (Sruši se Miru u naručaj.) 

Miro: Jelko! Moja Jelko! 

Lojza (Vandu): Za pet rana božjih, što to go- 
vorite? Kamilo! Sinko! ((Spgusti se na stolac 1 ostane 
kao okamenjena.) 

Mikula (Vandu grubo): Vi ste poludjeli, — ču- 
jete li? Kakve su to šale? 

Nando (vanredno uzbudjen): Prijavio ga Berto, 
odao nekakvo: pismo ... 


Jelka: Pismo!... Čujete li? Pismo! (Zoće da se 
istrgne, no Miro ju drži.) 

Mikula: Vi ste ludi! Kakovo pismo... kakovo 
pismo! 

Nando (4. g): Ja ne znam... Nekakav atentat 
— u Trstu... tako nešto... Jelko, — Jelko, — daj 
se primiri! j 

Mikula: Ali kada, kada? suludi stvore? Kada? 

Nando (ogledavajući se čas na Mira, čas na 
Telku): Jelko moja! /Počrči k njoj t primi je za 
drugu ružu.) 

Jelka (kao izvan sebe): Ja sam kriva... ja sam 
kriva! Kamilo, srce moje! 

Miro i Nando .(mireći  tetošeći Jelku): Dobra 
Jelko, mila sestrice, daj se primiri, — bit će dobro, 
hoće, — vidjet ćeš. (Jelka neprestano stenje.) 

Jelka: Ja sam kriva, ja sam kriva. (Vajedanput 
se rene 1 vrisne.) Pustite me k moru, pustite me! 
(Braća ju silom suzdrže. Čuje se njeno tiho jecanje.) 

Mikula (A40jt se kao bez glave sprošao nekoliko 
puta pozormicom, zove): Lojzo!... Lojzo!... Što ne 
čuješ? Lojzo! (Podrma je za rame.) 

Lojza (zatvori očtj: Ka—mi—lo sin—ko moj! 
Gdje si? Kamo su mi te odnijeli? Rano moja!... 

Mikula (sav utučen drhćućim glasom): Mi, Lojzo, 
— čuj! 

Lojza: Si—na mi dajte... sina mi dajte! (Glava 
joj pade na grud. Iza odulje stanke pridigne naglo 
glavu, skrene njom nekoliko puta, kao da nekoga traži, 


pa skoči na noge.) Sina mi dajte, — ja ću da mi 
date sina, — čujete li? Što ste uradili s njime? Kamo 
ste ga djeli? Ja ću sina... sina ću, — moga Kamila! 


Mikula /Zronut): Lojzo, Lojzo! 

Lojza: Tko to govori? Tko? — Ti, ti...Itisi 
tu? I ti nisi pošao za sinom? ...Iti da si otac? .,. 
Ti? Ti si zvijer — zvijer!... 

Mikula: Lojzo! Tebi je zlo, — Lojzo! (Zoće da 
je obuhvati.) 

Lojza (u paroksizmu svoje boli): Otale! Otale! 
Ti si ga ubio! — Ja sam ga htjela imati kraj sebe i 
htjela sam da ga odgojim na svojim grudima onako, 
kako su i mene odgojili. A ti si mi ga istrgao, ti si 
mi ga oteo i bacio si nesretno moje dijete medju 
zmije, koje su mu svojim otrovom otrovale i tijelo i 
dušu. Da, tako si se ti igrao dušom svoga djeteta, 
srcem i dušom njegovom. Sve si u njem ubio ti, — 
sve, — pa i vjeru u istoga Boga. I taj isti Bog, kome 
si se za života svoga toliko rugao, i on šalje sada na 
tebe pedepsu svoju... I dodijao si mu — i eto — 
srdžba je njegova pala na glavu našega djeteta, ubo- 

goga i dobroga djeteta našega. (Zarida bolno. Čuje sE 
ponovno gruvanje mužara. lz podaljega čuju se po- 
klici: Živio!) Ah! Mikulo (svečano bolno), — ako si 
ikada prezr& moju riječ, — nemoj je prozreti sada u 
teški ovaj čas! — Mikulo, za ljubav našega djeteta, ja 
te molim, ja te prosim: smiri se s Bogom, — pokaj 
se, moli ga za oproštaj! Bog je dobar, on će te čuti. 
Mikulo (udlaženim glasom), Mikulo (Primi ga za oba 
ramena), daj klekni uza me tu, na tvrdo ovo tlo i 
moli, Mikulo, velika je moć molitve, i tko zna — možda 
će nam Bog ublažen molitvom tvojom vratiti sina. Daj, 
Mikulo, — molit ću i ja s tobom. (Sveudilj ga drži za 
ramena t kao da mu hoće pomoći, da klekne. Ili 
canje se naroda sve više približuje.) 

Mikula (ofomljući se): Lojzo!... 
mene!... Ja... Kako... 

Lojza: Klekni, Mikulo, klekni! Zaklinjem te lju- 


Što tražiš od 


bavlju našega nesretnoga djeteta, — klekni! (Sveudilj 


mu pritište rukama ramena.) 

Mikula: Ali... (Otimlje se još neko vrijeme; 
nekoliko puta mljasne nešto nerazumljivo, nešto ne- 
jasno , pa klone na koljena 1 sklopiu ruke usme mo- 
liti. Lojea klekne do njega 1 udubi se u molitvu. 
Mužar grune. Narod se približava pjevajući: Još 
llrvatska nt propala.) 

Jelka (medju oba brata, na lijevo): Zašto mi 
ne date umrijeti! (Va pozornici se ukaže čovjek s tro- 
bojnicom, za njim povorka ljudi. Narod kliče: Žr 
vjela hrvatska Istra!) 

Nando i Miro (skinuvši šešire okrenu se licem 
prema povorci.) 

Miro: Evo, sestro, plod žrtve- tvoje. (Mužar za- 
žutnji.) 

(Zastor se naglo spusti.) 


. sanat 


ČETVRTI ČIN. 


Soba kao u prvom činu. U prozorje je zimskoga jutra. 

Vani je jošte tamno, — tek se nad visovima suprotnih 

gora vidi prvi odsjev dana, što se radja. Sobu ras- 
vjetljuje svjetiljka sa stola. 


PRVI PRIZOR. 


Lojza, Jelka i Andrijana. 


Jelka (sćojt nepomično do balkona 1 urontuši 
duboko u masli zagleda se u daljinu. Kad se zastor 
digne, pojavi se na vratima lijevo stara Andrijana.) 

Lojza (nešto radi oko stola 1 netom spazi An- 
drijanu, dade joj naglim kretom znak, da se udalji 
2 da kasnije dodje. Andrijane nestane. Iz ini 
se čuje zvonjava zvona.) 

Lojza (uhvati se za glavu 1 politi u sobu na 
desno): Odzvanja! (Čuje se njezin glas ia nutra) Mi- 
kulo! Čuješ li? Već zvoni po treći put. 

Mikula (iz nužra): Čujem, čujem! Odmah sam 
gotov. 

Lojza (vrati se 1 pristupi k balkonu): Jelko! 

Jelka (šutu) 

Lojza: Jelko! 

Jelka /prene se naglo): Majko?! 


Car Emin: Zimsko sunce. 7 

Lojza (ovije joj ruke oko vrata): I uvijek suze i 
samo suze! Kao da ih se nisi natočila dosta! Sirotice! 

Jelka (joloži ruku na srce): Još ih ima, majko! 
Skrutile se tu poput kamena i tište mi i dave srce i 
ne će da provale. 

Lojza (sklofr ruke): Ah! Da bi nam se dragi 
Bog smilovao, pa da bi nam ga pustili, da se k nama 
što prije vrati, — što prije!... Još dva dana i Božić 
jetu... Žalosni moji blagdani! (Ze & vratima) Još ga 
nema. (Vrati se k TJelci.) Ah! Da se vrati, da se vrati, 
— kakova bi to bila sreća za nas, — kako bi to bilo 
lijepo i dobro!... Pa i bit će dobro, i ti ćeš, Jelko, biti 
sretna i zadovoljnai... No, što ti je? — Ti šutiš... 

Jelka (gleda preda se nijemo.) 

Lojza: Nemoj tako, Jelko, ubit će te tuga! I meni 
je teško, — neka Bog sam zna, — ali ipak. 


Jelka: Mene je, majko, strah... 

Lojza: Tebe je strah... A čega? 

Jelka: Kamila! 

Lojza: Njega se ti bojiš? A što te to najednom 
napalo ? 

Jelka: On zna, da sam ja svemu kriva... 


Lojza: Majko Božja s Trsata! Ona da je kriva... Ti 
još snivaš! A nije ni čudo! Uvijek udubljena u crne misli, 
koje grizu, grizu... a zaman, ni ti nisi od gvoždja! Nego 
de, mani se toga, opremi se, — evo oca, zadocnit ćete... 


DRUGI PRIZOR. 


Predjašnje i Mikula. 

Mikula (sav zavučen u teško zimsko odijelo; 
upire seo štab): Već je zacijelo počela misa... Koliko 
sam vam preporučio, da me probudite na dobu, a vi... 

Lojza: Ura me prevarila, Mikulo; mislila sam, 
da je ranije, i bojala sam se, da... 

Mikula: Ah! uvijek taj nesretni strah!... No, 
a zar ti ne ideš danas u crkvu? 

Lojza: Ne idem danas, (smećeno) ne ćutim se 
nekako najbolje — molit ću kod kuće... 

Mikula: He, čini, što ti je drago. A jesi li ti, 
Jelko, gotova? | 

Jelka: Jesam, oče! 

Mikula: A mi onda hajdmo! ( Selka ga primi 
ispod ruke. Odu) 

Lojza (gleda za njema 1 sklopi ruke): Hvala tebi, 
Bože! Tko bi bio i pomislio, da će do toga doći!... 
Nego zaman, — Bog je velik! (Vraća se k stolu; iza 
stanke) Ona da je kriva! Sirotica! 


TREĆI PRIZOR. 
Lojza i Andrijana. 


Andrijana (supa oprezno 1 šapće žurno, pridu- 
šeno): Dobro jutro, šioro, šioro Lojzo, dobro jutro! 
Lojza (takodjer šapće; jednako žurno, pridu- 
šeno): Bog dao, Andrijano! Malo ste uranili. 
Andrijana (Ž. g): I jesam malo, — ali ništa za 
to. Nego hajdmo, ne gubimo vremena, da nas tko ne 
zateče. (Zzvadi 12 omota karte, vazvedi ih na sto, hukne 
u njih, prekriži ih i promrmlja nešto nerazumljivo.) 
Lojza: Andrijano moja, ja sva drhćem ... 
Andrijana: Ne bojte se. Karte lijepo padaju. 
Vidjet ćete, da ne će biti zla. A sad slušajte. (Uzvmlje 
u ruke karte, i to dvije po dvije) Vi imate na srcu 
jednu tešku žalost... ali ta žalost će se do malo 
vremena, i to prije nego li se nadate, okrenuti u veliko 
veselje . . . 
Lojza: Ah! da bi Bog dao! Naprijed, Andrijano, 


naprijed ! 
ša 

Andrijana: Vidite li ovoga fanta s golubom ? To 
znači, da će Vam do mala stići vijest, koja će Vas 
vanredno razveseliti, 

Lojza: Hvala ti, Bože! Sve mi dobro kaže... sve... 

Andrijana: Vi imate u kući bolest... 

Lojza: Jest, — tako je! Mikuli mi nije nekako 
pravo ... ona nesreća ga je oborila. Za malo da ga 
nisam izgubila. I liječnici su se već bojali. . Ah, ko- 
liko sam pretrpjela straha! ... 

Andrijana: Ali Vašemu će se mužu skoro vratiti 
zdravlje i Vi ćete s njim živjeti u najvećoj sreći i za- 
dovoljstvu, kao i sada što živite... 

Lojza: Osobito otkad se ono vratio k Bogu. Ah! 
Mislim, da mi sada ne bi na ovom svijetu ništa tre- 


balo, kad bi mi i sin bio tu, — uza me. Nego za 
njega mi jošte niste kazali ništa, a ja sam Vas, Andri- 
jano, zvala. 


Andrijana: Na, upravo sad smo kod njega. Vidite 
ove dvije slike? One znače, da je Vaš sin zdrav i veseo. 


Lojza: I veseo! Ah, Andrijano, je li to zbilja tako? 


Andrijana: Ako sumnjate, — nije... 


Lojza: Ah! Vjerujem, vjerujem. — Prostite, — 


Vi znate — materino srce... 

Andrijana: Evo i opet jednoga goluba. Ovaj je 
s pismom u kljunu. Dobar znak... Velika novost... 
No, a što je ovo? Ha, eto! Sretni ste, šioro Lojzo! 

Lojza: Andrijano, Andrijano! Sve su te Vaše riječi 
kao melem na moje srce. Ah, kako ste mi ugodili! 
Bog mi ne će valjda uzeti u grijeh, što sam propustila 
misu za... (Čuje se kucanje na vratima lijevo.) Joj 
meni, netko ide! Evo Vam, Andrijano, za Vaš trud. 
(Dade joj nešto sitmiša.) 

Andrijana: Hvala Vam. (Moće da ode. Na to 
udje Rozina s malim Tončićem.) 

ČETVRTI PRIZOR. 


Predjašnji i Rozina s malim Tončićem. 


Andrijana: Ha, eto Rozine! 

Lojza (4 čudu, u sebi): Ona ovdje! 

Rozina: Dobro jutro, šioro Lojzo, dobro jutro, 
Andrijano ! 

Andrijana: Bog dao zdravlje, Rozino! I ti si 
danas uranila. Bit će što važna, dašto. Evo, ja idem, 
— tako, šioro Lojzo... kako sam Vam ono rekla. 
Bog s Vama! 

Lojza: Bog! Bog! Andrijano! 

Rozina: Doći ću i ja ovih dana časkom do Vas... 

Andrijana: Dodji, sinko, dodji! (Ode) 


PETI PRIZOR. 


Predjašnji bez Andrijane. 

Rozina: Šioro Lojzo, Vi ćete se zacijelo čuditi, 
što me tu vidite... 

Lojza: Da ti pravo kažem... 

Rozina: Razumijem Vas. Ali Vi znate, da ja nisam 
ničemu kriva, Vi znate, koliko sam ja i sama nesretna. 
(Zaplače.) 

Tončić (gleda majku, plačljivo): Mama! 

Lojza: Nemam ja, Rozino, zla srca na tebe, — 
ne, — Bože sačuvaj! Ali ti znaš, što se sve zbilo, ko- 
liko smo morale trpjeti ja i ona uboga sirotica, a da 
i ne spominjem staroga, komu je to mogla biti smrt. 

Rozina: Znam ja sve to, i budite uvjereni, šioro 
Lojzo, da me taj grdni dogadjaj potresao jače, nego ' 
išta do sada u životu. Ali što sam mogla! ... Ah, da 
mi nije poradi ovoga djeteta, otkad me već ne bi bilo!.., 

Lojza; No, Rozino, ne griješi duše ,., 

Rozina: Da znate, kako je meni!... Nego, šioro 
Lojzo, Vi još i ne znate, po što sam amo došla... 
Mene je gotovo strah... 

Lojza: No, što je? Govori — bez straha! 

Rozina: Šioro Lojzo, Vi ste tako dobri, i samo 
ta Vaša dobrota podaje mi snage, te mogu pred Vas 
stupiti s ovom velikom svojom molbom. Moj Vas je 
muž bacio u veliko zlo, u veliku nesreću, ali on je time 
i sam sebi sudio. Da Vam ga je bilo vidjeti, kakav je 
bio, kad se je ono iza izbora vratio kući! Kao pomaman 
zaletio se u svoju sobu, otvorio ladicu svoga stola, 
izvadio revolver i bio bi pucao na sebe, da nisam do- 
letjela ja i na dobu mu istrgla oružje iz ruke. Šta ću? 
Otac je mojemu djetetu. 

Lojza: Ah! Crna nepameti, crna nepameti! 

Rozina: I od toga vremena on Vam je sav propao. 
Neprestano kod kuće zatvoren, uvijek daleko od ljudi 
i od prijatelja, a svi su ga zapustili. I tako se našao 
najednom otudjen, osamljen. I on je vidio, da mu tu 
nema opstanka, pa je odlučio, da će u Ameriku. 

Lojza: To je još najbolje, što može da učini. 

Rozina: I već se spremio na put. Za čas će stići 
parobrod iz Rijeke i on će njime u Trst, a odanle u 
Genovu i dalje. Nego... 

Lojza: Nego što? Treba ti novaca? 


Rozina: Ne, hvala, šioro Lojzo. Pomogla sam se, 


kako sam znala. Prodala sam ono malo, što sam još 
imala, založila ,luštrin“ pokojne mi majke i skucala 
sam toliko, koliko mu treba za put. — Nešto je drugo, 
što me k Vama vodi, šioro Lojzo. Ne tjerajte me, — i 
čujte me, — tako vam sreće Vašega djeteta! On odilazi, 
— on se više ovamo ne će vratiti, — ja to znam. 
Nego on ide u svijet medju tudje ljude s prokletstvom 


jednoga cijeloga naroda na srcu i s grižnjom u duši 

radi zla, što ga je učinio Vama i Vašima. Šioro Lojzo, 
da ga grijeh suviše ne ubija, ja sam ga jučer na Trsatu 
klečeći na golim koljenima molila, da prije, nego li ode, 
ishodi Vaš oproštaj i oproštaj Jelke i šior-Mikule... 1 
on me eto poslušao i sada čeka dolje na stubama... 

Lojza: Rozino, sve da, ali to... za Boga! Kako bih 
ja mogla gledati u lice onomu, koji je kriv mojoj velikoj 
nesreći, koji je kriv, da mi sin, moje jedino dijete. već 
dva mjeseca u tamnici čami!... Ne, ne, Rozino... 

Rozina: Šioro Lojzo, i Bog je na križu prostio, 
— prostite i Vi! Dajte iskažite mi tu milost. 

Lojza: Ali Mikula i Jelka su u crkvi. A da i nisu, 
ja ne znam, kako bih... Još za Jelku, hajde već nekako, 
ali Mikula, kako bi on... On je nagao, a k tomu je i bo- 
ležljiv, ja ne bih htjela nikako... Ne, ne, Bože sačuvaj... 

Rozina: Onda barem Vi, šioro Lojzo, budite Vi 
tako dobri... 

* Lojza: Pa ja mu praštam i neka mu Bog oprosti ! 

Rozina: Mogu li ga zvati? Bit će mu bolje, bude 


li to Čuo iz Vaših ustiju. 


Lojza: No daj, nekaje...zovni ga... Ah, Bože! 
Rozina (poleti k vratima 1 zovne): Berto! Berto! 


ŠESTI PRIZOR. 
Predjašnji i Berto. 

Berto (bane naglo u odaju): Evo me. (U ruci 
mu ispražnjena staklenica.) 

Rozina (začudjeno): Što imaš tu u ruci? 

Berto (pokaže staklenku). A, evo! 

Rozina: A gdje je rakija? 

Berto: Ispio sam je. 

Rozina: Ah, jao meni sirotici! 

Berto: No čemu to kukanje? Kao da nije sve 
jedno: ispio ju prije, ili kasnije! 

Rozina: Barem pozdravi šioru Lojzu! Ah, kamena 
mi sreća moja! 

Berto: Pa bio bih ja to već i učinio, da me nisi 
ti zadržala tvojom rakijom. — Šioro Lojzo! Dobro jutro! 
(Hoće da Joj pruži ruku. Lojza uzmakne za korak.) 
Zar me se bojite! (Parobrod zazviždne prvi put) Ha, 
eto ga! (Pjeva: , Addio, mia Bell, addiols) 

Rozina: Zar si zaboravio, po što si amo došao ? 

Berto: Da tražim oproštenje, je li? No, pa eto 
vidiš, ni ruke mi ne da. U ostalom, čemu to oproštenje ? 
Što sam najzada i skrivio? Prosudimo li cijelu stvar 
nešto iz bližega, vidjet ćamo odmah, da... 

Rozina: Ah, Berto! Berto! Šioro Lojzo, molim 
Vas, dajte mu ruku i recite mu, da mu praštate, (biše) 
vidite, rakija ga smutila. 

Lojza: Evo ti ruke, Berto, neka ti prosti Bog, 
kao što ti i ja praštam! 

Berto: A, šiora, no. Prije svega treba da vidimo, 
tko ima kome da prosti, — ja Vama, ili Vi meni... 

Lojza: I ti se usudjuješ ... 

Rozina: Berto, — Berto, — osvijesti se!.. 

Berto: In rakija veritas, — ili tako nekako 
govorili su stari Latini, — zato, šioro Lojzo, recite Vi 
meni, što sam ja Vama skrivio, A? 

Lojza: I još pitaš?! 

Berto: Polako! Polako! Vi ne smijete zaboraviti, 
da se onomadne radilo o mojoj eksistenciji i da je 
moja eksistencija zavisjela o izboru Vašega sina! Tko 
je za pravo kriv, — to je Vaša snaha. Jedna njezina 
riječ, — i sve bi bilo u redu, i Kamilo, mjesto u tam- 
nici — bio bi u saboru, a meni ne bi trebalo u Ame- 
riku, Ali ona nije htjela da učini, što sam od nje tražio, 
i ja sam se osvetio. , , 

Lojza: I to na njem, ni krivu, ni dužnu. — Jadno 
moje dijete! 

Berto: Ha, ha, ha! Ni krivu, ni dužnu! A tko 
pita u onakav čas, je li tko kriv i dužan! Ja sam u 
svojim rukama imao ono njegovo pismo, gdje mi iz 
Trsta javlja, daje i on — ako i nehotice — sudjelovao 
kod onog atentata na spomenik cara Maksimiljana, i 
okoristio sam se njime, premda sam dobro znao, da je 
on u onom atentatu imao od prilike toliko krivnje, 
koliko ja i Vi, šioro Lojzo. ' 

Lojza: Isa svim tim! ... Bog ti prostio! Nego ne 
čudim se ja tebi, nego onima, koji ga još tamo drže. S ono- 
likoga zlodjela okriviti moje dobro dijete, koje ne bi ni 
mravu zla učinilo! On, koji nije u životu ni vidio bombe! 

Berto: To vjerujem ... 

Lojza: Je li on siromah kriv, što se nepoznati 
zlotvor došuljao do njega i predao mu u pohranu onu 
škrinju pod izlikom, da se u njoj nahode likeri, kojima 
će pogostiti urednike ,Patrije“ ? Je li moj Kamilo mogao 
znati, kakav se paklenski stroj krije u onoj škrinji? 
To je on saznao tek kasnije, i to slučajno, kad je već 
policija bila otkrila sve, — tada je on razabrao, da je 
ona bomba ležala toliko vremena u njegovu stanu, a 
tako treba razumjeti i ono njegovo pismo, što ga je tebi 
poslao iz Trsta. A ti si to sve znao, jer on ti je sve 
iskazao, i sa svim tim... Ah! : 

Berto: Ali rekao sam Vam, to je bilo u onaj čas, kad 
možda ovdje (/okazuje na čelo) ne bijaše sve u potpunu 
redu. Najzada radilo se, kako rekoh, o mojoj eksistenciji, 
— a da to ne bijaše nikakva pusta šala, vidi se odatle, 
što su me od onda oni u Poreču odbili... I tako eto me 
odjednom na cesti. Pa ne ćete, da se osvetim? Bih, da 
mogu, i cijelome svijetu!... Sve bih smrvio, sve, sve. , 

Rozina; Berto, Berto! .. 

Berto: A za Vašega sina, Šioro Lojzo, nek Vas 
nije strah, — on će već biti riješen, — hoće, bez sumnje. 
I njemu će biti opet lijepo, kao i prije što je bilo. I 
njemu: će svijetliti sunce, sreća će ga okruživati sa 
svih strana, — bit će mu dobro. A meni? Kako će 
biti meni? To Vi ne pitate, je I de? Na to Vi ne po- 
mišljate. Na to nitko ne pomišlja. 

Lojza: Sam si sebi kriv... 

Berto: Ja kriv? Čemu? Što sam ovakav? Što sam 
nitkov, pokvaren i propao čovjek? A je li to moja 
krivnja? Ja nitkov? — Dobro. Ali što su onda oni, 
koji su me ugadjajući mojim strastima domamili do 
ponora, u koji me najzada i sunovratiše? I sad, kad 
sam pogazio svoja stara vjerovanja, pljunuo na mlade- 
načke ideale svoje, svi me ostaviše i s odvratnošću 
odvratiše svoje lice od mene, kao od kakve grdne na- 
kaze, i nazivlju me izdajicom, Efijaltom, Judom! 

Tončić: Juda! Juda! Juda! 

Berto: Tko? Ja Juda? Pa da, neka je! Ja sam 
izdao, ja sam prodao sebe i htio sam prodati i druge. 
Ali kolike stotine, kolike tisuće njih čine to isto, i to 
dan po dan bez prekida, bez prestanka, pa ipak ne 
pada nikomu na um, da bi im doviknuo: izdajice! A 
zašto ne? Zato ne, što je njihovo izdajstvo posvećeno 
i zaštićeno političkim nemoralom, premda je isto tako 
podlo kao i moje izdajstvo. ' 

Lojza: Mi smo žene, Berto, nama možeš govoriti, 
što te volja, ali... 

Berto: Ili, mislite, da bih se ja bojao ponoviti 
to isto i pred muškima? Ne bih! Sve bih ja to iskazao 
bez obzira i bez ikakva straha svakome, pa i Vašemu 
mužu. Čujete li? I Vašemu mužu? Ili Vi mislite, da 
je Vaš muž bolji od mene? Pogledajte mu oca. (Pokaže 
na portret.) Hrvat je to bio staroga i poštenoga kova, — 

a sin mu? A unuk? Nisu li i oni stotinu, tisuću i milijun 
puta pogazili ono, što je onomu ondje bilo najsvetije? A 
vi isti, gospo Lojzo, niste li i Vi zatajili svoje porijeklo, 
svoje ime i svoj jezik, samo da Vam bude bolje i ugod- 
nije? A, gospo Lojzo, zašto ne odgovarate? Tražite li i 
sada, da u Vas molim oproštenja? Nikada. Na što bih? 
(grubo) Vama će biti svima i lijepo i dobro, a mene 
će svi proganjati i prstom će pokazivati na mene i na 
moje dijete. A zašto? Jer sam uz veću buku i javno po- 
činio nešto, što tisuće njih čine potajno i neopaženo. Ja 
da u Vas tražim oproštenja? Ja, koji nisam ni bolji, ni 
gori od vas, dapače produkat sam ja svih vas, a sva 
moja nesreća i zla kob stoji tek u tome, što nisam u 
vama našao dobra primjera! Mojoj ste nesreći vi svi 
krivi, — i vi imate obraza tražiti od mene, da vas 
molim za oproštenje? (Parobrod zviždne dva puta.) 

Rozina: Sirote li mene! Evo već zviždi i po drugi 
put, Berto, promisli . 

Berto: Idem. Ženo! Bog s tobom! (Poljubi ju.) 
Tončiću, sinko! (Prigne se, da će ga poljubiti) > 

Tončić (oćimlje se): Mama, ja nisam Juda... 


Ja nisam Juda... (Dijete bježi od njega i plačući 
zaleti se u otvorenu odaju desno.) 
Berto: Što? Ni rodjeni sin... ni on... ni moje 


vlastito dijete... Ja... ja... ja sam proklet. (Rufne 1 
izleti 12 sobe.) 


SEDMI PRIZOR.. 
Predjašnji bez Berta. 


Rozina (fodje na vrata, na kojaje utekao Tončić): 
Tončiću, Tončiću! Dodji, nema nikoga više. (Uhvati 
dijete za ruku 1 povede ga na sredinu Bozornice) : 
Šioro Lojzo, oprostite, on je govorio, a da nije sam 
znao, što... Oprostite. 

Lojza: Prostila sam mu poradi tebe i toga djeteta | 


Rozina: I Vi ne ćete imati zla srca na mene? 

Lojza: Ne ću... Ta kako bih! Ti nisi ništa 
kriva... Ja te žalim, jadna siroto! 

Rozina: Hvala Vam od srca... A sad idem, da se 
i opet zavučem pod svoj krov, pod krov tuge i nevolje... 
(Ode plačući.) 


OSMI PRIZOR. 
Lojza sama. 

Lojza: Pa da nije bolje ne roditi se na svijet, 
nego li... Kako je ono govorio! I sada se sva tresem 
od straha ,.. Crna nepameti! (Zamisli se.) Zdrav i 
veseo ... Putnik, koji jedva čeka, da me zagrli... tako 
je kazala Andrijana. Ah, da bi Bog dao! (Posadi se 
na divan, prekrsti se i uzme moliti.) 


DEVETI PRIZOR. 
Lojza, Jelka i Nando. 

Jelka (Potrči & Lojet i baci joj se u naručaj): 
Majko... majčice... Kamilo je tu... Kam... 

Lojza: Kamilo! Bože! — Je I! moguće? On tu, 
— moj Kamilo! Ali gdje je?... Govori! — Gdje? 
(Odturne je od sebe.) 

Nando: U crkvi je... 

Lojza: U crkvi... moj Kamilo... moj zlatni 
sinak! (Zsfrči na vrata van.) 


DESETI PRIZOR. 
Jelka i Nando. 


Jelka: Nando! Nando! (Zrisloni mu glavu na 
rame.) : 

Nando: Eto i opet! Primiri se, — znam ja, što 
je tebi! Silna i neočekivana radost, 

Jelka: I drugo, Nando, i drugo... 
Nando: Svejedno, ali to, što si utekla iz crkve, a 
da ga nisi ni vidjela, nije bilo dobro... Što li će misliti 


on sada o tebi? Ne, nije bilo dobro... nije, nije... 
Jelka: Ali ti i ne znaš svega, — ti ne znaš, — 
da — da ga seja bojim... Čuj...tineznaštoga... 


Nando (Zoloži 107 ruke na rame): Sad vidim, da 
ti u istinu nije bilo dobro... A dobro ti nije ni sada... 
Ti da se bojiš Kamila?! Jelko, što mi to govoriš? 

Jelka: Ti me još ne shvaćaš... Pomisli: on zna, 
da sam ja svemu kriva, — svemu: njegovim patnjama, 
njegovoj svoj nesreći... 

Nando (s Zobrohotnim osmjehom): Slavna je 
krivnja tvoja, zbog nje te već sada blagoslivlje silno 
mnoštvo mukotrpnih sirotana... Pa Kamilo je dobar, 
on već valjda i shvaća... 

Jelka: Ah, kad bi to bilo! Kad bi on shvaćao, 
zašto je to sve onako moralo biti! Ali on toga ne shvaća 
i strah me je, da on toga nikada shvatiti ne će... 
A medjutim će meni biti teško, jer čemu da tajim, — 
ja već osjećam, da ne ću moći nikada pogledati u 
njegovo jadno i ispaćeno lice, a da se ne sjetim muka, 
što ih je prepatio radi mene .. A opet i on, — hoće li 
on moći ikada pogledati mene, a da se ne sjeti svojih 
muka, svojih stradanja, svoga crnoga tamnovanja?... 
Otuda ovaj moj strah i nemir... aonda... a onda... 

Nando: Ali Kamilo će pojmiti svu veličinu tvoje 
žrtve, — ta on te ljubi, Jelko! 

Jelka: Ljubi?! A ne pitaš li, može li muž ljubiti 
ženu, koja ga je strovalila u onoliko zlo, kad bi jedna 
jedina njena riječ bila dosta, da ga spasi od nevolje i 
tolike sramote? 

Nando (sfrogo, podignutim glasom): Ali ti se 
valjda ne kaješ, što si je... : 

Jelka: Ne, — ne kajem se... jer znam, da je 
i meni dužnost, da nešto dadem za sreću naših ljudi, 
i zato se — ne — kajem... 

Nando (uhvaći je za obje ruke): Oj, krasna dušo 
moja! Kako milo, kako slatko zvuče te tvoje slatke riječi 
momu tužnomu srcu! Da znaš, kako si ti u mojim očima i 
sjajna i veličajna rad velike svoje žrtve, posvećene najve- 
lebnijom pjesmom: uzdasima neizmjerne tuge i boli tvoje. 
Takovu te ja, Jelko, nosim u srcu svome, jer u tebi gledam 

Jelka: A ti ćeš me, Nando, uvijek ljubiti tako... 
i onda, ako me Kamilo prezre, odbaci? Je li, da hoćeš? 
Ti ćeš pjevati lijepe pjesme i pozivati naš puk na ve- 
liko djelo oslobodjenja, a ja ću moliti Boga, da mi vrati 
Kamilovu ljubav, da učini, kako bismo se svi našli oku- 
pljeni u jednoj misli, koja će nam svima donijeti miri 
sreću. Je li, Nando? . 

. Nando: Tako je, moje milo dijete. I ja te već 
evo kroz suzu oka svoga gledam na klisuri sred rodje- 
noga našega mora bijelu i sjajnu vijesnicu bolje sreće 
naše. Gledam, kako k tebi dolijeću duše naših dobrih 
ljudi i kao da ti tiho šapću: ,Hvala, duboka i velika 
hvala!“ ... A to ti šapće i naše more, što se tako 


podatno k tebi spušta i diže, dok ti na rame sijeda - 


bijela golubica — duša majke naše, koja ti tiho šapće 
svoj blagoslov i milo te potiče, da budeš čvrsta, da 
budeš jaka. (Stanka. — Iz vana se čuju glasovi.) 

Jelka: Evo ih, dolaze! 

Nando: Budi jaka! 

Jelka (uzbudjeno): Gle, kako drhćem ...1I ćutim, 
kao da me sile ostavljaju. Nando, ovako ga ne mogu 
dočekati... Vodi me tamo... tamo me vodi! (Foka- 
zuje prema odaji na desno. On je primi za ruku t 
odvede je na desno.) 


| 
i 


JEDANAESTI PRIZOR. 


Mikula, Kamilo, Lojza, Marija, Miro, Lorenca i ' 
Fortunato. 

Lojza (drže Kamila zagrljena): Hvala Bogu, tu 
si mi!... Tko bi mi bio rekao, da će mi još danas 
onaj parobrod donijeti moje sunce! (Poljubr Kamila.) 
Ali, da znaš!... Nego daj, da te se nagledam, moj 
golubiću lijepi... A zašto niste brzojavili?..., Nego 
bolje, da niste. Ti znaš, kako se ja plašim brzojava... 
Kako mi je bilo teško i mučno bez tebe... Ah! (Za- 
Plače.) Ma sad je opet dobro, a ti dodji bliže, bliže 
svojoj majčici — tako, tako, sinko moj... (Poljubi ga.) 

Kamilo: Majko, draga majko! Ali... gdje je 
Jelka ? 

Marija: Da, gdje je Jelka? Kud je onako na- 
jednom izginula ? 

Miro: Ni Nanda nema. 

Lorenca: Da joj nije pozlilo? ... 

Lojza: Ona mora biti tu...i Nando... Ta oni su 


mi dojavili... Ali mogli ste doći ravno u kuću... Ja 
znam, što je... Bit će od nenadane radosti .,, eto... 
Idem, da vidim, — možda je u ovoj sobi. Ah, tužan 


čovjek! Nikada sasvim zadovoljan, nikada! (Ode) 


DVANAESTI PRIZOR. 
Predjašnji bez Lojze. 

Kamilo (/zho Miru): Misliš li, da joj je u istinu 
pozlilo ? 

Miro (fzh0): Što bi drugo i bilo? (glasnije) Ali 
moj brat Nando — kakav li je to čudak! Ni da bi 
počekao, dok se iskrcamo, nego čim nas je vidio na 
parobrodu, smjesta je kao mahnit otrčao. Jedva što 
nam je doviknuo, da ste u crkvi. 

Marija: Sad razumijem. On je pošao u crkvu, 
da Jelci dojavi vaš dolazak. Nju je sSiroticu ta vijest 
tako potresla, da je morala iz crkve... 

Fortunato (/aruć sebi ruke): Škuribanda je 
dakle prošla. Hajde, neka je, — glavno je, da smo tu 
zdravi i veseli, — A, Kamilo? (Po/oži mu ruku na rame.) 

Kamilo (gleda nijemo na vrata, na koja je 
zzašla Lo)za.) : 

Lorenca: Pa i vrijeme je već....Ja sama Tie 
znam, čemu su ga držali toliko vremena. A, gospo- 
dine. Miro ?! 

Miro (nemarno gledajuć prema vratima na 
desno): Takve se stvari vuku i vuku... tu se navija 
i desno i lijevo, — samo da se čovjeka baci u kakvo 
protivuriječje. I da nismo požurili, bilo bi se zateglo 
još i dalje. 

Marija (uznemirena): Ni što je s Jelkom? Ja 
idem, da vidim... 

Miro: Idem i ja. 

Lorenca: Hajdmo svi! 

Mikula (Zortunatu): Idi i ti s njima. A ti, Ka- 
milo, ostani časkom tu. Imam, da ti nešto kažem. (Odu.) 


TRINAESTI PRIZOR. 
Mikula i Kamilo. 


Mikula (nakon stanke, kad su već svi izišli, 
približi se Kamilu, polako mu položi ruke oko vrata 
; muklo zajeca): Prosti mi, sinko, — prosti svomu 
jadnomu ocu... 

Kamilo: Ali — oče! 

Mikula: Ne čudi se... Do ovoga je moralo doći! 
Zlo djelo radja zlim plodom, a ja sam svemu krivac, — 
svemu. Ja sam tebe istrgao od rodjenoga stabla i kao 

grančicu bacio sam te na tudje tlo — u misli, da ćeš 
tamo procvasti drugačijim cvijetom i uroditi drugačijim 
plodom. A ti si mi na tudjem tlu povenuo i kad si mi 
povenuo. krute ti noge zgazile mladi život. Sinko, prosti! 

Kamilo: Oče, ja ni sam ne znam, što je... ja 
Vas nikada nisam čuo, da tako govorite... 

Mikula: I nisi. Ja sam uvijek govorio onako, kako 
me naučilo more. A more je grubo, ono rijetko kad ne 
rogobori. A takav ti je i mornar, — takav sam tii ja. 
Ali dodje čas, kada se u životu dogodi nešto, što te 
prometne u drugoga čovjeka, što te odjednom ukroti 
i ponizi i što ti na usta tjera riječi, kakovima nijesi 
otprije bio vičan. Tako se je eto dogodilo i sa mnom. 
Ja sam ti, kako znaš, bio blizu smrti i već sam bio 
bacio na svoj prošli život onaj veliki pogled, pred 
kojim ne ostane ništa tajno, te obračunav s Bogom 
još mi preostalo, da obračunam i s tobom, moj Kamilo! 
Ja sam zgriješio protiv tebe, jer sam te silom vodio 
protiv jedine, prave i jake struje, koja je, ne mareći 
medjutim ni za mene ni za tebe, mirno proslijedila 


svoj veličajni tok... Ja sam to sve uvidio i znam... 
(Prigne glavu 1 uzdahne.) 
Kamilo: Čini mi se, da Vas shvaćam... Jest, 


oče, tužna i jadna je slika moga nesretnoga položaja. 
Ni ja je dugo nijesam mogao vidjeti, ali kad su s moje 
duše počele padati na nju prve zrake svjetla, tada ste 
mi se Vi smijali i rugali se mojim mislima. I htjeli 
ste da iščupate te moje misli, ali one su bile jače od 
Vas, one su ostale u meni izvodeći tajnu rabotu, koja 
me je imala dovesti do prave spoznaje... A tužna je 
i žalosna bila ta spoznaja. 

Mikula (oborene glave muklo): Prosti, sinko! 

Kamilo: A te misli slijedile me i u zatvoru, i 
one su za teških i crnih noći dolazile k meni i otkri- 


Car Emin: Zimsko sunce. 8 

vale mi svu moju bijedu. A otkrio mi ju i jadni slučaj 
s prijateljem Romanom, novinarom, koji je ljuto bolestan 
dospio u zatvor — takodjer obijedjen veleizdajničkim 
činom. Taj je nesretni mladić, oče, izdahnuo u mom 
prisuću i ja sam vidio majku njegovu, kako se ono 
bacila na mrtvo njegovo tijelo i čupajući sebi sijede 
vlasi zazivala mrtva sina, ridala i kukala. A ja sam, 
oče, u kutu uzničke sobe slušao one njene riječi, što 
se slagale u hrvatsku pjesmu naricaljku, u pjesmu punu 
boli i gorčine, koja dolazi ravno iz srca. Moje se srce 
kidalo, moja se duša trgala i misao je moja letjela 
ovamo k mojoj majci... ita se misao vraćala k meni 
s velikim pitanjem: Kako bi plakala moja majka, kod 
bi na onom odru bilo protegnuto moje mrtvo tijelo? 
I kao odgovor meni su u ušima zvučile one iste riječi, 
zasladjene mekoćom glasa majke moje. A tu je, oče, ve- 
lika odsuda naša, — tu je prokletstvo naše, da nad gro- 
bovima djece, koja su se za života borila za tudjinske 
ideale, dobre majke plaču hrvatskom rodjenom riječi... 

Mikula: Ja vidim, sinko, da je to sve tako teško, 
da ja od tebe ne mogu i ne smijem tražiti oproštenja. 
A to i jest kazna moja... 

Kamilo: Moj oče! (Zagrli ga 1 zaplače s njim. — 
Stanka. — Na vratima odaje desno pojavi se Lojza.) 


ČETRNAESTI PRIZOR. 
Predjašnji i Lojza. 

Lojza: Mikula! ... Gle ih, kako se ljube! Kako 
bi nam sada lijepo bilo, da... (Uzdahne.) 

Kamilo: Što je opet, majko? 

Lojza: Što da je? Da bih ja znala! A za njui 
ne pitaš, Kamilo? Što si joj učinio? Ona kao da se 
tebe boji? Sva se trese... Ah, mladi ljudi! Moj Bože, 

je li ovo doba za takve stvari! Sad, kad bismo morali 
svi biti tako sretni... Nego sad će doći ovamo, a ti 
budi s njom — lijepo i blago. Sirotica se je dosta na- 
patila — ter je!... A ti, stari, idi sa mnom, ostavimo 
ih same... (Primi Mikulu ispod ruke.) Ah! Bože! 
Bože! (Odu.) 


PETNAESTI PRIZOR. 
Kamilo i Jelka. 

Kamilo (sam): Ah! daš — Bože! Bože! ... Nakon 
tolikih patnja ... 

Jelka (ulazi s desna, stupa neodlučno, plaho. 
Nešto podalje od njega stane upirući se jednom rukom 
o naslon stolice. — Stanka.) 

Kamilo (s gorčinom): Mora da me je zatvor silno 
nagrdio, kad ljudi od mene tako bježe... 

Jelka (drhćućim glasom): Kamilo! 

Kamilo: Pa.i mora da se čudan pričinjam, — ja, 
ubogi i jadni uznik! Dugo nisam vidio sunca, dugo je 
pred mojim očima bilo sve crno i tamno, a tako crn 
i taman mora da se pričinjam i ja sada. Opravdana je 
tvoja strava. Primiri se, uklonit ću se tvojim očima, 
evo! (Hoće da ode na lijevo.) 

Jelka (očajno): Stani! 

Kamilo: Čemu? Gle, kako ti glas zvuči I sva 
drhćeš, a oči kao da će ti iskočiti iz očnica, pa i 
blijeda si... 

Jelka (produšeno): Kamilo, ne muči mo! 

Kamilo: Ta rekoše mi, da me se bojiš... 

Jelka: Ne, Kamilo, ja se tebe ne bojim, ali se 
bojim jedne tvoje riječi, jer koliko god bila ja pripravna, 
da je dočekam, ipak mi srce strepi nad pomišlju, da 
će so ta tvoja riječ od časa na čas izvinuti iz tvojih 
ustiju. A ta je riječ neizbježiva, ja je čuti moram... 

ik 

jer me ti, Kamilo, — ne ljubiš, ti me ne možeš ljubiti, — 
ne možeš. A kako bi me i ljubio, kad sam ja svemu kriva, 
ja i nitko drugi! Ti znaš sve, kako je bilo... ali tako je 
moralo da bude, tako i drugačije nikako... Nikako ... 

Kamilo: Ako misliš, da si dobro uradila, čemu 
onda to tvoje opravdavanje ? Čemu ? 

Jelka: Tvoje riječi pale, Kamilo, one pale poput 
najljuće rane. Opravdavanje — veliš! Nije ovo nikakvo 
opravdavanje, već silna unutarnja potreba, da ti iskažem, 
da ti saopćim, kolika je nesreća moja i kakve su strašne 
patnje srca moga. f 

Kamilo (nasmjehne se): Patnje? — A što bih 


imao da kažem ja, ovako satrven i slomljen od boli i, 


sramote? !... A ipak — jedna sama tvoja riječ, — 
jedan sam tvoj mig... 

Jelka: Znam, što kaniš reći. Ali ta riječ i taj 
mig nijesu mogli niti smjeli da poteku od mene. I 
teško meni, da sam im kakogod dala slobodna maha, 
i sve kad bi mi u onaj čas bilo posve jasno zlo, koje 
te čekalo. Danas imaš pred sobom ženu, koju doduše 
možeš i ne ljubiti, ali kojoj ipak ne bi smio uskratiti 
svoje štovanje... A da se je inače dogodilo, ja ne 
znam, kolika bi u takom slučaju bila ljubav tvoja, 
ali znam, da štovanja ne bi bilo. A gdje nema štovanja, 
bit će da nema mnogo ni ljubavi... 

Kamilo: I ti si radi toga... 

Jelka: Ne, Kamilo. Bilo je nešto posve drugo, 
što je u onaj mah pokretalo mojom voljom ... Ti me 
shvaćaš? ... 

Kamilo: Je li to u tebi ukorenjeno tako duboko.? 

Jelka: Duboko! Duboko! To se sa mnom sraslo, 
to se splinulo s mojom krvlju, to je, što me veže S t0- 
likim tisućama ubogih i nevoljnih ljudi moje krvi i 
jezika moga, slatkoga slova, u kome mojoj duši i srcu 


== 

mojemu tako tiho, tako milo zbori duša moje dobre i 
svete majke... 

Kamilo (počne šetati pozornicom, nakon stanke): 
Osjećaš li to u istinu? 

.Jelka: Osjećam! ' 

Kamilo: I taj je osjećaj u tebi zatomio glas lju- 
bavi tvoje, — onaj glas, koji ti je u onaj čas morao 
govoriti za mene? ... 

Jelka: Da sam ja, Kamilo, onda poslušala tvoj 
glas, ja bih bila morala gledati, kako moj ubogi narod 
zapada ponovno u bijedu, u očaj, u crno beznadje, 
iz kojega bi se poput teškog uzdaha vijalo prokletstvo 
na mene. na tebe, na ognjište naše... Ne, ne! Toga 
ja nisam mogla učiniti, ne... nikako... nikako... 

Kamilo (nakon stanke): Je li teška kletva naroda? 

Jelka: Jest, osobito naroda, koji strada... Ali 
mene ta kletva ne će stići. Meni dapače preostaje ve- 
lika utjeha, da će sa mnom biti zadovoljni moji ljudi, 
kojima sam ja žrtvovala sreću srca svoga i kojima je 
već počelo svitati sunce boljih dana i ljepših nada... 
Pa i sjena onoga starca, djeda tvoga (pokazuje na 
portret), mora da je takodjer sa mnom zadovoljna... 

Kamilo (prekrsti ruke na prsima, podigne oči 
na portret djeda Ilira i nijemo se zagleda u nj). 

Jelka: A tebe, Kamilo, molim, da nikada ne 
posumnjaš o mojoj velikoj ljubavi spram tebe. Ta ljubav 
bila je vanredno jaka u času, kad mi je mlado srce 
prvi put planulo za tobom, a danas je još jača i silnija, 
i znaj, da neizmjerno veliko mora biti ono, čemu sam 
ja prinijela žrtvom toliku ljubav... A to i jest: sreća 
moje tužne braće. A sada, Kamilo, evo me pripravne, 
da dočekam osudu tvoju. Kakva bila, ja ću joj se po- 
koriti, to više, što i sama znam, da sam izgubila ne 
samo pravo na ljubav tvoju, već i na pravo, da pre- 

bivam pod ovim krovom, kojemu je moja zla kob 
donijela toliko jada. ' 

Kamilo (gđeda sveudilj u portret). 

Jelka: Ti šutiš, Kamilo? 

Kamilo (gledajući u portret, prihvati Jelku za 
ruku): Pogledaj staroga djeda! Ne čini li ti se, kao da, 
se one njegove velike oči pomiču, gledajući na nas tako 
milo, tako ljupko? Jelko, i ja mislim, da duša moga 
staroga djeda mora da je negdje s tobom vanredno za- 
dovoljna. (Ve skidajući oka s portreta položi joj ruku 
na rame 1 nagne se k njoj, tako da im se glave dotiču.) 

Jelka: Kamilo, ti me ne odbijaš... ti... ti? 

Kamilo (frivine je na orudi): Moj zlatni angjele! 

Jelka: Bože! (Glava jo) klone na njegovo rame. 
— Stanka.) ; 

Kamilo: Ja da te odbijem, — tebe, sunce duše 
moje, svjetlo života moga! Tebe odbiti? Ne, ne, — ti 
. ćeš ostati tu uza me i ja ću u tebe gledati s ponosom. 
(Na ove se riječi pojave na vratima lijevo Marko) 
Pa kad mi budu tvoji ljudi predbacivali moj jadni i 
pusti život, ja ću njima doviknuti, da me ne grde 
radi tebe, radi one tvoje velike i svete ljubavi spram 
naroda tvoga, pred kojim se evo i ja klanjam, — ja 
nevoljni, izgubljeni sin! 

Jelka: Ti izgubljen?! 

Kamilo: Izgubljen, izgubljen... A ne vidiš li, 
kako je moj duh sada utučen i kao zatvoren svakomu 
višemu ganuću, svakomu poletu, i to upravo sada, u 
doba, kad bi iz svakoga moga osjećaja, iz Svakoga 
kreta, iz svake misli moje morali da brizgaju plamovi 
poletna žara i zanosa! Tu sam, — na rodjenoj sam 
grudi, u krugu svih vas, koje vas toliko ljubim, ali ipak 


ja se uza sve to osjećam tako osamljen i daleko od' 


svih onih, kojima bih tako rado bio blizu... 

ŠESTNAESTI PRIZOR. 
Predjašnji i Marko. 

Marko (sfupr naprijed): Moj brate, da znaš, 
kako si im blizu!... 

Kamilo i Jelka: Marko! (ZČamalo set Marko ljubo) 

Marko (XFamilu).: Blizu si im... To ti svjedoče 
ove moje prsi... O te prsi, brate, već se štošta prelo- 
milo i odbilo, ali u njima još gori ona sveta vatra, koja 
je u svoje vrijeme buktila i u grudima onoga starca 
(Pokazuje na portret) djeda tvoga, — vatra, koje bih 
žar želio preliti u tebe, da probudjen i okrijepljen na, 
novi život staneš uz nas, da s nama u zajednici pro- 
slijediš lijepo djelo slavnoga djeda Ilirca. (Poljubi ga.) 

Kamilo: Vaše me riječi, dobri prijatelju moj, vra- 
ćaju k životu. Ali pitam Vas, od kakve bih Vam pomoći 
mogao biti ja, koji sam već toliko mladenačke vatre 
istrošio utaman podažižući se za druge, — za tudje misli. 
Ne, Marko moj, ja sam već odigrao svoju ulogu, odigrao 
sam je, istina, u tutanj, ali gotovo je: uloga je odigrana. 
Kad već ne mogu drugo, a ja ću se skloniti u svoje 
skrovište i iz svoga ću kutića gledati u taj novi pokret, 
u sukob novih ideja, koje osvajaju, i ideja zastarjelih, 
lažnih, kojima je sudjeno, da što prije izginu... I gleda- 
jući sve to, — tko zna?... Možda će nadoći dan, kad... 
A, evo ih!... 


SEDAMNAESTI PRIZOR. 
Predjašnji, Lojza, Mikula, Lorenca, Fortunato, 
Nando, Miro i Marija. 

' Lojza: Ta oni kao da i ne misle danas svršiti. 
(opaztv Marka) Ah! : 

Marko (f/ruži joj ruku): Uranio, A, = gospo 
Lojzo!? A kako i ne bih na taj lijepi glas! ... Hvala 
Bogu! (Ružuje se s Lojzom, Mikulom 1 ostalima.) 

Nando (jotiše Yelci, koja sva sjaje od blaženstva): 
No, reći bi, da te je prešao strah! Kamilo, — tvoju ruku! 

Kamilo: I obje, Nando, i obje! (Zagrle se.) 

Lojza: Kako nam je Bog dobar!... (Parobrod 
zazviždne. Lojea se lecne.) Evo, sad odlazi!... 

Miro: Tko to? 

Lojza: On, — Berto... Ide u Ameriku... 

Mikula: Šundrao se-u pć Kvarnera! 

Marko: Ostavimo ga sudu božjemu! 

“Marija (bokaže na balkon): A eno sunce... Gle, 

kako se lijepo i dostojanstveno diže! 

Lojza: Drago sunce, sreću mi je donijelo! (Po- 
gleda milo sina 1 blaženo mu se nasmiješi.) 

Kamilo: A tebi, Jelko? 

Jelka: Meni? Život! (Vjihove se glave dotiču.) 

Marko: A mome srcu tiho spokojstvo i tihi unu- 
tarnji-mir. Smireno ću se sada povući ja u svoju crkvu, 
da u njoj i nadalje čuvam našu najveću svetinju, milu 
i svetu riječ otaca naših, i da se molim Bogu, da nje- 
govo sveto oko i veliko srce bdije nad svima vama, 
kao i nad sudbinom ove tužne Istre naše... 

Nando: Tako je. A sada pozdravljeni neka budu 


i ti prvi traci zimskoga sunca, svijetli traci, koji u nama. 


bude živu nađu u bolje i sretnije dane, kad će i izmu- 
čeni istarski patnik moći skinuti kapu i pokloniti se pred 
veličinom svoje narodne sreće, te sav blažen i uznesen 
pasti na grud lijepe zemlje, — jedne jedine hrvatske 
“ domovine naše! 


